
GIA समर्पण 


राजधि टंडन के प्रति किए गए अन्याय-अपराध को जिसने 
राष्ट्रीय अपराध के रूप में अनुभव किया और इसी 
लिए उन ‘ae’ लोगों के साथ काम करना जिस 
के लिए असह्य हो उठा, जिस ने जनतंत्र के प्रति 
अपनी निष्ठा की उमंग में राजगद्दी पर लात मार 
दी और पुनः अपने साहित्यिक रूप में जो 
प्रकट हो रहा हे, ब्राह्मणत्व के उस 
तेजस्वी प्रतीक-- 


पं० द्वारकाप्रसाद मिश्र को 


सप्रेम समपित 


काम और नाम से परिचित--- 
किशोरीदास वाजपेयी 

लेखक का निवेदन 


सन्‌ १६१५-१६ से में साहित्य तथा साहित्यिकों के सम्पर्क में आया, 
जब कि वृन्दावन में संस्कृत का छात्र था। To किशोरी लाल गोस्वामी 
काशी छोड़ वृन्दावन श्रा-बसे थे। “सुदर्शन प्रेस' नाम से एक छोटा- 
सा छापाखाना खोला था और 'वेष्णव-सर्वस्व' नाम का एक छोटा-सा 
मासिक पत्र निकाला था, गोस्वामी जी ने। उन के सुपुत्र पं० छबीले 
लाल गोस्वामी प्रेस के तथा पत्र के व्यवस्थापक थें । इसी मासिक पत्र 
के साध्यम ने मुझे गोस्वामी जी से मिलाया । मेरा पहला लेख 'दशघा 
भवति शीर्षक से इसी पत्र में छपा था, १६१६ में । आगे गोस्वामी 
जी ने इस पत्र का 'सहायक सम्पादक' भी मुझे बना लिया था। वेतन 
्रात्मतुष्टि मात्र । 

गोस्वामी जी के ही यहाँ भारतेन्दु-साहित्य से परिचय हुश्रा। भार- 
arg जी के 'व॑ दिको हिसा हिसा न भवति' तथा “वेष्णवता We भारतवर्ष 
नास के नाटक तथा निवन्ध मुझे बहुत रुचे थे। फिर श्री राधाचरण 
गोस्वामी से परिचय हुआ । आगे चल कर ये दोनो ही गोस्वामी “हिन्दी 
साहित्य सम्मेलन' के श्रध्यक्ष हुए । तब में इन्हें इतना बड़ा न संमझता 
था। कुछ पता न था। 'सम्मेलन' को ही वसा न जानता था! 
नाम भर सुना था। 

वहीं श्री मधुसुदन लाल गोस्वामी के दर्शन हुए । आप संन्यासी 
थे और “भी राधा रमण' के मन्दिर में रहते थे--मन्दिर के बाहर, बाहरी 
फाटक के भौतर प्रवेश करते ही दाहिने हाथ के एक ऊँचे कमरे में। ये 
भी पुराने साहित्यकार थे। इन का लिखा एक अच्छा नाटक 'गायत्री- 
परिणय' में ने पढ़ा था। बड़ी बढ़िया हिन्दी लिखते थे श्रौर संस्कृत 
के विद्वान्‌ थे। श्री राधाचरण गोस्वामी war वैष्णव थे--भार- 

Agam थे श्रौर समाज-सुधार के पक्षपाती थे । इसी कारण वृन्दावन- 
वासी 'श्रतिसनातनी' लोग इन्हें उस समय 'प्रच्छत्न आर्येसमाजी' कहते 
थे। राजा महेन्द्र प्रताप उन दिनों देशभक्ति के नक्षे में धुत हो रहे थे। 
राजपाट छोड़ कर विदेश जाने की फिक्र में थे। प्रथम विश्वयुद्ध झे 
ही जो लोग देश को स्वतंत्र कर लेने की सोच रहे थे, उन सें ही राजा 
साहब थे। 'प्रेम महाविद्यालय' की स्थापना श्राप कर चुके थे। फिर 
बहुत बड़ा भू-भाग आप ने गुरुकुल के लिए दान कर दिया 1 Fo To 
यं प्रतिनिधि सभा फा 'गुरुकुल' तब तक फर्रुखाबाद में ही था। वृन्दा- 
वन म॑ पॉव टेकने को जगह राजा साहब ने दे दी, तो यहाँ (वृन्दावन में) 
धूमधाम स उठ आया। इस घटना ने ऐसा ववडर पैदा कर दिया कि 
वृन्दावन की सड़क पर राजा साहब का निकलना ग्रसम्भव हो गया। 
गुरुकुलवालों पर तो सार भी पड़ी। इस तूफान को श्री राधाचरण 
गोस्वामी ने ही शान्त किया था। इस के बाद राजा साहब विदेश चले 
गए aR में पंजाव चला गया । पंजाब में अमृतसर को विवाबत करने 
वाल जनरल डायर का 'जलियाँवाला वाग'--काण्ड देखा । ue 
भाषा की भवित में राष्ट्र-स्वातंत्र्य का पुट लग गया। आगे चल कर 
हिन्दी साहित्य-सम्मेलन' तथा 'कांग्रेस' के द्वारा बार-बार झकझोरा 
गया । जीवन तीन जगह बेट गया--गृहस्यी-संचालन, सम्मेलन को 
पूर्ण सहयोग, कांग्रेस के सभी श्रान्दोलनों में पड़ कर सब कुछ भूल जाना । 
इस के साथ-साथ शारीरिक स्वास्थ्य में गड़बड़ी ! 
इन सब कारणों से साहित्य-सेवा का dar कोई स्थायी काम न कर 
सका । परन्तु रोटी-दाल की तरह कुछ देता रहा, जिस का श्रस्तित्व 
क्षण भर का; पर महत्त्व कम नहों। सन्‌ १६३०-३२ तक यही 
स्थिति रही । परन्तु छुट-पुट चीजें ऐसी निकल चकी थीं कि आचार्य 
द्विवेदी ने किसी तरह कहीं से मेरा पता-ठिकाना मालम कर के शाबासी 
का काड भजा । तब श्रपन मार्ग को दिलजमई हुई श्रौर एक दिशा में 

कुछ स्थायी कास करने का विचार किया। आगे 'सम्मेलन' तथा 
‘aie’ सें लगा रहने पर भी कुछ स्थायी साहित्य दे सका, जिस की 
प्रशंसा महाकवि 'हरिग्रोध' तक ने की। उस के आगे तो एक दिशा 
में ऐसा काम हुआ कि सभी लोग सान गए । 

qog! परन्तु यह सब होने पर भी मुझे 'सफलता' न मिली ! 
एक बार सन में आया कि पान या चाय की छोटी सी दकान खोल ली जाए, 


बच्चों के लिए रोटी की चिन्ता ! परन्तु भगवान्‌ ने कहा--स्ववर्मे 
निधनं श्रेयः । और कहा--प्रकृतिस्त्वां नियोक्ष्यति--साहित्य छोड़ 
कर तू जाए गा कहाँ ? तेरी प्रकृति ऐसी बन गई हे कि वह ga फिर इधर 
ही adie लाए गी और 'करिष्यवशो$पि तत्‌--विवशतः तू फिर वही 
कास करेगा, साहित्य सें ही जुते गा और पान-चाय श्रादि की दुकान अब 
तू न कर सके गा। 

सो, बलात्‌ इधर लगा हुआ हें--सफलता' मृगमरीचिका हो रही 
हे । पर भ्रव तो थक गथा हूँ । इस लिए आगे के लोगों को सावधान करना 
चाहता हूँ कि भेरा साग न पकड़ना, यदि सफलता चाहते हो, साहित्य- 
क्षेत्र में। ‘grad तो बूड़े भाई, ga मत ast राम-दुहाई ।' 

साहित्य-क्षेत्र भे 'सफलता' चाहने वालों के लिए यह पुस्तक बड़े काम 
की है । श्रसफलता के कारण और सफलता की कुंजी, दोनों इस पुस्तक 
में हे। मुझे पुणं विश्‍वास हे कि इस छोटी सी पुस्तक से हिन्दौ-जगत्‌ 
का उपकार हो गा। 


कनखल (उ० प्र०) 
वैशाखी २०१० विक्रमीय 


किशोरीदास वाजपेयी 

EN ON 
MENAR जावन 
के 
अनुभव और संस्मरण 
प्रथम उन्मेष 
१९१९-१९३० 


हिन्दी तथा हिन्दी-साहित्य में मेरा चंचु-प्रवेश सन्‌ 
१९१५-१६ में ही हो गया था ; पर वस्तुतः मेरे साहित्यिक 
जीवन का आरम्भ सन्‌ १९१९ में हुआ, जब कि में 'शास्त्री' 
हो गया। १९१९ से १९२५ तक मेरे साहित्यिक जीवन 
का. प्रथम उन्मेष समझिए। इस से पहले तो में हिन्दी का 
स्वरूप भी ठीक-ठीक न समझ पाया था! सन्‌ १९१६ में 
श्री किशोरीलाल गोस्वामी से इस लिए झगड़ aor था कि मेरे 
एक वाक्य में 'दश प्रकार की भक्ति, के 'दश' को काट कर 'दस' 
गलत क्यों कर दिया गया ! गोस्वामी जी उस समय मुस्किरा 
कर केवल इतना बोले थे कि हिन्दी में. दश? की जगह 'दस' 
ही चलता हे और क्यों चलता है, यह सव. आगे मालूम हो 
जाए गा। सन्‌ १६१६ तक में ने हिन्दी का रूप बहुत 
कुछ समझ लिया था; पर यह न जान पाया था कि मेरी 
हिन्दी को लोग कंसा समझते हें । संयोग से एक ऐसी घटना 

घटी, जिस से मुझे पता चल गया कि मेरी हिन्दी विद्वान्‌ भी 
पसन्द करते हें । बात यह हुई कि मेंने एक-- 


गद्य-काव्य 


लिखा, “जलियाँवाले am’ में और उस के चारों ओर 

जो कुछ देखा था, उसी का चित्रण अपनी शक्ति के अनुसार 
किया था। जहाँ तक शक्ति थी, बहुत अच्छी चीज तैयार 

की थी। सोचा, किसी अच्छी जगह प्रकाशित होना चाहिए । 

उस समय हिन्दी की एकमात्र प्रतिष्ठित ग्रन्थमाला थी--- 
oi dd (हीरावाग, बम्बई) । इस ग्रन्थमाला 
“|e संचालक श्री नाथूराम प्रेमी की उस समय हिन्दी-जगत्‌ 
में अत्यधिक प्रसिद्धि तथा प्रतिष्ठा थी। प्रेमी जी स्वयं 
विद्वान्‌ साहित्यकार हें । मैं ने अपना वह गद्य काव्य 'जलियाँ- 
वाला बाग वहाँ प्रकाशनार्थं भेजा । ऐसा कुछ याद पड़ता 

हे कि नाम उस का शायद 'अमृत में विष' या ऐसा ही कुछ रखा 

था। लगभग पन्द्रह दिन बाद प्रेमी जी का उत्तर मिला | 
लिखा था कि हमारे यहाँ स्थायी साहित्य ही प्रकाशित होता 

है, दुसरी तरह का नहीं; इस लिए आप की पुस्तक वापस 
भेजी जा रही हे। पत्र में यह भी लिखा था कि “आप की 
हिन्दी हमें बहुत पसन्द आई है। एक संस्कृत का पण्डित 

ऐसी बढ़िया हिन्दी लिखता हे, यह देख कर प्रसन्नता हुई ।” 
आगे प्रेमी जी ने लिखा था कि “यदि आप कुछ जैन संस्कृत 
ग्रन्थों का हिन्दी में अनुवाद कर दें, तो अच्छा। उत्तर पाने 

पर वे पुस्तकें भेज दी जाएँ गी, जिन का अनुवाद कराना हे । 
यह काम जन ग्रन्थ रत्नाकर' की ओर से हो गा।” शब्द 
सुझे याद नहीं, आशय यही था। 

मुझे यह जान कर बड़ी प्रसन्नता हुई कि मेरी हिन्दी को 
साहित्य के एक बहुत पुराने और प्रतिष्ठित लेखक-प्रकाशक 
ने पसन्द किया हे । अधिक सुख इस लिए भी मिला कि यह 
प्रशंसा मुझे अनायांस मिल गई थी--उस पुस्तक में भाषा 
के वलाव-्युंगार पर में ने कतई ध्यान न दिया था। वोल- 
चाल की साधारण भाषा में हृदय की बात कह गया था। 
प्रेमी जी के पत्र से में ने समझा कि साधारण बोलचाल की भाषा 
भी पसन्द की जाती है श्र इस हद तक पसन्द की जाती हे । 
भाषा के सजाने-सँवारने में जो सिर खपाया जाता है, उस के 
दर्द से में अपरिचित न था। वह सब झंझट भी न करने 


पड़े और “बढ़िया भाषा? का प्रमाणपत्र भी मिल जाए, इस से 


अच्छा और क्या! faq प्रयास लंका गढ़ जीता || एक 

asl समस्या हल हो गई। भाषा का स्वरूप अपने लिए 

निश्चित कर लिया । वही आज तक पकड़े बैठा हँ--चल 

रहा हूँ। ` 
सनातनी प्रवृत्ति 


में ने लिख दिया प्रेमी जी को कि वे तीनो पुस्तकं भेज 
दीजिए, जिन का अनुवाद आप कराना चाहते हें। मुझे 
और चाहिए क्‍या था? साहित्यिक जीवन के प्रारम्भ में 

आगे बढ़ने की दिशा भी न पकड़ पाया था, चलना-बढ़ना तो 
आगे की बात हे! कभी कविता, कभी कहानी-उपन्यास, 
कभी आलोचना ; यों विविध ओर मन जाता था। ऐसी 
स्थिति में इतने प्रतिष्ठित प्रकाशन द्वारा सम्मान प्राप्त हो 
सहस्रो रुपये पुरस्कार में मिलें श्रौर देश भर में नाम हो ; 
इस से अधिक और क्या चाहिए? सो, पुस्तके भेज देने के 
लिए प्रेमी जी को पत्र लिखा और रजिस्टरी पैकेट से वापस 
आया हुआ अपना वह 'गद्य काव्य” फाड़ दिया ! 
प्रेमी जी ने तीन पुस्तकें भेंजी--१-प्रद्युम्नचरित, २- - 
अनिश्द्धचरित, ३-सागारधर्मामृत। एक चौथी पुस्तक 
शायद 'पार्वेनाथ'चरित' थी। 'सागारधर्मामृत' जैन (दिग- 
FAT जन). जनों की “मनुस्मृति' समझिए । शेष सब जीवन- 
काव्य | म॑ वष्णव, इस लिए पहले प्रद्युम्तचरित' तथा 'अनि- 
-रुद्धचरित' पढ़ने लगा। परन्तु कथानक कुछ ऐसा कि 
* उद्विग्न हो उठा! मेरी सनातनी वत्ति जोर से उमड़ पड़ी L. 
Wa प्रेमी जी को लिख भेजा कि में इन ग्रन्थों का अनवाद न 
करूं गा ; क्योंकि इन के कथानक मेरी मनोवृत्ति को ठेस 
पहुचाते ह। इस पर प्रेमी जी ने पुनः अत्यन्त सहृदयता 
से उत्तर दिया कि आप साहित्यिक दृष्टि से काम करें जॅन 
कथानका म कर्म का महत्त्व वतलाने के लिए ही वैसे कथानक 
हैं। प्रेमी जी ने यह भी लिखा कि आप तो किसी की चीज 
का अनुवाद कर रहे हूं, स्वयं तो वेसा कुछ कह ही नहीं रहे हे 
अनुवाद करन म क्या वाधा? परन्तु मेरी समझ में प्रेमी 

जी की वात न आई और यों आई हुई--स्वतः आई हुई-- 
त्रथस सकलता में ने ठुकरा दी! 

लक्ष्मी जी ने इस चोट को ध्यान में रखा। वे केसे भूल ' ,. 
सकती थीं? अभी तक वे पूरा वेर माने बैठी हें और में ने | 
भी उन्हें मनाने की आज तक चेष्टा न की ! भारतेन्दु aft 


इन्द्र की एक सीख में ने १९१६ में ही गोस्वामी जी के यहाँ 
पढ़ ली थी--'आप को न माने ताके वाप को न मानिए।' 


~ ~ 


ल 
लक्ष्मी जी ने खूब परेशान किया, कर रही हें; परन्तु उन्हे 
भी समय-समय पर अनुभव होता रहता हे कि सरस्वती की 
चोट केसी होती हे! 

इस के बाद मेरा ध्यान पुनः संस्कृत की ओर गया। 
'पुनः? का मतलव यह कि 'शास्त्री' होने से पहले ही में ने संस्कृत 
में एक छोटी सी पुस्तक लिखी थी । 'निम्वार्काचार्यस्तन्मतं च ।' 
वेष्णवों के चार प्रमुख सम्प्रदायों में एक 'निम्बार्क-सम्प्रदाय' 
है । श्री किशोरीलाल गोस्वामी इसी सम्प्रदाय में थे, उन 
का मासिक पत्र “वैष्णव धर्म' इसी सम्प्रदाय का मुखपत्र था, 
जिस के माध्यम से में उन के पास पहुँचा था। में भी इसी 
सम्प्रदाय में दीक्षित था। शास्त्री होने से पहले ही में 
संस्कृत-अध्यापक हो गया था, और रुपये हाथ में आते ही वह 
संस्कृत पुस्तिका छपा डाली । इटावा के त्रह्म प्रेस' में उसे 
छपाया था, मूल्य शायद आठ आने रखा था ji पर विकी नहीं.) 
तब वृन्दावन में तथा काशी में मुफ्त वितरित करा दी थी! 


तब संस्कृत से हिन्दी की ओर फिर मुड़ा था ।_ उस गद्य-काव्य 
रस 

तथा अनुवोद-प्रकरण के अनन्तर फिर संस्कृत की ग्रोर ध्यान 
गया ; परन्तु एक नये रूप में । सोचा, ऐसे विषयों पर 
संस्कृत में रचनाएँ करनीं चाहिए, जो खाली हे--इतिहास, 
भूगोल, समाज-शास्त्र आदि। सोचते-सोचते मन में यह 
आया कि मेट्रिक के लिए यदि राष्ट्रीय दृष्टिकोण से कोई संस्कृत 
पुस्तक लिखी जाए, तो बहुत अच्छा काम हो । लिखना प्रारम्भ 
कर दिया । राष्ट्रीय दृष्टि से सव पाठ लिखे, महषि मालवीय, 
राष्ट्रपितामह लोकमान्य तिलक, महात्मा गान्धी, महात्मा 
बुद्ध, स्वामी शंकराचार्य, महारानी लक्ष्मी वाई आदि के संक्षिप्त 
जीवन-पाठ दिए। संस्कृत भाषा के लिए में पूर्ण विश्वस्त 
था, क्योंकि काशी की प्रथमा परीक्षा का जब में वृन्दावन में. 
छात्र था, तो अनुवाद आदि की संस्कृत देख कर मेरे अध्यापक 
प्रशंसा करते हुए गद्गद हो जाते थे । उस समय मेरी संस्कृत 
` को लोग, “पंचतन्त्र' तथा 'हितोपदेश' के ढंग की बताया करते 
_थे। सच वात तो यह है कि विषय-निरूपण को श्रेय कम और 
संस्कृत को श्रेय अधिक है कि में संस्कृत की परीक्षाओं में वैसे 
उच्च तथा सर्वोच्च स्थान प्राप्त करता रहा। इसी बल पर 
वेसी संस्कृत-पुस्तके लिखने का उपक्रम किया था। बीच- 
बीच में यथाप्रसंग नीति-साहस आदि के पद्य उद्धत किए 
थे, जो सीधे 'पंचतन्त्र' तथा “हितोपदेश से ले लिए थे। 
पुस्तक तयार होने पर में ने लाला आत्माराम एम० To 
को दिखाई, जो उस समय अम्बाला डिवीजन के स्कूल-इस्पेक्टर 
थे। आप बड़े सहृदय तथा संस्कृत के विद्वान्‌ थे। उस 

समय में अम्वाला-डिवीजन के करनाल जिले में--पुंडरी के 
सनातनधर्म हाई स्कूल में--संस्कृत हिन्दी का अध्यापक ari 
इस स्कूल के प्रधानाध्यापक To वंशीधर शर्मा एम० To, fto 
टी० मेरे मित्र वन गए थे ; क्योंकि आप भी संस्कृत के एम० 
To थे--लाहौर के सनातनधर्म कालेज से आए थे। शर्मा 
जी ने ही मुझे लाला आत्माराम जी से मिलाया था। 

लाला आत्माराम जी पुस्तक देख कर बहुत प्रसन्न हुए ; 
पर सलाह दी कि इस में ईसा, विक्टोरिया तथा वर्तमान सम्राट्‌ 


के जीवन और दे देने चाहिए। में ने ईसा का जीवन देना तो. ,, 


_ मान लिया ; पर अन्य कुछ देने को राजी न हुआ। तब 
लाला जी ने स्पष्ट कहा कि ऐसी स्थिति में आप की पुस्तक 
मेट्रिक में न लग सकेगी। बहुत समझाया कि छात्रों में 
अच्छे विचार जाएँ गे और आप को काफी रुपये मिलें गे ;. 
हजे क्या हे वैसा करने में ; पर उन की सुन्दर सीख ने मेरे, 
ऊपर कोई असर न किया !, तब sA ने कह दिया कि 
' ऐसी स्थिति में पुस्तक इधर-उधर भेजने में डाक-खचं और 


बढ़ाना व्यर्थ हे। लाला जी की यह बात सुन कर में. ने. | 


यह पुस्तक भी फाड़ दी !. 


ATTY का प्रकाशन 


इसी समय बड़े ही ठाट-बाट से 'माधुरी' नाम की मासिक 
पत्रिका लखनऊ से प्रकाशित हुई। 'नवल किशोर इस्टेट' 
के मालिक मुन्शी विष्णुनारायण भागव की पुष्कल धन- 

राशि, श्री दुलारे लाल भार्गव का उद्योग और Fo रूपनारायण _ 
पाण्डेय का सुपरिपक्व संपादन-अनुभव ; इन तीनो तत्त्वों 
के सम्मिलन से 'साधुरी' का प्रादुर्भाव हुआ था--'तुलसी- 
संवत्‌, शायद ३०० था। इस पत्रिका में 'तुलसी-संबत्‌' ही 
छपता था, न ईसवी-सन्‌, न विक्रम-संवत्‌। arg’ १ 
प्रकाशन से हिन्दी-जगत्‌ आनन्द-विभोर हो उठा था।, 
आचार्ये द्विवेदी से हीन 'सरस्वती' फीकी पड़ चली थी, वह 
माधुरी क प्रकाशन से और भी अधिक श्रीहत हो गई ! 
अन्य पत्र-पत्रिकाओं की तो फिर बात ही क्या ! हाँ, समाज- 
सुधार क उद्देश्य से प्रकाशमान श्रौर वर्धमान “चाँद' अवद्य 
कोई चीज था । 
माधुरी' का अंक में ने नमूने के लिए मँगाया ग्रौर स्कल 
म॑ मंगवाने के लिए सिफारिश की। 'माधरी' आने लगी 
म पढ़ने लगा। थोड़े ही दिनों में भागव साहब पाण्डेय जी 
को साथ ले कर 'माधुरी' से अलग हो गए और एक नई पत्रिका 
सुधा' निकाली--'माधुरी' के ही टक्कर की । मन्शी विष्ण- 
नारायण भागव भी शान के रईस थे, मंछे नीची करना 
पसन्द न था। 'माधुरी' के दो अच्छे से अच्छे सम्पादक चने 
पं० कृष्णविहारी मिश्र और श्री प्रेमचन्द । इन दोनों विद्वान 
तथा कलानिधि सम्पादकों ने 'माधुरी' का स्तर और भी ऊँचा 
कर दिया। मेरे कई लेख, ‘gar में निकले, 'माधरी' में भी 
कुछ । इसी समथ महामहोपाध्याय Go सकलनारायण शर्मा ने 
माधुरी” में एक छोटा सा लेख छपवा कर हिन्दी के गठन पर 


9 
ay 

एक जिज्ञासा प्रकट की । आप ने इस लेख में यही लिखा था, 


कि हिन्दी-व्याकरण के अनुसार, भिन्न-लिंग अनेक aP) ।,/” 


कारकों की उपस्थिति में, अन्तिम 'कर्त्ता' के अनुसार क्रिया का/ 
रूप होता हे ; पर 'देखि रूप मोहे नर-नारी' जैसे प्रयोग सामने! 
आकर उस नियम को झकझोर देते हें। शर्मा जी ने यह भी 
लिखा था कि यह पद्य की ही वात नहीं, गद्य में भी--कह्यप 
me अदिति प्रणाम करते हें! इस तरह के सिष्ट-प्रयोग हैं । 
तब व्याकरण के उस नियम को क्या स्थिति हें? 
अब तक में कविता या कविता पर ही कुछ लिखा करता 
था। शर्मा जी के इस लेख ने मुझे भाषा के स्वरूप पर भी 
3g सोचने को प्रेरित किया । शर्मा जी ने जिज्ञासा भर 
प्रकट की थी, समाधान के लिए कुछ न लिखा था। शर्माजी 
केवल संस्कृत के ही विद्वान्‌ न थे, हिन्दी के पुराने और प्रतिष्ठित 
साहित्यकार थे, 'शिक्षा' नाम की पत्रिका एक qed तक चला 
चुके थे ग्रोर सरस्वती के वरद पुत्र पाण्डेय श्री रामावतार 
शर्मा तथा to पद्मसिह शर्मा के साहित्यिक मित्र थे। उन 
की यह हिन्दी-विषयक जिज्ञासा सम्पूर्ण हिन्दी-जगत्‌ के लिए 
एक चुनौती थी। में ने इस पर खूब सोचा और समाधान 
‘dat, तक से पुष्ट किया और लिख कर 'माधुरी' में छपने भेज 
दिया । मेरे इस लेख को पढ़ कर Fo कृष्णविहारी मिश्र अत्यन्त 
प्रभावित हुए और प्रशंसा की। मिश्र जी से वेसी प्रशंसा: 
-सुन कर मेरे मन में आया कि हिन्दी के स्वरूप पर भी कुछ लिख 
“सकता हूँ । यह ध्यान देने की बात हे कि शर्मा जी की उस 

जिज्ञासा के समाधान में और किसी ने कुछ भी न लिखा और 
न मेरे समाधान पर ही--स्वयं शर्मा जी के द्वारा या अन्य किसी 
के द्वारा--कोई विप्रतिपत्ति न उठाई गई। इस से दिलजमई 
और पक्की हो गई कि यह भी विषय कुछ काम करने योग्य हें । 
इस समय तक में सम्पादकों को देवता समझता था ! 
मन में आया कि स्कूल के बखेड़े से हट कर देवताश्रों के 
बीच में रहना चाहिए। में समझता था कि जैसा ये लिखते 
हें, वेसे ही हैं भी ! पत्र-व्यवहार ‘gay तथा ‘ate’ से किया । 
दोनों जगह से स्वागत हुआ । पहले लखनऊ गया । स्टेशन 
पर श्रीमती जी को बैठा दिया, गोद में छोटा वच्चा था! 
जलती हुई लू चल रही थी । में 'गंगा फाइन आर्ट प्रेस” पहुँचा, 
जहाँ से gar निकलती थी। भार्गव जी से भेंट हुई ; 
पर Set ने यह न पूछा कि कब आए, कहाँ Sat हो ! एक. 
पुर्जी मेनेजर के नाम लिख दी और कहा कि जाकर अपना काम 
Saat संभाल लीजिए! में लू से उतना न जला था, जितना इस 
ii _दफ्तरी' व्यवहार से जल गया ! _ साहित्यिक की कल्पना 
मेरे मन में ga’ ने बहुत मीठी पैदा कर दी थी। में ने 
उन से कुछ न कहा और मैनेजर की aK मुड़ कर ag पुर्जी 
फाड़ कर डाल दी, जूतों से उसे कचर भी दिया। फिर मैनेजर 
साहब के पास जाकर निवेदन किया कि आप के पते पर मेरी जो 
__डाक आए, सब 'चाँद' कार्यालय (प्रयाग) को भेज दीजिए गा । 
मेनेजर साहब ने मेरा निवेदन नोट कर लिया और में वापस 
स्टेशन पर | श्रीमती जी आशा लिए बैठी थीं कि ठहरने आदि का 

प्रवन्ध कर के आ रहे हों गे। मेरा तमतमाया मुंह देख कर 


a 


wig न सकीं कि क्या वात हे ; परन्तु जव सुना कि यहाँ से 
प्रयाग चलना हे, तो एकदम मुरझा गई ! पर बस क्या था? 

उस समय हम लोगों ने वहीं आराम किया, रात में भी 
सोए और सवेरे की गाड़ी से प्रयाग को चले। ठीक दुपहरी 
में ही-- | 


यह गाड़ी भी प्रयाग पहुँची 


उसी तरह स्टेशन पर श्रीमती जी को dar कर में 
'चन्द्रलोक' पहुँचा। चलते-चलते सोचता जा रहा था 
कि, 'सुधा' जेसी मीठी निकली, वेसा ही शीतल 'चाँद' 
निकला, तो क्या हो गा! परन्तु 'चन्द्रलोक' पहुँच कर 
अनुभव किया कि साहित्यिक अभी हें । पहुंचते ही “चाँद” 
के संचालक श्री रामरख सिह सहगल ने जलपान कराया 
ait फिर पूछा कि अकेले ही आए हें क्या ?' 

“नहीं, अकले ही नहीं, सकुटुम्ब आया हूँ ।” 

“तो, सब को छोड़ कहाँ आए?” 

“सब स्टेशन पर हें। सोचा कि पहले जगह का प्रबन्ध 
कर लूँ, तब सब को ले चलना ठीक हो गा” 

“आप बड़े विचित्र आदमी हें! क्या कहीं जंगल 
में आए हें क्या? जा कर पहले उन लोगों को ले 
आइए ।” 

सहगल जी ने कुछ प्रणय-कोप प्रकट किया, जिस से उन 

'आज तक नहीं देखा । आध घंटे के भीतर ही बाजार से 
waa आ गई। विषय मेरा देखा-समझा था । देर 
न लगी, कोई दो-ढाई घंटे में एक लेख लिख करं तयार कर 
fear । शीर्षक था--'कुछ अछूत सन्त श्रौर भक्‍त' । लेख तिवारी 
जी को दिया, तो उन की प्रसन्न आँखों ने हषे तंथा आश्‍चर्य 
प्रकट किया । लेख पढ़ कर उन्हों ने मुझ से तो कुछ न कहा, 
पर उठ कर कहीं चले गए। अगले दिन की घटना से जाना 
'कि वे उस समय सहगल जी के पास गए हों गे और इतनी जल्दी 
इतना बड़ा वेसा लेख लिख देने के कारण मेरी प्रशंसा की होगी।. 
दूसरे दिन की बात--हम लोग काम कर रहें थे कि सहगल 
जी आ गए। एक कागज का टुकड़ा तार से झटक कर जेब 
से कलम' निकाली औरं उस पर लिख दिया--'जो कुछ आप 
को देना ते हुआ हे, उस में दस रुपए मासिक की वृद्धि की गई ।' 
' कागज मेरी ओर बढ़ा दिया । में ने ले कर पढ़ा, उछल पड़ा | 
खड़े हो कर धन्यवाद दिया । 'चाँद' कार्यालय के एक कक्ष में 
एक सूचना टंगी थी। लिखा था--'यहाँ वेतन बढ़वाने के 
लिए किसी को अर्जी देनी नहीं पड़ती हे! । उस की सत्यता 
प्रमाणित हुई। वस्तुतः वहाँ प्रत्येक कर्मचारी को ग्रौर जगह 
से सवाया वेतन मिलता था और सब लोग ड्योढ़ा काम करते 
थे, बड़ी प्रसन्नता से, आगे बढ़ने की आशा । 
उस समय 'चाँद' सन्तति-नियमन पर जोर दे रहा था और 
उस के लिए नए साधनों के भी पक्ष में था । महात्मा गान्धी 
भी उन दिनों सन्तति-नियमन की चर्चा बरावर करते थे ; 

परन्तु प्राकृतिक संयम के साधन से। आप ब्रह्मचर्य पर जोर 
देते थे। कदाचित्‌ चाँद के पक्ष का खण्डन wel ने कहीं 


किया था और नए कृत्रिम साधनों से विलासिता बढ़ जाने का 


खतरा बताया था । ' इस पर जो एक बड़ी टिप्पणी aie’ 
के सम्पादकीय में देने के लिए स्वयं सहगल जी ने लिखी थी, 
उस का सिरा यों था-“वारह बच्चे पेदा करने के वाद महात्मा 
गान्धी लिखते हें--”। आगे ब्रह्मचर्य से सन्तति-नियमन 
का, महात्मा जी का उपदेश लिख कर, जबर्दस्त खण्डन था । 


इस से आप समझ सकते हें कि सहगल जी केसे थे। 4. 


किसी से दवते न थे। राजनीति में उग्र विचार रखते थे। 
उस समय 'भारत में अंग्रेजी राज' तथा 'चाँद' का 'फाँसी-अ्ंक 
निकालना उन्हीं का काम था | 
सहगल जी ने एक अच्छी गो भी रख छोड़ी थी । नौकर 
दूध दृह कर पहले मेरे बच्चे के लिए घर में दे कर तव सहगल 
जी के यहाँ पहुँचाता था । उस को वेसा करने को हुक्म मिला 
हुआ था। ठंढाई तयार करा के, ठीक समय पर, श्रीमती 
सहगल भेज देती थीं, जो हम तीन-चार लोग मजे से पी कर 
थकावट दूर करते थे। इस तरह से बड़े ही आनन्द का 
बातावरण था कि एक विक्षोभ की बात आ पड़ी ! 
एक दिन अपनी-अपनी मेज पर हम तीनो काम कर रहे 
थे कि गर्त करते हुए सहगल जी आ-पहुंचे । उन क आन पर 
सचेष्ट जन सचेष्टतर हो जाते थे ; विशेषतः प्रूफ देखनवालं । 
सहगल जी को न जाने क्या सिद्धि थी कि छूटी हुई गलती पर 

तुरन्त नजर जा पडती थी । मुद्रण-कला में अत्यन्त प्रवीण 

थे। सो, हम लोग सचेष्ट sa दिन वे समाज: 

सुधार की चर्चा करने लगे। वे प्राय: खड़े ही खड़े बाते करते 

थे--हम सव लोग बैठे कुछ काम भी करते जाते. थे। वात- 

; चीत के सिलसिले में सहगल जी ने महषि मालवीय को 

| एक अपशब्द कह दिया ! इस पर मुझे बहुत गुस्सा आ गया 

, | और में ने, त्यौरी चढ़ा कर, प्रतिवाद किया । “चाँद” के सुखमय 

४ | तथा सौजन्यपूर्ण वातावरण में यह कल्पनातीत वात थी कि 

एक कर्मचारी सहगल जी कौ किसी वात का इस तीखेपन से 

प्रतिवाद करे ! क्षण भर सन्नाटा ! फिर सहगल जीने खिन्न 

हो कर कहा--“वाजपेयी जी, आप दूर रहे हें। मेँ प्रयाग 

, में रहा हूँ। आप सब बातें मालवीय जी की नहीं 
जानते हं ।” 

“तो फिर आप मुझे उन की एक-दो बातें वैसी बतलाइएः 
न! सम्भव है, तव में भी आप के पक्ष का हो जाऊं ।” 

इस पर सहगल जी ने आँखों मे आँसू भर कर कहा-- 

“ “चाँद' का, 'विधवा-ग्रंक' निकालते समय मालवीय जी 
की पिछले तीस वर्षों की सब स्पीच पढ़ डालीं ; पर कहीं 
जरा भी कुछ विधवाश्रों के सम्बन्ध में मुझे वहाँ न मिला ।” 

“तो सहगल जी, इस से मालवीय जी उस शब्द के पात्र 
तो नहीं हो जाते हे ! उन्हो ने देश तथा जाति के लिए जो उतमे 

बड़े-बड़े काम किए हैं, उन का कोई मूल्य नहीं कया? 
विधवाशं के सम्बन्ध में मालवीय जी ने कुछ नहीं कहा, 

कुछ नहीं किया, ठीक ; परन्तु आप जैसे लोग जो कुछ कर 
रहे हें, उस का विरोध at उन्हों ने नहीं किया ?” 

इस पर सहगल जी चुप रहे । तब में ने फिर कहा-“ मेरे 
सामने आप कभी मालवीय जी को ऐसा शब्द अब न कहिए गा ; 
अन्यथा मेरा यहाँ रहना कठिन हो गा ।” 

सहगल जी मेरी बात सुनते हुए आगे बढ़ गए। यह 
सहगल जी जेसे तेज प्रकृति के व्यक्ति का मेरे ऊपर प्रेम ही 
समझिए कि इस तरह की बातें हो जाने पर भी उन्हों ने मुझे 
जवाब' नहीं दे दिया। परत्तु उन्हें बहुत बुरा लगा। 
उन्हों ने मुझ से बोलना तक छोड़ दिया ; यद्यपि वह गो- 
दुग्ध आदि बराबर आता रहा। उस लेख पर सहगल जी 
लट्टू हो कर मेरे ऊपर फिदा हैं और में रूस जाऊं गा, तो मुझे 
मनाने के लिए वे यत्न करें गे, तब यह अनमनापन दूर जाए गा; 
यह मेरे मन में आया । में ने यह भी सोचा कि मालिक 
नाराज हो जाए, तो वहाँ रहना ठीक नहीं। खूब सोच- 
विचार कर त्यागपत्र लिखा। मन में था कि इस से या 
तो सहगल जी पिघल जाएँ गे, या फिर मुझे छुट्टी मिल जाए गी । 
त्यागपत्र में एक मास का नोटिस था कि अधिक से अधिक 
एक मास के भीतर आप मुझे सेवा से निवृत्त कर दें और 
जल्दी से जल्दी जब आप चाहें। सहगल जी के छोटे 
भाई मॅनेजर थे। उन्हें त्यागपत्र दे आया। कोई दो घंटे 
के भीतर ही चपरासी चिट ले कर आया। लिखा धा-- 
“आ कर आप अपना हिसाब ले लीजिए । हाथों क तोते उड़ 

२ 

गए ! इतना न सोचा था ! सोचा था कि एक मास में अपना 
कोई नया प्रबन्ध में कर लूँगा ! पास कुछ था नहीं । एक 
मास का वेतन मिला था श्रौर दूसरा चल रहा था। 
महीने के दस-पन्द्रह दिन गए थे! कंसे क्या होगा, सोच न पाया! 
परन्तु आन का सौदा था। में मेनेजर साहब के पास तुरन्त 
गया और उन से निवृत्ति-स्वीकृति प्राप्त कर के तुरन्त वेतन का 
रुपया लिया। उस समय दुपहर बाद चार बज रहे थे! 
कार्यालय बन्द हुआ, में शहर पहुँचा । एक मकान ग्यारह 
रुपये मासिक पर ते किया और एक मास का पेशगी भाड़ा दे 
कर मकान में ताला बन्द किया । शाम होते-होते टांगा ले 
कर 'चन्द्रलोक' पहुँचा । सामान बाँध कर eit पर रखने 
लगा, तो सहगल जी आ पहुँचे-- 
“कहाँ जा रहे हें? स्टेशन पर?” 

“नहीं” एक मकान किराये पर ले आया हुँ। वहीं जा 
रहा हूँ। जब कोई जगह de लूँ गा, तभी तो स्टेशन पर 
जाऊं गा.।” 

सहगल जी बहुत दुखी थे उस समय। बोले--“यह 
न हो सकेगा कि आप इस शहर में किसी किराये के 
मकान में जा कर कुछ दिन के लिए रहें। यहीं रहिए, 
जब कोई जगह मिल जाए, तब चले जाइए गा । नौकरी के 
अतिरिक्त और भी सम्बन्ध हमारे हें।” 

परन्तु में ने उनकी बात न मानी । तिवारी आदि तो 
तभी से चुप थे, मेरे चलते समय भी चुप ही रहे। में सामान 

टांगे में रख कर और स्त्री तथा बच्चे को साथ ले शहर आया । 
घर का ताला खोला, लकड़ी आदि साथ लेता आया था। 
खाना रात का बना । खा-पीकर सो 

न जाने कसे यह घटना शहर के साहित्यिकों में फैल गई ! 


` 
aF 
पवर्‌---- 


Go संगलदेब शर्मा आ पहुंचे 


न जाने कंसे घर ढूँढ़ा। सहगल जी को Agee शायद 
ने वता दिया था। उस समय (आगरे के) पं० मंगलदेव 
शर्मा 'अभ्युदय' के सम्प।दन-विभाग में काम करते थे। कहने 
लगे--'अभ्युदय' में काम कीजिए। जो कुछ 'चाँद' में 
मिलता था, वह यहाँ भी मिले गा । में ने उस समय 'अभ्युदय 
में रहना ठीक न समझा ; क्योंकि महषि पं) मदन मोहन 
मालवीय इस पत्र के प्रवर्तक थे, जिन के प्रति वसी भावना के 
कारण में चाँद” से अलग हुआ था। महषि मालवीय के 
भतीजे Fo कृष्णकान्त मालवीय उस समय 'अभ्युदय' के संचा- 
लक-सम्पादक थे। To कृष्णकान्त मालवीय स्वयं एक बड़े 
साहित्यकार, नामी सम्पादक और काँग्रेस के प्रमुख नेता थे । 
yey अच्छा चल रहा था। प्रान्त मे प्रताप'_ तथा 
अभ्युदय' की धूम थी_।_.-परन्तु प्रकरण ऐसा था कि मालवीय 
जी के 'पत्र' में जाना में ने उचित न समझा और मित्र शर्मा को 
धन्यवाद दे कर अपनी नाव यों ही छोड़ दी । 
पत्र-व्यवहार में ने 'नवल किशोर प्रेस” (लखनऊ) से 

किया और तुरन्त ही वहाँ से नियुक्ति-पत्र आ गया । वहाँ 
भी पुस्तक-विभाग में ही गया। उस समय 'माधुरी' का 
सम्पादन पं० कृष्ण बिहारी मिश्र तथा श्री प्रेमचन्द जी कर 
रहे थे। बड़े ठाट-बाट थे। Fo गयाप्रसाद शुक्ल “श्रीहरि? 
साहित्याचार्यं भी सम्पादन विभाग में थे। एक बहुत बड़ी 
मेज पर दाहिने हाथ मिश्र जी और बाएं श्री प्रेमचन्द जी 
बेठते थे। इस मेज क बाएं हाथ 'श्रीहरि जी की मेज थी । 
मिश्र जी के सामने मेरी मंज लगती थी। श्रीमद्भागवत 
का संशोधन उस समय चल रहा था। प्रूफ भी देखने पड़ते 
थे। दोनों सम्पादकों at so-so सो रुपए मासिक वेतन 
~ | मिलता था । उस समय हिन्दी पत्र-सम्पादकों का यह सर्वोच्च 
वेतन था । दोनो सम्पादक थे, कोई प्रधान! या 'सहकारी' 
न था। परन्तु फिर भी पत्रिका के ज्येष्ठ (सीनियर) 
सम्पादक थे पं० कृष्ण बिहारी faa 
मिश्र जी पर ही अन्तिम उत्तरदायित्व था। अपना 
* एक अलग पत्र भी मिश्च जी का था--समालोचक',। 'समा- 
लोचक' मिश्र जी अपने गाँव (गन्धौली-सीतापुर) से निका- 
लते थे, स्वयं ही संचालक, सम्पादक तथा व्यवस्थापक, सब 
कुछ थे। बड़ा सुन्दर मासिक पत्र था; परन्तु ग्राहकों का 
अभाव था। मिश्र जी 'माधुरी' में लग गए, तब 'समा- 
लोचक' की स्थिति और भी गिर गई। जमीदारी कुछ 
थी, उसी का कुछ ग्रंश 'समालोचक' खा रहा था। बहुत 
दिन चलने के बाद यह पत्र बन्द हुआ। तब से मिश्र जी 

भी एकान्तवासी हो गए; यद्यपि हिन्दी प्रचारिणी सभा 


(सीतापुर) के द्वारा कुछ न कुछ प्रेरणा देते ही रहते हे । 

श्री प्रेमचन्द जी ऊपर से रूखे जान पड़ते थे; पर बड़े 
सरस-मथुर थे। मिश्र जी की गम्भीर प्रकृति शुष्कता पैदा 
कर देती, यदि प्रेमचन्द जी रस न वरसाते रहते । एक दिन 
बुद्ध भगवान्‌ का एक रंगीन चित्र 'साधुरी' के लिए बन कर 
आया। wa भी दिखाया गया। देवताओं ने तपस्या 
भंग करने के लिए अप्सराएँ भेजी थीं, जो अपने काम में व्यस्त 
थीं और बुद्ध भगवान्‌ अपने ध्यान में मग्त थे। श्री प्रेमचन्द 
जी ने हँसते हुए कहा--सकल पदारथ हें जग माहीं' और 
वह गम्भीर वातावरण जो स्तब्ध सा था, एक ठहाके के साथ 
रंगीन हो गया। 

एक दिन एक दूसरा रंगीन चित्र आया। एक स्वस्थ 
रमणी अपने सुन्दर शिशु को गोद में लिए मुँह उसका तृषित 
aat से देख रही थी। प्रेमचन्द जी ने मुझ से कहा, इस का 
नामकरण, पण्डित जी, कर दीजिए । मेंने सोच कर कहा-- 
“मा का धन! केसा रहेगा? बहुत प्रसन्न हुए। वह चित्र 
इसी नाम से प्रकाशित हुआ था। 

एक दिन मिश्र जी ने एक मजेदार चिट्ठी दिखाई। 
एक कवि जी ने भेजी थी। लिखा था कि में 'माधुरी' का 
ग्राहक हूँ । मेरी कविता छापते रहें गे, तो में बराबर 'माधुरी' 
के ग्राहक बनाता रहूँ गा । न छापें गे, तो में भी ग्राहक न 
रहँ गा । 

'साहित्यदर्पेण' की 'विसला' टीका 

लखनऊ के To शालग्राम शास्त्री, साहित्याचाय भारत- 
वर्ष के प्रचण्ड विद्यामातंण्ड थे। हिन्दी तो ऐसी चुस्त लिखते 
थे कि पाठक के मुंह से बरवस ‘are’ निकल पड़ता था । To 
पद्मसिह शर्मा के जोड़ की हिन्दी लिखते थे। दोनो में घनिष्ठ 
मेत्री भी थी । शास्त्री जी 'अ० भा० संस्कृत साहित्य सम्मे- 
aa के अध्यक्ष भी निर्वाचित हुए थे। हिन्दी में, हिन्दी काव्यो 
की भी बहुत बढ़िया आलोचना लिखा करते थे। 'दुलारे 
दोहावली' के दोहों को खींचतान करके 'सिलाकारी' जी 
ने अनेकार्थक बनाया, तो शास्त्री जी ने मनोरंजक लेख 'विशाल 
भारत' में लिखा । एसा AGT लेख मेने आज तक दूसरा 
पढ़ा नहीं। उस लेख के वाद 'अनेकार्थ' की हवा एकदम 
दव गई। 

उक्त शास्त्री जी का अलंकार शास्त्र पर एक विवाद 
मिश्च जी से छिड़ गया था। मिश्र जी को हिन्दी-सा हित्य 
को श्री पितृ-पितामह की परम्परा से वंशानुगत मिली È । 
मिश्च जी ने स्वयं अध्ययन में जन्म लगाया हैं और इस में सन्देह 
नहीं कि हिन्दी-काव्य समझने में do शालग्राम शास्त्री मिश्र 
जी के मुकाबले ठहर न सकते थे। परन्तु अर्लकार-शास्त्र 
तो दूसरी चीज है। मिश्र जी का अध्ययन भी कम नहीं ; 
पर शास्त्री जी के मुकाबले में वे कुछ ढीले पड़ गए थे। यह 


है] 


सव मुझे मालूम था। 
फिर भी, एक दिन मिश्र जी ने 'साहित्य दर्पण' की 'विमला” 
\Wist 8०१५१ 

टीका की बड़ी प्रशंसा की। कहने लगे, आप के देखने 
योग्य चीज हे। मिश्र जी के मुख से प्रशंसा सुन कर में ने 
कहा, आप के यहाँ हो, तो लेते आइए गा, देख लूँ गा । कहो-- 
छुट्टी पर घर (सीतापुर) जाऊं गा, तो लेता आऊं गा। वहीं 
èr छुट्टी पर मिश्र जी घर गए; पर पुस्तक लाना भूल 
गए । कहा, इस बार याद रख कर लेता ATH गा। 

तब तक में काम से ऊब गया । संशोधन के लिए सामने 
पोथा रखा ही रहता था। दिन भर बेठे-वेंठे ऊब जाता था, 
आँखें भी थक जाती थीं । अन्ततः अपने पुराने काम की ओर 
फिर रुचि मुड़ी। और लिखा-पढ़ी कर के गुरुकुल-काँगड़ी 
चला आया । यहाँ एक पं० ईश्वर चन्द्र जी अध्यापक थे। 
प्रौढ़ दार्शनिक हें। do पद्मसिंह शर्मा के कृपापात्र हे । 
शर्मा जी के मित्र के ये सुयोग्य पुत्र हें। इनके यहाँ मुझे 
'साहित्यदर्पण' (“विमला टीका' सहित) मिल गया। 

घर लेजा कर पढ़ा। टीका से ग्रन्थ एकदम खुल गया 
हे । संस्कृत ग्रन्थों पर ऐसी टीकाएँ चाहिए। मन खिल 
उठा ; परन्तु एक चीज मुझे अच्छी न लगी। 'विमला' 
में संस्कृत के पुराने आचार्यो के मतों का जहाँ जगह-जगह 
खण्डन हे, वहाँ भाषा का संयत प्रयोग नहीं हे। इस तरह 
झकझोर दिया है, जैसे कोई मास्टर छोटे बच्चों को डाँट-उपट 
रहा हो। महाकवि माघ के लिए तो बहुत ही हलके शब्दों 
का प्रयोग हे । खण्डन स्वर्गीय साहित्यकारों की कृतियों 
का कीजिए, पर उन के लिए शब्द-प्रयोग तो शिष्टंजनोचित 

चाहिए । में इसी बात पर झल्ला उठा और सम्पूर्ण ग्रन्थ 
के वेसे अंशों पर एक लेख लिख कर 'माधुरी' में छपने भेजा । 
लेख में में ने बदला चुकाया था । शास्त्री जी के प्रति भी मेंने 
वैसे ही शब्दों का प्रयोग किया था । लेख वापस आया और 
मिश्च जी का एक लम्बा पत्र भी आया । लिखा था--“एक 
लेख में विषय की स्पष्टता. असम्भव हे । यदि आप विस्तार 
से लेखमाला के रूप में लिखें गे, तो हम 'माधुरी' में सहर्ष 
छाप ग। परन्तु एक निवेदन हे कि भाषा संयत रखिए 
शिष्ट भाषा में विषय की तर्क-युक्त आलोचना हो गी, तो 
प्रभावोत्पादन करे गी ।” 
मिश्च जी की सलाह मुझे वहुत अच्छी लगी। भाषा 

कसी अच्छी समझी जाती है, यह मुझे 'प्रेमी जी से मालम हआ 
था और बड़े लोगों के किसी ग्रन्थ की आलोचना करते समय 
भाषा कसी रखनी चाहिए, यह मिश्र जी के इस पत्र से 
समझा । पुराने साहित्यिकों के प्रति वैसे शब्दों का प्रयोग 
दख कर मं शास्त्री जी से चिढ़ा था ;पर उस fas में यह 

भूल गया कि शास्त्री जी भी तो मुझ से बड़े हें। मिश्र जी ने 
मुझ यह बात समझाई। इस के लिए उनके प्रति मेरा आदर 
बढ़ गया। सम्पादक का काम किया। शास्त्री जी ने 
मिश्र जी को उस विवाद में जो झिड़कियाँ बताई थीं, में भला 
न था। उस से मिश्र जी की इस सम्मति का मल्य और भी 
बढ़ गया । 


कुछ ही दिनों में गुरुकुल वालों से मेरी अनवन धामिक 

भत-भेंद के कारण हो गई और में नौकरी छोड़ वीकानेर चला 

गया । वहाँ सेठ भेरोंदान सेठिया की जेन-संस्थाश्रों में विद्या 

लय भी चलता था। उसी में अध्यापक हो कर चला गया । 

वहीं से साहित्य दर्षण' की 'विमला टीका' शीर्षक लेखमाला | 

शुरू की, जो दस महीने तक बरावर, माधुरी में छपती रही। ` | 

इसी लेखसाला के कारण विद्वानों का ध्यान मेरी ओर गया । 

पं० शालग्राम शास्त्री आचार्य द्विवेदी के भी घनिष्ठ मित्रों में 

थे ; पर इस में सन्देह नहीं कि द्विवेदी जी का मेरी ओर आक-- 

घण इसी लेखमाला के कारण हुआ ;. यद्यपि उन्हों ने ऐसा 

प्रकट नहीं किया । इस लेखमाला के उत्तर में दो-तीन ‘ 
लेख शास्त्री जी के भी, 'माधुरी' में छपे थे, जिन का उत्तर फिर 

में ने दो-तीन लेखों में दिया था। यह बात सन्‌ १६२८-२६ 
की'हें। सन्‌ १६३० में द्विवेदी जी ने कहीं से मेरा. पता- 
ठिकाना जान कर पहला कार्ड भेजा था, प्रोत्साहन तथा. 
आशीर्वाद दिया था । 

~ इस लेखमाला के बाद एक दूसरी लेखमाला भी में ने लिखी 
छपाई--'विहारी सतसई ग्रौर उसके टीकाकार" | इस का मुख्य 
लक्ष्य Go पद्मसिंह शर्मा द्वारा उद्भावित (fao स०' का) 
सुप्रसिद्ध 'संजीवन भाष्य' था। यह लेखमाला पहले माधुरी , | 
में निकली--दो-तीन लेख निकले ; इसके वाद तीन-चार 
लेख “गंगा” मासिक पत्रिका में निकले ; पर पूरी न छप पाई । 
बीच में ही छपना बन्द कर दिया में ने । यह सब क्यों हुआ, 
अभी आगे मालूम हो जाए गा । इस लेखमाला का भी faz- 

ज्जनों पर वेसा ही प्रभाव पड़ा, जैसा कि उस (पहली ) लेखमाला 
का पड़ा था। fag सुबद्धं भवति’ प्रसिद्ध हे। तब से फिर 
मुझे लोग भूले नहीं। 

यों. मेरी साहित्यिक प्रतिष्ठा इन लेखमालाग्रों से खूब 
बढ़ी ; परन्तु एक वड़ा घाटा भी हुआ! कुछ बड़े लोग 
मुझसे रुष्ट भी हो गए ate यह रोष एक मण्डली में भीतर ही 
भीतर फेल गया ! पहली लेखमाला से शास्त्री जी के साथ 
उन के कुछ घनिष्ठ और लब्धप्रतिष्ठ मित्र भी मुझ से रुष्ट हो 
गए थे, जिन में मुख्य थे--पं० पञ्चसिह शर्मा ! 

शर्मा जी के प्रति मेरे हृदय में अत्यधिक सम्मान था, 
अव भी वेसा ही है। उनके 'संजीवन भाष्य' से ही में ने 
समझा था कि ब्रजभाषा-काव्य में भी वैसी खूबी हे । शर्माजी 
ही प्रधान साहित्य-महारथियों में प्रथम थे, जिन के प्रत्यक्ष दर्शन 
में ने कनखल में ही किए, जब गुरुकुल-काँगड़ी में काम करता 
atl वे ‘gar के विशेषांक के विशेष सम्पादक होकर 
लखनऊ (एक विशेषांक का सम्पादन करने) जा रहे थे और 
To ईश्वरचन्द्र जी से 'कादम्बरी' पर कोई लेख लिखवाने 
के लिए आए थे। वे अपने मित्रों के पुत्रों पर भी पुत्रवत्‌ 
स्नेह रखते थे और यथाशक्य उन्हें आगे बढ़ाने का प्रयत्न करते 
रहते थे। इस तरह के उन के विशेष स्नेहभाजन जनों की 
एक मण्डली सी बन गई थी, जो अब भी चल रही है। उस 
मण्डली में पं० बनारसीदास चतुर्वेदी, पं» श्रीराम शर्मा 
('विशाल भारत” के 'झिकारी' सम्पादक), मेरे मित्र पं० 

हरिदत्त शास्त्री एम० ए०, 'सप्ततीर्थ' Fo हरिशंकर शर्मा आदि 
प्रमुख हैं । शर्मा जी का स्नेह मेरे जैसे जनों पर भी रहता था, 
पर दूसरे दर्जे का । परन्तु ऐसा भी उन का स्नेह कम सौभाग्य 
की वात न थी। कनखल में ही दूसरे साहित्य-महारथी 
श्री रामदास गौड़ एम० ए० के दर्शन हुए, जब वे गुरुकुल 
काँगड़ी में विज्ञान-विभाग के अध्यक्ष होकर आए थे । इन दोनो 
गन्‌ साहित्यकारों की सादगी, स्नेहशीलता तथा विद्वत्ता 
प्रभाव मेरे ऊपर पड़ा। गौड़ जी का तो प्रथम कोटि 
का स्नेह मुझे प्राप्त हुआ । ऐसे महान्‌ साहित्यिक गुरुजना 
के संस्मरण पृथक्‌ विस्तार से लिखने का विचार हे । 
मुझे यदि यह मालूम होता कि 'विमला' को आलांचना 
से पं० पद्मसिह शर्मा मुझ से कुछ रुष्ट हो जाएँ गे, तो कदाचित्‌ 
में उस काम में हाथ ही न लगाता । कम सं कम साचता 
तो जरूर ही कि कया करना चाहिए। उन का स्नेह मेरी 
दृष्टि में साधारण चीज न था। यह भी सम्भव है कि वे 
मुझ से रुष्ट न हुए हों, केवल अपने मित्र (To शालग्राम शास्त्री) 
के प्रति अपनी निष्ठा भर निवाही हो। परन्तु मुझ एसा 
लगा कि वे मझ से नाराज हो गए हें । बीकानेर उन का एकाध 
पत्र भी मुझे प्राप्त हुआ ; पर कहीं कोई नाराजी का चिह्न 
न दिखाई दिया। कुछ दिन बाद बीकानेर छोड़ में पुन 
हरिद्वार आ गया और एक स्कूल में काम करने लगा । तब 
यहाँ मुझे पता लगा कि शर्मा जी ने मेरी लेखमाला का जवाब 
दिलाने के लिए यहाँ एक विद्वान्‌ को प्रेरित किया था। वे 

चाहते थे और पं० शालग्राम शास्त्री भी चाहते थे कि लेख- 
माला के जवाब में कोई दूसरा ही लिखे, या जो कुछ लिखा 
'जाए, वह किसी दूसरे के नाम से छपे।. यह उन्हे उचित न 
जँचता था कि मेरे जैसे छोटे आदमी को जवाब शास्त्री जी 
स्वयं दे--'अनुहुंकुरुते घनर्थ्वाने नतु गोमायुरुतानि केसरी ।' 
परन्तु शर्मा जी को इस काम में सफलता न मिली ! तब 
शास्त्री जी ने स्वयं ही वे दो-तीन लेख लिख-छपा कर मुझे 
'गौरवान्वित किया ! 

ह सब जब मुझे मालूम हुआ, तो बुरा लगा। मन 
में आया, शर्मा जी को यह सब न करना था, मुझे ही पत्र लिख 
देना चाहिए था। उनके इस काम से में रुष्ट हो गया। 
उस समय में यह समझने में असमर्थ रहा कि सारस्वत प्रवाह 
को रोकना शर्मा जी ने कदाचित्‌ उचित न समझा हो, मेरे 
ऊपर स्नेह भी तदवस्थ हो और अपने विद्वान्‌ मित्र के प्रति 
कर्तव्य भी पूरा करना चाहा हो। दोनों बातें सम्भावित 
el लड़का ही तो था, कुछ का कुछ समझ बैठा ! इसी 
रोष का परिणाम यह दूसरी लेखमाला थी। सब खुलासा 
न हो, इसलिए नाम रखा था--'विहारी-सतसई आर उसके 
टीकाकार'। आलोचना भी व्यापक थी ; पर मुख्य लक्ष्य 
था वही 'संजीवन भाष्य |’ 

'माधुरी' में इस दूसरी लेखमाला के कई लेख छपने के 
वाद वृन्दावन-गुरुकुल के उत्सव पर जब शर्मा जी से भेंट हुई, 
तो वे उसी प्रम से मिले--मन जरा भी मेला नहीं। उस 

समय कविरत्न To हरिशंकर शर्मा भी साथ थे। उन प्रका- 
शित लेखों के कई अंशों पर उन्हो ने कुछ चर्चा भी की और 
कहा कि आपने कहीं-कहीं अनुचित डंक मारा हे ।' में ने कुछ 
अधिक स्पष्ट करने के लिए कहा, तो बोले 'अब लेखमाला 
पुरी हो लेने दीजिए।' 

परन्तु स्नेहपूर्ण व्यवहार उन का ज्यों का त्यों रहा । इसी 
समय शर्मा जी ने मुझे चाय पीना सिखा दिया ! अब तक 
प्रातः नित्य उनका तर्पण उन्हीं के इस पेय से कर रहा हँ-- 
शायद आगे भी यह नित्य कर्म न छूटे । वृन्दावन से फिर 
साथ-साथ आगरे तक यात्रा की थी। मथुरा में Fo क्षेत्र- 
पाल झर्मा से उन्हों ने हम सवका परिचय कराया ।. To 
क्षेत्रपाल शर्मा बहुत पुराने साहित्यिक थे, फिर व्यापार में पड़ 
गए थे। तो भी, सरसता न छूटी थी। शर्मा जी 'सेयाँ जी 
की दूकान पर बैठ कर कविता सुनने लगे, तो गाड़ी का समय 
ही चक गया । आगरे वे एक ग्रन्थ लिखने जा रहे थे, प्रयाग 
की हिन्दुस्तानी एकडेमी' लिखवा रही थी। सोचा था 
कि आगरे में कविरत्न पं० हरिशंकर शर्मा के यहाँ एकान्त 
में ठहर कर ग्रन्थ लिखें गे ; पर वहाँ एक ऐसी दुर्घटना सामने 
आ गई कि सब मनोरथ धूमिल पड़ गए। हम लोग आगर 
पहुँचे ही थे कि कविरत्न जी एक साइकिल-सवार की हवा से 
ही धड़ाम से गिर पड़े और भारी चोट खा गए । पीड़ा क मार 
वड़े जोर से चिल्लाया करते थे! वेसी अवस्था म शर्मा जी 
क्या ग्रन्थ लिखते ! 'कविरत्न' जी आखर तैमूर बन ही गए । 

सो, इन लेखमालाशों से मुझे प्रतिष्ठा का सुख तो मिला ; 
'किन्तु अपने बुजुर्गों का स्नेह कुछ कम होने की सम्भावना से 
दुःख भी हुआ। पर यह दूसरी लेखमाला पूरी न छप पाई । 
'माधुरी' में कई लेख निकले। इसी समय पं० कृष्ण विहारी 
मिश्र इस पत्रिका से अलग हो गए। तव में ने अपनी लेख- 
माला, एक रजिस्टरी कार्ड भेजकर, वापस मंगा ली। श्री 
प्रेमचन्द जी ने 'माधुरी' में ही छपते रहने के लिए लिखा ; 
पर में न माना । लेखमाला वापस मंगा कर 'गंगा? को भेज 
दी। 'गंगा' में कई लेख निकले; पर इसी बीच शर्मा 
जी का स्वर्गवास हो गया। aana हुआ ! मेने तार 
भेज कर 'गंगा' में आगे उस लेखमाला का कोई भी अंश न 
छापने का आदेश दिया। और; श्रद्धांजलि के रूप में एक 
लेख लिखा, जो गंगा मे? ही छपने भेजा । बहुत लोगों ने 
आग्रह किया कि यह लेखमाला जारी रहनी चाहिए, अच्छी 
चीज हे; पर में मान न सका । जव सुननेवाला ही न रहा, 
तो वात कहने का फल क्या ! 

लेखमाला वापस मंगा कर फाड़ दी और इसके दो तीन 
मास बाद-- 


TH को नोटिस देना पड़ा 


यह घटना कदाचित्‌ १९३१ की हे; पर प्रसंगवश यहीं बतला 
दी गई । लेखमाला पर जो पारिश्रमिक ठहरा था, 'गङ्गा' से 
अब तक न आया था । नाममात्र का पारिश्रमिक था, एक 

रुपया प्रति पृष्ठ, कुल इकतीस रुपए बैठते थे । पाण्डुलिपि 
भेजने से पहले ठहर गया था । सम्पादक जी ने लिखा था कि 
mgr की स्थिति 'माधुरी' जेसी नहीं हे-एक रुपया प्रति पृष्ठ 
दे सके गे। में ने स्वीकार कर लिया था । उस समय पारिश्रमिक 
की दर ऐसी ही कुछ थी ; फिर इतनी लम्बी लेखमाला ! मझे 


पेसे अध्यापन-वृति स आ ही जाते थे। परन्त ठहराया हआ 


पारिश्रमिक जव चार मास तक न आया और “सम्पादक जी 
दौरे पर गए हे' इस तरह की वाते सहायक सम्पादक जी 


लिखने लगे, तव मुझे गुस्सा आ गया ! और सब काम चल 
रहें हैं और इस जरा से काम के लिए ये ara! में ने रजिस्टरी 
नोटिस दे दिया। लिख दिया कि “एक सप्ताह के भीतर 
पारिश्रमिक न आ गया, तो अदालत में दावा कर दिया जाए गा 
Wit अदालती खर्च की जिम्मेवारी भी आप पर होगी । ” 
नोटिस पहुँचते ही पूरा पारिश्रमिक तार-मनीआडंर से आ 
गया । पीछे-पीछे सम्पादक जी का पत्र भी आया कि आप को 
ऐसा उतावला में न समझता था। 'गङ्गा' का मेरे पास आना 
बन्द हो गया ; पर जब इस का महत्त्वपूर्ण विशेषाड्क-'गङ्गाङ्क' 
निकला, तो मेरे पास 'सम्मत्यर्थ' भेजा गया । विशेषाङ्क बहुंत 
अच्छी सम्मति के योग्य था ही । एक कार्ड पर सम्मति लिख 
भेजी और 'गद्धा' फिर आने लगी । परन्तु फिर कभी में ने 
orgy से पारिश्रमिक न ठहराया, न लिया । 

हाँ, प्रयाग की 'सरस्वती” से भी पारिश्रमिक के ही प्रश्‍न पर 


CC-0. In Public Domain.Funding by IKS 


ae ee ee ee ee 
Digitized by Sarayu Trust Foundation, Delhi and eGangotri 


[ ३२] 


उन दिनों मेरा झगड़ा हो गया था । बहुत दिन तक 'सरस्वती” 
का आना बन्द रहा और फिर जारी हुआ, फिर बन्द हुआ । 
ये सव पत्र-पत्रिकाश्रों के संस्मरण यहाँ दे कर इधर-उधर 
भटकना ठीक नहीं हे । इतना समझ लीजिए कि किस तरह 
में लोगों को नाराज करता रहा ! 

इस 'प्रथम उन्मेष' की एक घटना यह हे कि-- 


में 'साहित्य-रत्न' बनने चला था ! 


बात यह हुई कि वीकानेर में मेरे उस प्रथम पुत्र का शरीरान्त 
हो गया , जिसे गोद में ले कर हम लोग सुधा तथा 'चाँद' का 
अमृत पीने भटकते रहे ! इस घटना का ऐसा मर्मान्तक प्रभाव 
मेरे ऊपर पड़ा कि बीकानेर की वह अच्छी नौकरी छोड़ कर 
कितने ही दिनों तक इधर-उधर यों ही भटकता रहा ! गृहिणी 
को उस के पितृ-गृह छोड़ आया था ; यह ख्याल कर के कि 
वहाँ जी बहल जाए गा । में प्रयाग पहुँचा । यमुना के उस 
पार, एकान्त स्थान में, 'हिन्दी-विद्यापीठ' जा टिका । पैसे पास 
थे । आटा-दाल मोल मगा लेता था, लकड़ी-ईन्धन इधर- 
उधर से इकट्ठा कर लेता था और अपने हाथों रोटी बना- 
खा लेता था । उस समय विद्यापीठ के आचार्य थे मेरे मित्र 
श्री रामाज्ञा द्विवेदी 'समीर' । छात्र परीक्षाग्रों के फार्म भर 
रहे थे। कुछ छात्र 'उत्तमापरीक्ष''के भी थे | वे मुझ 
से भी मदद लिया करते थे । मेने सोचा, यों ग्रन्थों का 
पारायण हो ही रहा है, तो में भी 'उत्तमा' में क्यों न बैठ 

जाऊं ! मन उलजक्ञ-बहल जाए गा, यह बड़ा लाभ । उन 
दिनों इस परीक्षा में शास्त्री-आचार्यं आदि न बैठ सकते थे ; 
क्योंकि इन परीक्षाओं में हिन्दी का प्रवेश हीन था। परन्तु 
मध्यमा ('विशारद') परीक्षा बहुत पहले पास कर रखी 
थी। तब 'उत्तमा' में बहुत कम परीक्षार्थी बैठते थे, और केन्द्र 
केवल एक था -प्रयाग । 'समीर' जी से सलाह ली । उन्हों ने 
भी कहा, ठीक हे ; फार्म भर दीजिए । 

'उत्तमा' का फार्म भर दिया । शुल्क भेज दिया । ग्रन्थ देख 
गया । परन्तु परीक्षा होने के कोई डेढ़ मांस पहले एक दिन 
'सम्मेलन'-कार्यालय से वापस आ कर 'समीर' जी ने कहा-- 
“आप के मौखिक परीक्षक कोन नियत हुए हे, जानते हे ? ” मेरी 
जिज्ञासा पर Beet ने कहा-'श्री आनन्दीप्रसाद श्रीवास्तव उत्तमा 
के मौखिक परीक्षक नियत हुए हैं ।' 'समीर' के इस झोंके ने 
मुझे उड़ा कर परीक्षा से बहुत दूर ले जा कर पटक दिया ! 
मेरे परीक्षक श्रीवास्तव जी ! हद हो गई !' यदि कापियाँ 
उन के पास जातीं, तो भी कदाचित्‌ सह लेता । परन्तु उन 
के सामने कंसे खड़ा होऊं गा ! यह सोच कर “सम्मेलन” 
पर जल-भुन गया । कार्यालय पहुँचा और देखने के लिए 
अपना फार्म माँगा । जान-पहचान थी ही । फार्म हाथ में 
आते ही में ने फाइ-फूड़ कर उस के टुकड़े-टुकड़े कर दिए 
और वे टुकड़े फेंक दिए । कार्यालय के कर्मचारी यह सब 
देखते रहे ! 'तो क्या आप परीक्षा न दें गे? शुल्क वापस 
न मिले गा ।' इस के उत्तर में में ने कहा--शुल्क की 


३ 

चिन्ता नहीं, न मिले । में वापस विद्यापीठ पहुँचा, 'समीर' 
जी से सब बतला दिया और कई समाचार-पत्रों में भी छपा 
दिया कि 'उत्तमा' के परीक्षक श्री आनन्दीप्रसाद श्रीवास्तव 
जैसे लोग होते हैं, तब इस की कया इज्जत रहे गी ? वस, 
फिर में ने कभी भी 'साहित्यरत्न' बनने की इच्छा न की । 
विद्यापीठ से ही में ने पत्र-व्यवहार हरिद्वार के स्कूल में आने 
के लिए किया और पुनः इस रमणीय स्थान में आ गया । 
जब में इस स्कूल में आया, केवल छठे दर्जे तक यह था। 
इसी लिए वेतन बिलकुल कम था, ४०) रु० मासिक ; जो 
प्रति वर्षं २॥) ₹० की वृद्धि से कुल ६०) तक पहुँचना था । 
म्यूनि० To वी० स्कूल'। मुझे वेतन की चिन्ता न थी 
हरिद्वार में रहने की इच्छा थी । सन्‌ १६२६ में इस स्कूल 
में आया. और ३० में स्थायी हुआ ; परन्तु इसी समय 
सत्याग्रह या 'सविनय अवज्ञा' आन्दोलन कांग्रेस ने छेड़ 
दिया । . में भी कूद पड़ा, काम किया'और सरकारी चेयरमेन 


fao ह्म ने आस्तीन का सांप? तथा 'जोरदार कांग्रेस-वर्कर 
के खिताब दे कर-- 


१ बर्खास्त कर दिया ! 
साथ ही वेतन भी उस मास का जब्त कर लिया ! अब में 
खुल कर काम में लगा। साथ ही एक पुस्तक-- 
*रस और ATS’ 


इसी समय लिखी, जिस में आदि से अन्त तक, सव के सब | 

उदाहरण एसे गढ़ कर रखे, जो प्रचलित आन्दोलन को उद्वेलित 
करने वाले थे । यहाँ तक कि “श्रृंगार! तथा 'बीभत्स' रस के 
उदाहरण भी राजनेतिक पुट के थे । यह पुस्तक हिन्दी ma- 
रत्नाकर कार्यालय ( बंबई ) में तुरन्त छुपी ak छपते ही 
वंबई-सरकार ने जब्त कर ली! फिर भी, ठहरा हुआ 
पारिश्रमिक मुझे प्रेमी' जी ने भेज दिया । तब 'साहित्य की 
उपक्रमणिका' नाम की पुस्तक लिख कर भेजी और प्रेमी' 
जी ने ही इसे भी प्रकाशित किया । “रस और अलंकार” 
मैं ने-- 
agi मालवीय जी को समपित किया था 
जब इस पुस्तक की प्रति महर्षि को में ने भेंट की, तो 


'पढ़ कर हँसते हुए बोले--“बड़ा तेज बधार लगाया हैं, frat 


का ! जीरा आदि का बधार देते, तो अच्छा रहता ।” में 

ने हाथ जोड़ कर कहा--"महाराज, भूतों को भगाने के लिये 

मिर्चो की ही धूनी ठीक रहती हे ।/ महर्षि मुसकुराने लगे । 
एक छात्र की आलोचना कर बेठा! 

इस उन्मेष में मुझे अपने एक लेख पर काफी अफसोस 


"रहा ! 'वियोगी हरि’ जी की 'वीर-सतसई' निकली थी । 


में वीर-रस का प्रेमी हूँ और उस समय वीर रस के जो दो 


"मासिक पत्र निकलते थे--आगरे से 'वीर-संदेश' और दिल्ली 
से 'महारथी'--उन में बराबर कुछ न कुछ लिखा करता था ; 


प्रेम से, कुछ भी उन से लिए fan! 'वीर-सतसई? का 

विषय मेरे लिए प्रिय था; पर कविता की दृष्टि से वह मुझे 


अच्छी चीज न जँची थी । हाँ, कुछ दोहे जरूर अच्छे लगे । 
इसी समय पं० चन्द्रबली पाण्डेय का एक आलोचनात्मक 
लेख 'सरस्वती' में छपा। 'वीर-सतसई' के एक दोहे 
को, न समझ सकने के कारण, पाण्डेय जी ने बहुत 
रही ठहराया था। शीर्षक था--वीर-सतसई का एक 
दोहा । वस्तुतः इस सतसई के चार-छह सर्वोत्कृष्ट दोहों में 
वह एक था, जिसे पाण्डेय जी ने सब से रही समज्ञ लिया ar! 
मुझे बुरा लगा और मेंने एक लेख में उस दोहे की खूबियां 
समझाई', 'सरस्वती' में ही छपने भेज दिया। लेख में 
पाण्डेय जी को, काव्य न समझ कर गलत-सलत लिख डालने के 
कारण, कुछ डाँट बताई थी। मेरा यह लेख छपने के बाद 
सरस्वती -सम्पादक ( पं० देवीदत्त शुक्ल ) से मालम gaT 
कि उक्त पांडेय जी तो एक छात्र हे--हिन्द्‌ विश्वविद्यालय में 
एम०ए० म॑ पढ़ रहे हैं। मुझे यह जान कर बहुत दुःख हुआ । 
मन में आया कि यह होनहार छात्र कहीं हतोत्साह न हो जाए 

में ने कभी भी अपने से छोटों को कोई कड़ा जवाब साहित्य में 
नहीं दिया हे, केवल इस लेख को छोड़ । सो, यह भी अनजाने 
गलती हुई। में ने स्वर्गीय साहित्यकारों पर भी कभी कोई 
कड़ी आलोचना नहीं की है और वर्तमान बुजुर्गों को भी बचा 
कर चला हृं-कुछ अपवाद हें Go शालग्राम शास्त्री, Go पद्म 
सिह शर्मा, सेठ कन्हैया लाल पोद्दार और वाव गलाब राय 
एम० Yo । इनको कृतियों की कड़ी आलोचनाएं में ने की हे 

पर विशेष कारण से। दो के सम्बन्ध में कारणोल्लेख हो 
चुका है, शेष दो के सम्बन्ध में आगे बताया जाए गा, जब प्रसंग 
आए गा | 
उपसंहार 
इस तरह यह प्रथम उन्मेष गया । सन्‌ १९३० में फिर 
में आगरे चला गया था, जहाँ पं० श्रीकृष्णदत्त पालीवाल 
अपने प्रान्त में सबसे तेज, आन्दोलन चला रहे थे । पालीवाल, 
उस समय दूसरे 'सरदार पटेल! हो रहे थे । आपने भी 'नारखी' 
में कर-बन्दी आन्दोलन शुरू कर दिया था। उन्हीं के साथ 
में भी जा जुटा था। 
पालीवाल जी प्रान्त में सब से गरम योद्धा थे। उन के 
सम्बन्ध में मेरा एक दोहा हे, जो 'तरंगिणी' में छपा था-- 
देखी तो में गजब की, विजुरी पालीवाल ! 
होत गरम अति छनक में, जासों नैनीताल ! 
चेनीताल उस समय प्रान्तीय अंग्रेजी-शासन की ग्रीष्मकालीन 
राजधानी थी । 


Se 

१९३१-४० 


स्वाद बदलने के लिए सन्‌ ३०-३१ की कुछ मजेदार 
घटनाएँ लीजिए, जिन का सम्बन्ध साहित्य से तो नहीं, पर इस 
साहित्यिक से सीधा है । इन घटनाश्रों में एक लखनऊ-स्टेशन 
की है, जहाँ मुझे-- 

एक बहुरूपिए ने तंग कर दिया था ! 

किस्सा यों हे। सन्‌ १९३१ का "स्वातंत्र्यदिवस" 
आनेवाला ATL उस समय 'सरकार' ने हमारी “स्वतंत्रता 
की प्रतिज्ञा” भी जब्त कर ली थी, जो कुछ दिन पहले अपनी रावी 
नदी के तट पर (लाहौर में) हमने की थी और जिसे 'स्वतंत्रता- 
दिवस' पर सामूहिक रूप से gon था। प्रान्तीय 
कांग्रेस (लखनऊ) को उक्त प्रतिज्ञा की कुछ छपी हुई प्रतियों 
को जरूरत थी और पालीवाल के सैनिक प्रेस' के अतिरिक्‍त 
अन्य कहीं goat कठिन था। पालीवाल जी अपनी चार 
मास को सजा काट कर आ गए थे और बड़ी चतुराई से आन्दो- 
लन का संचालन कर रहे थे। उस समय नजरबन्दी की बात 
न थी, दो-चार मास की जेल की सजा होती थी। लोग छट 
कर आते थे, फिर जाते थे; यही तरीका था। 'खूब काम 
करो मुख्य बात थी। 

पालीवाल जी ने छिप-छिपा कर प्रतिज्ञा की कोई पाँच सौ 

प्रतियाँ छुपवा डालीं। अव इन्हें लेकर लखनऊ कोन जाए ! 
` में भाई महेन्द्र जी के घर में नीचे के एक कमरे में रहता था। 
किराया वे कुछ न लेते थे। जो कुछ पास था, खा चुका था। 
कुछ कर्ज भी हो गया था। चि० मधुसूदन उस समय दो-ढाई 
वर्ष का था और चि० सावित्री अपनी मा के पेट में थी । प्रसव- 
प्रबन्ध के लिए चिन्ता थी। एक काम मिल यया । आगरे 
के 'प्रकाशक' गया प्रसाद एंड सन्स' के यहाँ से भाई महेंद्र के 
द्वारा एक पुस्तक लिख देने के लिए फर्माइश आई। रायल्टी 
१५% ठहरी और उसमें पेशगी में ने कुल ५०) रु० मंगा लिए, 
जो तुरन्त आ गए। में 'काव्य-प्रवेशिका' लिखने की तयारी 
में था कि पालीवाल जी ने बुला कर कहा--“वाजपेयी जी, 
आपको लखनऊ जाना हो गा। स्वतंत्रता की प्रतिज्ञा' 
प्रान्तीय कार्यालय में अवश्य पहुँचाना हे। जोखिम का काम 
है। मामूली आदमी से हो नहीं सकता.।” नेता की आज्ञा 
थी । स्वीकार की । फिर उन्हों ने समझाया--“देखिए, अमीनु- 
होला पाक में प्रान्तीय कांग्रेस का दफ्तर हे। वहाँ जा कर 
श्री मोहून लाल सक्सेना को ही बंडल दीजिए गा, और किसी 
को नहीं। वे मंत्री हें 1” 

तब पालीवाल जी ने लखनऊ जाने-आने का रेल-भाड़ा 
दिया और समझा दिया कि खद्दर के कपड़े मत पहन जाइए गा | 
प्रतिज्ञा-पत्रों का dar हुआ बंडल में ने लिया और कपड़े में 
लपेट कर तकिया की तरह बना लिया। घर आ कर खूब 
अच्छी तरह हिफाजत से बिस्तर में बांध लिया। गृहिणी को 

वे ५०) ₹० दे दिए और में लखनऊ चल पडा । लखनऊ 
का सब काम करके में स्टेशन पर आया,गाड़ी को प्रतीक्षा में था, 
टिकट मिलने ही को थे कि एक सज्जन aa हिलाते हुए मेरी श्रोर 
आते दिखाई दिए। धोती, खाकी कमीज ate सिर पर 
दुपल्ली टोपी । पुलिस का सिपाही में ने समझा। मेरे पास 
ही आ कर आप वोले-- 

“चलिए, आप को कोतवाल साहब बुला रहे हें।” AA 
समझा कि कुछ भेद खुल गया ! बुरे मौके गिरफ्तार हुआ ! 
प्रसव-काल निकल जाता, तो ठीक रहता। पर अपना वस 
क्या था ! सोचा कि पूछूं, बात क्या है। पूछा भी। उसने : 
कहा--“मुझे कुछ पता नहीं, आप जल्दी चलिए । न चलना 
हो, तो वेसा कहिए।” उस समय प्रत्येक सिपाही बादशाह 
था ! झगड़ा बढ़ाना बहाँ ठीक न समझा ग्रौर चलने के लिए 
उठ खड़ा हुआ । त्यों ही उसने झुक कर बड़े अदब से सलाम 
किया “जय हो महाराज ! ” अब दिमाग हलका हुआ । एक 
इकन्नी निकाल कर उसके सामने की, तो कहने लगा--“हुजूर, 
कितनी मुसीबत से बच गये और एक इकन्नी !” किसी तरह 
आफत टली ! 


'दही-बड़े' की बात 


एक दिन टाउन aa’ के सामने बहुत बड़ी सभा “भगत- 
सिह-दिवस” मनाने के लिए जमी । पुलिसवाले रिपोर्ट लेने आते 
थे, तो उन की रक्षा के लिए एक पूरा सशस्त्र दस्ता सुसज्जित 

रूप में साथ आता था। सभा में खूब व्याख्यान हुए। में 
भी बोला, वरन बोल ही रहा था कि एक जोर का धड़ाका हुआ ! 
ag मच गई। पुलिसवालों ने कई भागनेवाले कांग्रेसियों 
को वहीं पकड़ लिया। सभा इसी भगदड़ में विसजित हो 
गई। पकड़े हुए व्यक्ति हवालात में बन्द कर दिए गए। 
बाद में जाँच-पड़ताल हुई, तो पता लगा कि वहाँ पक्के फर्श पर 
किसी ने पटाखा रख दिया था, जो दव कर फूट गया था ! 
इस जाँच के बाद वे सव 'क्रान्तिकारी' छोड़ दिए गए, जो पकड़ 
लिए गए थे ! इस घटना के वर्णन में एक कविता में ने उसी 
समय लिखी, जो 'सैनिक' में छपी थी। वह यों है-- 

उरद की .दारि दरि बीबी ने बनाए वरे, 

दही में सराए तौ कठोता भूरि भरि गो! 

भए पेट-भेंट, में ने दाबि-दाबि भरे निरे, 

गरे लौं गरीब पेट मसक सो भरि गो! 

हाय अधरातक अचरजु महान भयो, 

उमड़ि-घुमड़ि पौन ws दे निकरि गो! 

काहू ने रपोट करी, आयो कोतवाल धाय, 

पकरि के मोहि कह्यो--बम्म किते फटि गो ? 

ag समय ही ऐसा था! फिर 'भगतसिंह दिवस! 


फिर हरिद्वार वापस 


इसी समय 'गान्धी इविन - dae’ हुआ, जिसमें एक शते 
यह भी थी कि जिन लोगों को आन्दोलन में भाग लेने के कारण 

सरकारी नौकरी से बर्खास्त कर दिया गया है, उन्हें वापस फिर 
(नौकरी में) ले लिया जाए गा। इस सुविधा का फल मुझे 
भी मिला। में पुनः हरिद्वार आया। श्रीमती जी अब 
fro सावित्री को गोद में लिए थीं। हरिद्वार आकर में ने 
अपनी नौकरी से बचा हुआ समय साहित्य-सेवा में उतना न 
लगा कर समाज-सुधार के कामों में लगाना शुरू कर दिया । 
तीर्थे-सुधार के कुछ ऐसे काम किए कि तीर्थ-पुरोहित (Fè) 
नाराज हो गए। हरिजन-उद्घार के लिए भी कुछ किया । 
आगे चल कर 'हरिजन-सेवक संघ' की जिला कमेटी का दो 
वषे तक मंत्री भी रहा--जिस से कि यहाँ के 'अतिसनातनी' 
लोग अति नाराज हो गए। फिर सन्‌. १९३८ में कुम्भ 
के महान्‌ मेले पर तो एक बहुत बड़ा काम में नें अपने सिर 
ले लिया, जिधर किसी ने कभी ध्यान ही न दिया था! 
साधुओं में एक फिरका 'नागा' लोगों का भी हे। नागा 
साधुओं के 'निरंजनी' 'निर्वाणी' आदि अखाड़े करोड़ों की 
सम्पत्ति रखते हें। इनके अखाड़ों का प्रवन्ध पंचायती (जन- 
तंत्रात्मक) है, बड़ा सुन्दर । यह जनतंत्रःप्रणाली इन की बहुत 
पुरानी हे, अंग्रेजों से सीखी हुई नहीं हे । . अखाड़ों का प्रबन्ध 
करने के लिए जो कोठारी-सेक्रेटरी आदि ( 'महन्त' ) पंचायत 
द्वारा नियुक्‍त होते हैं, उन्हें दस-दस या पन्द्रह-पन्द्रह रुपए मासिक 
जेब-खर्च के लिए मिलता है--जमा-खर्च के काम लाखों के करते 
हें। कोई चुरा-छिपा कर बचा ले, यह और बात है । परन्तु 
शिकायत होने पर पंच गुप्त जाँच कराता है और शिकायत 

सही होने पर अपराधी बुरी तरह निकाल दिया जाता हे! 
यदि टट्टी फिर कर अपराधी आया है, तो निर्वासन की आज्ञा 
होते ही वह अखाड़े के वाहर जाकर हाथ धोए गा ! फिर उसे 
अपने 'आसन' पर भी नहीं जाने दिया जाता । मेरे सामने 
इस तरह के कई निर्वान हुए हें। नागा साथु्रों में कितने 
ही शिक्षित भी हें। आजाद साधुय्रों की अपेक्षा इन में 
कुप्रवृत्तियां भी कम हें । परन्तु इन की एक प्रवृत्ति मुझे बहुत 
भही लगी कि कुम्भ के मेले पर ये लोग कपड़े उतार कर एकदम 
'दिगम्बर' हो जाते हैं और जमात के रूप में गाजे-बाजे के साथ 
स्नान करने जाते हैं। एक लँगोटी भी लगाए रहें, तो भी 
ठोक ! 

सन्‌ १६३८ का हरिद्वार-कुम्भ आने को था। मेने 
नागा साधुओं की इस प्रथा का विरोध करने का निश्‍चय किया | 
चर्चा शुरू की। सनातनी नेता पं० गणेशदत्त गोस्वामी से 
जिक्र किया, तो वे कन्धा डाल गए ! बोले, “यह सब ठीक 
तो नहीं, पर बहुत पुरानी प्रया है । मिटाना भी ठीक नहीं । 

आर्यसमाजियों से बात की, तो उन्हों ने कहा--“भाई, 
यह तो सनातनी लोगों का अपना घरेलू काम èi हम लोग 
क्या करें!” र 

यही नहीं, आगे जब मे ने आन्दोलन चला कर इस प्रथा क 
घनघोर विरोध किया, तो आर्यसमाज के पुराने नेता और हमारे 
हिन्दी-जगत्‌ के महारथी पं० नरदेव शास्त्री वेदतीथे ने नागा 
साधुग्रों का तथा उन की इस प्रथा का समर्थन किया, जिस से 

हमारे आन्दोलन को धक्का लगा और उन्हें बल मिला ! 
मेरे इस आन्दोलन क॑ समर्थन में राजषि टंडन तथा पं० 
जवाहर लाल नेहरू आदि नेताओं ने पत्र लिख कर भेजे थे, 
'जिन्हें में ने प्रकाशित करवा दिया था। इन पत्रों से मेरे काम 
को बल मिला। इतने जोर का आन्दोलन हुआ कि नागा 
साधूओं में नित्य ही इस पर विचार-विमर्श होने लगा । परन्तु 
अधिक संख्या उन की थी, जो किसी भी तरह अपनी यह प्रथा 
छोड़ने के पक्ष में न थे। सैनिक-प्रवृत्ति नागा साधुझों में आदि 
से ही हैं। तलवारें और भाले चमचमा रहे थे। 
इधर में ने सत्याग्रह करने की घोषणा कर दी थी । जनता 
में तरह-तरह की चर्चाएँ फेल रही थीं। कांग्रेसी भाई बिलकुल 
तटस्थ थे; पर टंडन-नेहरू आदि क पत्र प्रकाशित हो जाने से 
यह कहा जा रहा था कि कांग्रेस यह सव करो रही हैं ्रोर लखनऊ 
से पाँच या दस हजार स्वयंसेवक सत्याग्रह करने आनेवाले हें ! 
प्रान्त में कांग्रेसी मंत्रिमंडल था और उस समय कुछ डर भी 
पैदा हो रहा था। यही कारण हैं कि मेरी जान वची रही । 
फिर भी, मुझे बहुत सावधान रहना पड़ता था । 
जेसे-जेसे मेला समीप आता जाता था, तीर्थ-पुरोहितों में 
बेचेनी फेल रही थी ! मेला-आफिसर दफा १४४ लगाने की 
सोच रहे थे। नित्य ही ae’ लोग मेरे पास आते थे और मेले 
'पर सत्याग्रह न करने को कहते थे। नागा साधुश्रों में एक 
अच्छे सन्त हें--स्वामी चन्द्रशेखर गिरि जी। संस्कृत के 
अच्छे विद्वान्‌ हे, राष्ट्रीय प्रवृत्ति के हैं, बहुत कुछ काम भी किया 

हे । किसी समय हम दोनों साथ-साथ रहे-पढ़े हें । वे एक दिन 
आए और बोले--“मेरी बात आप मानिए। मेले में कोई 
सत्याग्रह जैसा काम न कीजिए। मेला तो खराब हो ही 
जाए गा, खून-खराबी भी हो सकती हे । इतनी प्ररुढ़ प्रथाएँ 
इस तरह नहीं उड़ाई जा सकती हें। वेसे कुछ लोग आपको 
बात पर सोच-विचार कर रहे हें।” 

स्वामी जी की बात में ने मान ली। अखबारों में सूचना 
छपा दी कि मेले में सत्याग्रह न किया जाए गा, न और किसी 
तरह से विरोध-प्रदर्शन हो गा। इस सूचना से वातावरण 
एकदम शान्त हो गया । मेंने भी सुख की साँस ली। TS 
तरह की कल्पनाएँ प्रतिक्षण उठा करती थीं ! 

मेला समाप्त हुआ। हरिद्वार म्यूनि० बोर्ड में अबतक 
चेयरमैन सरकारी आफिसर ( रुड़की के सव डिवीजनल 
आफिसर) हुआ करते थे। कांग्रेसी मंत्रिमंडल ने निर्णय दिया 
कि बोडे में गेर-सरकारी चेयरमंन हो। कांग्रेस ने एक तीर्थ- 
पुरोहित (सरदार fo रामरक्खा शर्मा ) को टिकट दिया 
और वे बोर्ड के चेयरमैन हुए । सरदार साहब ने पद सँभालते 
ही एक 'परिपत्र' छपा कर प्रकट किया कि हम रिश्वत आदि 
बुराइयाँ हटाएँ गे । 

में ने सोचा कि अपना मंत्रिमंडल और अपना बोर्ड, अपना 
चेयरमैन ; बड़ा अच्छा अवसर है बुराइयाँ दूर करने के लिए | 
में ने मदद पहुँचाने का निश्‍चय किया । क्रान्ति नाम का 
एक छोटा-सा स्थानीय साप्ताहिक पत्र निकलवाया। में 

तो बोर्ड के हाई स्कूल में अध्यापक था ; प्रत्यक्ष कुछ कर न 
सकता था; इस लिए नाम के संपादक बने पं० कल्याणदत्त शर्मा 
आर काम सब मेरे जिम्मे। 'क्रान्ति' के द्वारा रिश्वतखोरी 
के विरुद्ध धुँआधार आन्दोलन में ने शुरू किया । रिब्वतखोर 
अधिकारी तथा मेंबर तिलमिला उठे । अनेक मेंबर चेयरमेन 
साहब की पार्टी के ही वेसे थे! चेयरमेन साहब ने मुझे बुला कर 
समझाया ; परन्तु छोड़े हुए तीर को में वापस न ले सका ! 
aa “डिस ओबीडिएंट” कर के मुझे बर्खास्त कर दिया गया ! 
कांग्रेसी-मंत्रिमंडल था, में ने अपीलः की । अपील नियमा- 
नुसार भेज दी गई। फिर में लखनऊ गया और सेक्रेटरिएट 
में श्री विजयलक्ष्मी पंडित से भेंट की। उस समय आप 
स्वायत्त-शासन की मिनिस्टर थीं और खेर साहब आपके 
पार्लामेंटरी सेक्रेटरी थे। दोनों के कमरे बराबर-बराबर थे 
बीच में एक पर्दा पड़ा था । श्रीमती पंडित से मेरी वात-चीत 
यों हुई 
“कहिए, क्या वात हुँ?” 
“में हरिद्वार म्यूनि० बोर्ड के हाई स्कूल में अध्यापक था । 
बोर्ड में साधुओं का तथा तीर्थ-पुरोहितों का जोर हे । में ने 
कुछ समाज-सुधार के काम वहाँ किए ; इस से वे लोग नाराज 
'हो गए और मुझे नौकरी से अलग कर दिया ।” 
“तो आप समाज-सुधार के काम करते हे, या बच्चों को 
पढ़ाते हुँ?” 
“बच्चों को तो पढ़ाता ही हूँ श्रौर इस काम में ६६% 

सफलता परीक्षा-परिणाम बता देते हे; पर अपने बचे हुए 
समय का उपयोग में ट्यूशन आदि में न कर के कुछ समाज- 


सुधार के कामों में लगाता हूँ 1” 

“आप समाज-सुधार के काम करते ही क्यों हे? किसने 
कहा हें?” 

“आप ही लोग वेसा कहते हें कि अध्यापकों को समाज- 
सुधार के कामों में मदद करनी चाहिए 

“में ने कब वेसा कहा हे?” 

“आप ने तो नहीं, पर To जवाहर लाल नेहरू ने तो सैकड़ों 
वार वसा कहा हैं | - 

“तो फिर उन्हीं के पास जाइए ।” 

“उनके ही पास पहुँचता, यदि वे प्रान्त के स्वायत्त-शासन- 
मंत्री होते ।” 

“अच्छा, तो कहिए, क्या काम आप ने समाज-सुधार के 
किए?” 

“हुरिजन-अभ्युत्थान आदि के काम करता रहता हूँ और 
सबसे बड़ा काम पिछले हरिद्वार-कुम्भ मेले पर नागा साधुओं के 
बारे में आन्दोलन किया कि वे एकदम दिगम्बर हो कर न निकला 
करें, कमसे कम एक लंगोटी तो जरूर लगाए रहा करें।” 

“एसा आप ने क्या समझ कर किया ?” > 

“यह समझ कर कि हमारी नागरिक व्यवस्था के विपरीत 
वैसा प्रदर्शन पड़ता हैं और लोग उसे अच्छा नहीं समंझते 
z” 

“आप ने यह कंसे समझा कि नागा साधुग्रों के उस प्रदर्शन 
को लोग अच्छा नहीं समझते ?” 

अब में जल-भुन गया । Go जवाहर लाल नेहरू की बहन 
ने यह कहा! में ने आँखें तो नीचे कर लीं और अत्यन्त गम्भी रता 
से निवेदन किया- 

“में ने पुरुष-वर्ग के तो सहस्रों व्यक्तियों से चर्चा की, 
सब ने इस से असंतोष प्रकट किया । टंडन जी ने तथा नेहरू 
जी ने भी tar ही कहा ; परन्तु में ने स्त्रियों से नहीं पूछा कि 
वे उसे केसा समझती हें ! हाँ, मेरी स्त्री तो वेसे प्रदर्शन को 
ठीक नहीं समझती हे 1” 

इतना कह कर में ने आँखें ऊपर कीं, तो देखा कि श्रीमती 
पण्डित का गौरवंण वदन एकदम अरुण हो गया है और आँखों 
में भी वही रंग! बोलीं- 

“आप से मेरी कतई सहानुभूति नहीं है और आप को 
हगिज बहाल न किया जाए गा ।” 

अव और कुछ बोलना में ने बिलकुल ठीक न समझा । 
कुर्सी से उठा और हाथ जोड़कर 'नमस्ते' करता हुआ दरवाजे से 
बाहर चला आया | 

उस समय टंडन जी बीमार थे। पुरी से जलवायु बदल 
कर तुरन्त वापस आयें थे। लोग मिलने कम पाते थे। 
मेरा ध्यान उधर ही था। परन्तु शिमला-'सम्मेलन' मे में 
एक मामले में उन्हें बहुत तंग कर चुका था-नाराज हो गये थे वे ! 
कई घंटे झमेले में लग गए थे, मेरी एक वैधानिक जिद के कारण | 

पर, और जाता भी कहाँ ? गया, और सब हाँले भ निए तो 
बहुत नाराज हुए ! बोले, तुम वहाँ इस तरह गए क्यों? 
फिर अपने सेक्रेटरी से कहा--फोन पर खेर को बुलाग्रो। 
लठिया टेकते हुए आप फोन पर गए-- 

हाँ, खेर हें न!” 

“जी, प्रणाम 1 

“आप झांसी म्यूनि० बोर्ड को छोड़ आए, तव से उसकी 
क्या दशा हो रही हे! बहुत गड़बड़ gl और देखिए, 
हरिद्वार से पंडित किशोरीदास वाजपेयी का कोई केस आया 
हे क्या ? फाइल आपने देखी ? 

“जी, फाइल देखी है। चेयरमेन, कमिश्नर तथा हमारे 
(गवर्नमेंट) सेक्रेटरी ने भी बुरा ही बुरा लिखा हे ।” 

“बह तो लिखेंगे ही ; पर आपने भी कुछ देखा ?” 

“में तो कुछ सोच नहीं पाया हूँ ; पर वाजपेयी जी अभी 
थोड़ी देर पहले यहाँ आये थे और मिनिस्टर साहिबा से मिले 
थे। कुछ ऐसी बातें कीं, जिस से कि वे बहुत नाराज हो 
गई हैं ।” 

“वाजपेयी तो जैसे बुद्धिमान हैं, हमें पता हैँ ; परन्तु 
विजयलक्ष्मी को आज क्या हो गया? क्या भांग पी कर आई 
हैं? जिस कुप्रथा के विरुद्ध आज तक कोई बोला न था, 
उस का इतना कड़ा विरोध जिस व्यक्ति ने किया, उसे शाबासी 
देनी चाहिए कि वैसी बातें करनीं चाहिए ? में समझता g- 
विजयलक्ष्मी ने हँसी में वैसा कुछ कहा हो गा, जिसे संस्कृत के 

x 

पण्डितीप RR न समझ सके हों गे और अपनी प्रकृति के 
अनुसार fa कह्‌ दिया हो गा । 

खैर, देखिए, इस मामले को छान-बीन करनी चाहिए; 
क्योंकि यह साधारण कंस नहीं हे, राष्ट्रीयता का सवाल हे । 
संचाई जानकर ही कोई निर्णय देना चाहिए ।” 

“ठीक हे, अच्छी बात हे ।” 

फोन रख कर अपनी खाट पर आ वेठे, कुछ 'सम्मेलन' 
की बातें की और कहा कि “अब तुम हरिद्वार चले जाओ, 
यहाँ इस तरह बेकार घूमना-फिरना ठीक नहीं ।” 

में हरिद्वार आ गया Ta तक 'हाई कमांड' का हुक्म 
हो गया--“जरूरी काम निपटा कर कांग्रेसी मंत्रिमंडलों को 
त्याग-पत्र दे देना चाहिए ।” l 

इन जरूरी कामों में मेरा केस भी आ गया । कुछ 
ही दिनों में सरकारी आदेश बोर्ड को आ गया और चेयरमैन 
साहब ने एक पर्चा भेज कर मुझे सूचना दी कि सरकार 
ने आप की अपील मंजूर कर ली है ; इस लिए अपना काम 
आकर सँभाल लीजिए | | 

मुझे दस महीने का वेतन देने के लिए भी वोर्ड को सरकारी 
आदेश था । अपील में दस महीने लग गए थे ! सन्‌ १६३० 
में बर्खास्त करते समय जो वेतन मेरा जब्त कर लिया गया था, 
उसे भी लौटा देने का आदेश था। इस तरह मुझे काफी पैसा 
मिल गया । इस पेसे से मेने एक छोटा-सा प्रेस नीलाम में 
खरीद लिया, डेढ़-दो-सौ रुपए और मिलाने पड़े, कर्ज ले कर । 

में ने कागज से प्रेस की मालकिन अपनी स्त्री को बना दिया ! 


झंझटों से बचने के लिए। आगे चल कर अनुभव हुआ 
कि अनुभव न हो, तो प्रेस प्रेत वन कर खाने लगता है ! बाहरी 

के अभाव में खद ही कुछ लिख कर देने लगा और यों इस 

१--द्वापर की राज्य क्रान्ति तथा २--'लेखन-कला' ये दो 
यार हो गई। द्वापर की राज्य-क्रान्ति' एक 
नाटक है, कल्पना-मधुर ; पहले 'सुदामा' नाम 
से गंगा पुस्तक-माला' में निकल चुका था। इस नाटक के 
सम्बन्ध में डा० माताप्रसाद गुप्त ने अपने 'पुस्तक-साहित्य 
नाम के विवरण में यों लिखा हेः--द्वारकावासी कृष्ण को 
लेकर केवल एक कलात्मक रचना इस काल में मिलती हे, वह 
हे पं० किशोरीदास वाजपेयी कृत 'सुदामा'। यही सुदामा 
अपने प्रेस से द्वापर की राज्य कान्ति' नामसे में ने प्रकाशित 
कराया। 'सुदामा' नास से वस्तु स्पष्ट न होती थी, इस लिए 
नाम नया दिया । l 
“लेखन कला? अपने विषय की हिन्दी में पहली ही पुस्तक 


प्रकाशित हुई । भाषा-परिष्कार इसका मुख्य विषय हे । 


यद्यपि हिन्दी के नौनिहालों के लिए यह छोटी सी पुस्तक लिखी 
गई थी ; परन्तु बड़े-बड़े साहित्य-महारथियों ने इससे बहुत 
कुछ सीखा-समझा और यह उन्हों ने स्वतः स्वीकार कर के अपने 
झौदाय्य का परिचय दिया। आजकल के छोकरे 'डाक्टर' 
तो सब कुछ सीख-समझ कर डकार जाते हैं और क्लास में अपने 
छात्रों के सामने इस तरह उन्हीं बातों को प्रकट करते हैं, जैसे कि 

इन्हों ने ही अनन्त मनन-तप कर के इन चीजों को ढूँढ निकाला हो! 

“लेखन कला” ऐसी चीज निकली कि 'सम्मेलन-परीक्षाश्रों 
के दुर्गम दुर्ग में भी पहुंच गई! इसके अतिरिक्त मेरी 
अन्य कोई पुस्तक आज' तक 'सम्मेलन' की किसी भी परीक्षा 
में कभी नहीं चली । परन्तु जब दो बिल्लियों क Ag या 
म्याऊँ-म्याऊं के झगड़े में एक बन्दर आ बेठा, तब 'लेखन-कला' 
को धक्का मिल गया ! जो भी हो, प्रेस के आदमी खाली न 
बैठे रहें ; इसलिए कुछ लिखना पड़ा और इस बेबसी के काम में 
“लेखन कला' ऐसी चीज निकली कि जिसने हिन्दी के शब्द- 
विश्लेषण-क्षेत्र में एक युगान्तर उत्पन्न कर दिया । आगे 
“लेखन कला' के प्रभाव से अनुघ्राणित हो कर काशी के विद्वद्वर 
वाबू रामचन्द्र वर्मा ने अच्छी हिन्दी' लिखी, जिस के परिष्कार 
में अच्छी हिन्दी का नमूना” में ने लिखा । यह 'नमूना' हिन्दी- 
शब्दशास्त्र की बेजोड़ कृति हे ; क्योंकि हिदी-प्रयोग के जटिल 
से जटिल विषय को सुलझाने का प्रयत्न इस में किया गया हे । 
इस से पहले 'त्रजभाषा का व्याकरण” निकल$चुका था, सन्‌ 
१९४३ में ही, जिस क भूमिका-भाग ने हिन्दी-व्याकरण की धारा 
ही बदल at! परन्तु ये सब बाते तो अगले उन्मेष में कहने 
की हैं, प्रसंगवश कुछ कहा TAT | 


प्रेस बेंचना पड़ा ! 
इन झंझटों में प्रेस मुझे बेंच देना पड़ा-प्रेस के कामों में 
अनभिज्ञता, कर्मचारियों पर और काम पर देख-रेख न होने 

से घाटे पर घाटा, अंग्रेजी सरकार द्वारा तंग करने की नियत 
का बार-बार प्रकट होना ! प्रेस पर पुलिस ने कई मुकदमें चला 
दिए, केवल मुझे तंग करने के लिए। मेरे प्रेस के मेनेजर 
Go कल्याणदत्त शर्मा को पुलिस ने फोड़ लिया और इन से झूठी 
गवाही दिलवाई । उस समय उक्त शर्मा जी कनखल-कांग्रेस के 
मंत्री थे । कई बातों में इन्हों ने प्रेस को धोखा दिया! 'द्वापर की 
राज्य कन्ति’ नाटक जब छपा, तो दो प्रतियाँ नियमानुसार 
जिला मजिस्ट्रेट को इन्हों ने नहीं भेजीं और मुझ से कह दिया कि 
भेज दी हें। Fa पूछा, रजिस्टरी पैकेट से भेजी हैं न? 
वोले- नहीं, साधारण पैकेट से भेज दी हैं। में ने सोचा, 
कदाचित्‌ डाक की गड़बड़ी से पेकेट न पहुँचा, या और कोई 
बात हो गई, तो मामला बन जाए गा! 'सरकार' तो हाथ 
धोकर पीछे पड़ी ही थी ! सो, में ने चुपचाप उक्त पुस्तक को 
दो प्रतियाँ 'प्रोप्राइटर' की ओर से सहारनपुर के जिला मजिस्ट्रेट 
को रजिस्टरी पैकेट से भेज दीं । यह बात में ने मेनेजर से न 
कही । मेनेजर ने पुलिस को सूचना दे दी कि पुस्तक छपी हें 
और प्रतियाँ नहीं भेजी गई हें। कई बार Teas देख इस 
समय में ने मैनेजर को हटा दिया था । पुलिस ने जिला मजिस्ट्रेट 
के प्रेस-विभाग में जाँच-पड़ताल भी न की और (जिला-मजि- 
स्ट्रेट की अनुमति से) प्रेस पर मामला चला दिया कि उक्त 
पुस्तक की दो प्रतियाँ नहीं भेजी गई हें ! जाँच-पड़ताल करने की 
जरूरत क्या, जबकि भेजनेवाला (मेनेजर) स्वयं ही कह रहा 
है कि प्रतियाँ नहीं भेजी गई हें ! इस मामले में कोई सात- 

आठ पेशियाँ पड़ीं । .मजिस्ट्रेट जव दौरे पर होता था, तव 
तारीख रखवाई जाती थी कि में देहात में, जेठ की दुपहरी में, 
आरा-मारा fire! अन्ततः जिला-मजिस्ट्रेट के प्रेस-वलक को 
में ने गवाह के रूप में तलब किया ; पर वह न आया । कड़ाई 
करने पर अगली तारीख पर पेश हुआ, रजिस्टर साथ में लिए 
हुए और उस पुस्तक की प्रति भी लिए ! तब मामला खारिज 
हुआ ; पर में तो इन पेशियों में ही पिस गया था ! विज्ञेष 
मुसीबत यह कि इस समय में खाली बेठा था ।-- कांग्रेसी 
मंत्रिमंडल ने ज्योंही त्याग-पत्र दिया और उत्तरप्रदेश के स्वायत्त 
शासन-विभाग के 'एडवाइजर' डा० पन्नालाल हुए कि मुझे 
पुनः अध्यापकी से बर्खास्त कर दिया गया ! इस समय बोड 
मुअत्तल, था, अपने कुकर्मो के कारण, ग्रौर एडमिनिस्ट्रेटर, 
एक अंग्रेज आई० सी० एस० था । सो, इन्हीं सब झंझटों में 
प्रेस बेंच दिया और वह रुपया रोटी-दाल के काम में कुछ दिन तक 
लगता रहा | 


साहित्य-सहारथियों के दशन 
इस द्वितीय उन्मेष में कई साहित्य-महारथियों के दर्शन 
हुए, जिनमें बाबू श्यामसुन्दर दास, आचार्य द्विवेदी तथा बावू 
जगन्नाथ प्रसाद 'भान्‌' मुख्य हे। जव में सन्‌ १६३१ में आगरे 
रह कर कांग्रेसी हलचल में जुत रहा था, बाबू श्यामसुन्दर दास 
के दर्शन हो गए ! एक दिन बाजार में देखा, बाबू हरिहर नाथ 
टंडन एम० ए० जोर से लपके जा रहे हें! “नमस्ते” करके 

झपाटे से आगे बढ़ने लगे, तो में ने रोक कर इस हड़बड़ी का 
कारण पूछा। बोले--“बाबू जी आए हें। उन के लिए 
amg लिए जा रहा हूँ ।” 

“कोन ag?” में ने प्रश्‍न किया । 

“बाबू इ्यामसुन्दर दास, मेरे गुरु हेँ।” 

“ठीक ! कब आए?” 

“कल आए। विश्वविद्यालय के मौखिक परीक्षक हें । 
उसी सिलसिले से आए हैं। परीक्षा लेनी हे ।” 

“क्या तमाखू वे पीते हैं ? 

“हाँ, बहुत पीते हें। हरदम हुक्का गरम रहता हे । 
दिन भर में सेर भर तमाखू पी जाते हैं । घर में रही नहीं हे; 
सो लेने आया था। चलिए, मिल आइए न!” 

aa साहब के प्रति में पहले से ही श्रद्धावान्‌ था। उन 
की हिन्दी-सेवाश्रों से वृन्दावन में ही ( सन्‌ १६१५-१६ में ) 
थोड़ा-बहुत परिचित हो चुका था ; आगे तो बहुत कुछ जाना- 

' समझा । दर्शन करने के लिए उत्सुकता स्वाभाविक थी; 
परन्तु एक झिझक भी थी। इस से बहुत पहले ही उन का 
'साहित्यालोचन' प्रकाशित हो चुका था और उसी समय उनक 
कला-वर्गीकरण पर में ने एक लेख लिख कर प्रकाशित कराया 
था। कला की उत्तमता का आधार उन्हों ने आधार को सूक्ष्मता 
बताया था। में ने इस का खंडन कर के मनोभावों के उद्वेलित 
करने की शक्ति को ही आधार ठहराया। और sal ने 

स्वर्णकारी को 'उपयोगी कला' बताया है, जिसे में ने अनुपयोगी 

(केवल रंजक) कला माना । काव्य को बाबू साहव ने उपयोगी 
कलाग्रों में नहीं रखा था। मेने इस का भी खंडन किया था 
और काव्य को परम उपयोगी कला बतलाया था । मेरे तक 
तथा विचार आज भी वेसे ही हें। मेरे मन में आया कि सेरा 
वह लेख बावूजी ने पढ़ा हो गा, तो सम्भव हे, नाराज हों ! 
तब वहाँ जाना ठीक नहीं। फिर सोचा कि पं० पद्मसिह 
शर्मा के भी साहित्यिक विचारों की आलोचना में ने की हे ; 
पर इस से वे तो नाराज वैसे हुए नहीं,मन में चाहे कुछ वेसी वात 
थोड़ी-बहुत हो भी। बाबू जी भी पुराने महारथी हे, वेसा 
ही वात्सल्य इनमें भी हो गा। यह भी सोचा कि सम्भव हे 
मेरा लेख पढ़ा ही न न हो! और फिर सोचा कि नाराज भी 
वे हों गे, तो कया बात हे ! हिन्दी का असीम उपकार जिस 
व्यक्ति ने किया हे, उसकी नाराजी सहने में भी सुख हे-- 
'कालागुरो हि कटुताऽपि नितान्तरम्या । काले अगर कां 
धुआँ कुछ कड़वा होता हे ; परन्तु उस कड़वाहट में ही तो 
मजा हे। यह सब लिखने में इतनी देर लगी ; पर सोचने 
में एक सेकेंड लगा हो गा । में टंडन जी के साथ चेल पड़ा । 
लम्वे-लम्वे डग टंडन जी के पड़ रहे थे और में उन के साथ 
खिचा चला जा रहा था! घर पहुँचा, जीने से ऊपर चढ़ा । 
कमरे में वावू जी खाट पर लेटे हुए थे और उनका हुक्का कमरे 
के बाहर रखा था, जिस में रबर की बहुत लम्बी नली लगी थी, 
जो कुण्डलित हो-हो कर भीतर बाबूजी की खाट तक पहुँची थी । 
कमरे में पहुँचते ही में ने हाथ जोड़ कर प्रणाम किया और टंडन 

जी ने मेरा नाम उन्हें बताया । में कुर्सी पर वेठ गया। 
टंडन जी उनकी शुश्रूषा में लग गए । थोड़ी देर वेठा रहा । 
जब वावूजी ने मुझ से कोई वात न की, तव उन के आराम में 
दखल देना में ने उचित न समझा और उठकर प्रणाम किया, 
कमरे के बाहर आया । मुझे पता नहीं कि बाबू जी की प्रकृति 
ही ऐसी थी, या कि वे मुझ से अप्रसन्न थे ! सम्भव हे, मेरी कोई 
चीज उन के सामने आई ही न न हो और उन्हं यह भान ही न हो 
कि यह भी मेरे ही पद-चिह्लों का अनुगामी हे-हिन्दी का ही एक 
पुर्जा हैं! जो भी हो, में कुछ विशेष निर्णय न कर पाया ; 
परन्तु 'काशी नागरी-प्रचारिणी सभा' के प्राणों का दर्शन भी 
क्या कुछ कम मेरे लिए था? 


बाबू जगन्नाथ प्रसाद “भानु 


भानु जी के दर्शन भी में ने इसी उन्मेष में किए ; यद्यपि 
आप की रचनाओं से प्रभावित बहुत पहले हो चुका था। इस 
से पहले ही में ने और 'समीर' जी ने अ० भा० हिन्दी साहित्य 
सम्मेलन के सभापति-पद के लिए आप का नाम प्रस्तावित किया 
at, कुछ लिखा-पढ़ा भी था ; परन्तु, नक्कारखाने में तूती की 
आवाज कौन सुनता हे ! 

मध्यप्रदेश की सरकारी सविस में मेरे श्वशुर To कन्हैया 
लाल मिश्र थे और वे उस समय बिलासपुर बदल कर आए थे। 
“मैं अपनी स्त्री को लेने गया था । मालुम हुआ कि ary’ जी 
यहीं हे, जिन की किरणों ने हिन्दी-जगत्‌ के छन्द-क्षेत्र के तम 

तोम को बहुत पहले नष्ट कर के सदा के लिए प्रकाश पैदा FT 
दिया है । 

“मानु प्रेस” पहुँचा और फिर 'भानु-भवन। खबर 
पहुँची और तुरन्त सामने आते हुए एक साहित्यिक ऋषि 
दिखाई दिए--सौम्य गोर वदन, सुन्दर शारीरिक गठन, 
बुढ़ापे में भी संयम-दूढ़ स्वास्थ्य और सफेद वस्त्रों को छुती हुई 
उसी रंग में लम्बी घनी दाढ़ी। में ने समझ लिया--'भानु' 
जी ही हें। आते ही प्रणाम किया, जिस के उत्तर में se ने 

` भी हाथ जोड़ दिए। “कहाँ से आये हें, नाम क्या हे” प्रश्‍न 
हुआ । उत्तर क अक्षर सुनते ही 'भान्‌' जी का सुशीतल 
वात्सल्य छलक पड़ा, जैसे हिमभानु की चाँदनी छिटक पड़ी हो । 
बड़े प्रेम से भीतर ले गए, अपने निजी कमरे में। पुस्तकों 
को ही सजावट थी । भानु जी पिङ्गल को अपना गुरु मानते 
थे, पर में समझता हूँ, आचार्य पिङ्गल की पिङ्गल छटा को 
अपने प्रभाव से भानु जी ने अतिशय शुभू कर दिया था । छन्द- 
शास्त्र में “भानु' जी ने हिन्दी की सेवा कर दी, सो कर दी। 
वह इतनी पूर्णता हे कि आगे कुछ करना वाकी ही न रहा । 
उस समय गणित के मनोरंजनों से भानु जी मन वहलाया करते 
थे, कई पुस्तकें लिखकर प्रकाशित कराई थीं, जो स्नेह पूर्वक 
प्रसाद-रूप मुझे दीं । फिर अपनी छोटी-सी पोत्री को बुलाया 
alt गीत गाने को कहा। उस नन्ही बालिका ने तोतले' 
कण्ठ से जो मधुर गीत गाया, वह कदाचित्‌ aa’ जी का ही 
बनाया हुआ था--'हाय हाय ! नौकरी बुरी' से प्रारम्भ हुआ 

थाग्रौर एक agya देव्य का उसमें चित्रण था। ATA" 
जी सरकारी नौकरी में थे और असि० सेटलमेंट कमिश्नर के 
पद से अवकाश ग्रहण किया था, कई सो रुपये मासिक पेंशन 
। 'भान' जी राष्ट्रीय विचार रखते थे, जो दवा कर 

पड़े हों गे । असह्य पीड़ा ! परन्तु राष्ट्रभाषाको संवा जॉ 
उन्हों ने उस समय की, वह संब से बड़ी राष्ट्रसेवा थी। उस 
हिन्दी को पूछता कोन at! राय बहादुर To इयाम 
बहारी faa, राय वहादुर do शुकदेव विहारी मिश्र, श्रौर 
राय बहादुर वाबू जगन्नाथ प्रसाद 'भानु' जैसे उच्च पदाधि- 
कारियों ने जब हिन्दी का पक्ष उस निष्ठा से लिया, तब लोग 
कुछ-कुछ समझे कि हिन्दी भी कुछ हे! इन के पीछे ग्रंग्रेजी 
वालों की एक लम्बी कतार हिन्दी की ओर चल पड़ी । यह 
राष्ट्र की छोटी सेवा न थी! उस परिस्थिति में पड़ कर जो 
सेवा कर सकते थे, खूब की । 

बात-चीत में 'काव्यप्रभाकर' तथा उस को आलोचना को 
चर्चा चली। a’ जी का 'छन्द-प्रभाकर' हिन्दी की 
बेजोड़ निधि हे, पर sei ने अलंकार आदि पर 
भी एक बड़ा ग्रन्थ लिखा था--'काव्य-प्रभाकर । इस 
का भी चलन खूब रहा, परन्तु आगे चल कर इस की गति 
कुंठित हो गई। इस ग्रन्थ पर सेठ कन्हैया लाल पोद्दार ने 
एक प्रहार किया । सेठ जी ने इस विषय का अच्छा अध्ययन 
किया हे , संस्कृतज्ञ भी हें। 'भानु' जी में इस की कमी थी । 
तव तक सेठ जी से या उन की प्रकृत्रिसे में परिचित 


as 

न था। 'भानु' जी ने कहा--“सेठ जी ब्राह्मण-सेवी हें ; इस 
लिए उन के सब काम सिद्ध हो जाते हें ।” इस का व्यंग्य में ने 
यह समझा कि सेठ जी कुछ थोड़ा-बहुत यह विषय जानते 
हों गे और विद्वानों की सेवा कर के बहुत कुछ लिख-लिखा 
लेते हें। 'भानु जी को vet ने अलंकार-प्रकरण में 
'काफी झकझोर दिया था, यह मुझे अच्छा न लगा था; क्योंकि 
oma जी के प्रति में अतिशय श्रद्धावान्‌ था। में ने सेठ 
जी को बदला चुकाने का निश्‍चय कर लिया; यद्यपि cara’ 
जी से इस पर कुछ न कहा । घर वापस आकर में ने एक लंबा 
लेख वर्तमान अलंकार-ग्रन्थों पर लिखा, जिस में डा० रसाल 
आदि सभी प्रमुख जनों के ग्रन्थों की आलोचना की; साथ ही 
सेठ जी के 'काव्य-कल्पद्रुम' पर भी कलम-कुल्हाड़ा गिरा ! 
अन्य सभी आधुनिक अलंकार-ग्रन्थों की अपेक्षा इस ग्रन्थ की 
श्रेष्ठता में ने स्वीकर की ; परन्तु अनेक गलतियाँ-त्रृटियाँ भी 
दिखाई | साथ ही यह्‌ भी लिख दिया कि सेठ जी ब्राह्मणसेवी 
हैँ ; इस लिए इनका निखार खूब हो रहा है। 
सेठ जी ने मेरी आलोचना का उत्तर भी “माधुरी” में ही 
छपवाया ; परन्तु कुछ ही दिन बाद मुझे सप्रेम निमंत्रित किया 
कि 'काव्य-कल्पद्रुम' का अगला संस्करण निकलनेवाला हे; इस 
लिए छपने से पहले आप देख लें, तो ठीक रहे। छप जाने के 
बाद उस दृष्टि से देखना काम नहीं देता हे ! मुझे इतने लम्बे 
असँ में एकमात्र सेठ जी ही ऐसे उदार साहित्य-महारथी 
मिले, जिम्हों ने am कटु व्यंग्य सुन कर भी अपने आलोचक 


CC-0. In Public Domain.Funding by IKS 


Digitized by Sarayu Trust Foundation, Delhi and eGangotri 


[ ६१] 
को यों बुला कर गौरवान्वित किया । इस से उनका गौरव तो 
बढ़ा ही । में यथावसर मथुरा गया रौर पन्द्रह दिन के लगभग 


agi ठहरा । इसमें सन्देह नहीं कि सेठ जी वस्तुतः 
ब्राह्मण-सेवी हें; परन्तु cara’ जी के उस वाक्य से जो व्यंग्य 
में ने समझा था और जिसे में ने 'माधुरी' के उस लेख द्वारा प्रकट 
किया था, वह पूर्ण गलत निकला । सेठ जी संस्कृत साहित्य- 
शास्त्र के इतने बड़े विद्वान हें, यह में न जानता था । पुस्तकों का 
बड़ा अच्छा संग्रह आप ने किया है । मुनीमों के बहीखातों से घिरे 
हुए भी सेठ जी “ध्यन्यालोक' आदि का चिन्तन उस समय करते 
रहते थे । 'काव्य-कल्पद्रुम' के जिस स्थल पर में कोई सुझाव 
देता था, उसे वे यों ही नहीं मान लेते थे; खूब लम्बी बहस करते 
थे, ग्रन्थों के पन्ने उलटे-पलटे जाते थे ; और फिर उन पर 
तुलनात्मक आलोचना चलती थी; तब जा कर कोई निर्णय 
मान्य-अमान्य होता था। इस समय में अपनी बुद्धि पर 
पछवाया कि 'भानु' जी के उस वाक्य का वेसा व्यंग्य निकाला 
और फिर छपाया ! 

जब मथरा से में बिदा होने लगा, तो द्वार पर सेठ जी विदा 
करने आए । टाँग पर बठते समय मुझ स उन्हों ने संकोच- 
पूर्वक कहा--“आपने जो वह एक व्यंजना की थी, उस पर 
आप का क्या मत अब हे?” में लज्जा का अनुभव कर रहा था । 
बोला--“वह बात तो एकदम गलत निकली ! ” 

“तो फिर आप अपने इस नये अनुभव को प्रकट कर ग, 
या नहीं?” 

--“अवश्य प्रकट कहूँ गा” में ने दृढता से कहा । घर 
आ कर में ने इस यात्रा का वर्णन किया कि किस तरह लखनऊ 
aga कर श्री दुलारे लाल भार्गव के यहाँ मीठे खरवूजे खाते- 
खाते 'दुलारे-दोहावली' के दोहों का आनन्द लिया, द्विवेदी जी 
के गाँव (दौलत पुर) पहुंच कर कया देखा-सुना और वहाँ से 
मथुरा क्यों-केसे पहुंचा, सेठ जी को कंसा पाया, इत्यादि । 
इस aaa में ने स्पष्ट ही अपनी भूल स्वीकार की थी wiz 
लिखा था कि 'भानु' जी के उस वाक्य से में ने जो धारणा बना 
ली थी, ag गलत निकली; आमने-सामने वेठ कर जब पन्द्रह दिन 
तक साहित्य-चर्चा हुई | 
तभी से सेठ जी के प्रति मेरे मन में कुछ अद्भुत सम्मान 
है। सेठ जी आचार्य द्विवेदी के उठते हुए युग को विभूति हूँ । 
“सरस्वती' में कुछ लिखते रहने के लिए द्विवेदी जी ने उन दिनों 
जिन साहित्यकारों को सप्रेम आमन्त्रित किया था, उन में एक 
सेठ जी भी हें । 
कभी-कभी केसी गलत-फहमी हो जाया करती हे! 
आचार्य द्विवेदी 
आचार्य द्विवेदी ने इस जन को प्रथम काड भेज कर द्वितीय 
उन्मेष के प्रारम्भ में ही प्रोत्साहित किया था । अपने साहि- 
त्यिक जीवन में इस कार्ड को में सर्वाधिक सम्मान समझता हूँ । 
इस के बाद तो लगभग सौ कार्ड-लिफाफे द्विवेदी जी के हाथ 
के लिखे हुए प्राप्त हुए। कितना बड़ा सौभाग्य मिला एक 

'ऐसे व्यक्ति को, जिसे हिन्दी-जगत्‌ ने आज तक वहिष्कृत कर 
रखा हे-न कहीं नाम, न कहीं इस की लिखी पुस्तक! द्विवेदी जी 
वस्तुतः नीचे गिरे को ऊपर उठाने की प्रवृत्ति रखते थे । 

आगे चल कर प्रयाग में 'द्विवेदी-मेला' के नाम से बहुत 
वड़ा अभिनन्दन - समारोह हुआ, जिस का उद्घाटन मर्हाष 
Go मदनमोहन मालवीय ने किया था और सभापतित्व किया 
था अपने आप को द्विवेदी जी का 'हिन्दी-शिष्य' मान कर 
कृतज्ञतापूर्ण उदारता प्रकट करनेवाले To गंगानाथ झा ने, 
जो प्रयाग-विशवविद्यालय के संस्मरणीय 'वाइसचांसलर' थे 
और अन्तर-राष्ट्रीय ख्यातिप्राप्त संस्कृत के महान्‌ विद्वान्‌ थे। 
इसी मेले में में ने पहली बार द्विवेदी जी के दर्शन किए। इस 
के बाद तो में दो बार उनके गाँव (दौलतपुर) गया । कई- 
कई दिन साथ रहा, साथ घूमा-फिरा, न जाने कितनी वातें 
हुई ! बहुत अधिक संस्मरण हें । एक जीवनी द्विवेदी जी की 
लिखनी हे । उसी में'यथा प्रसंग जरूरी वाते आएंगी । यहाँ 
एक चीज पर प्रकाश डालना है। 

अपने साहित्यिक जीवन के इस द्वितीय उन्मेष में में ने 
एक इतना महत्त्वपूर्ण काम किया कि इस जन्म में यदि और 
कोई भी राष्ट्र का काम न करता, तो भी मेरी आत्मा (राष्ट्र) 
'के अनन्त ऋण से उऋण हो जाती । यह सौभाग्य की बात हुँ 
कि भगवान्‌ ने इस जन क द्वारा वह उतना बड़ा कास कराया | 
वह काम हे हिन्दी-जगत्‌ के आचार्य To महावीर प्रसाद 
(द्विवेदी के-- 

महत्त्वपूर्ण कागज-पत्रों का प्रकटीकरण 


इस बड़ी रोचक कथा का संक्षेप यहाँ देना जरूरी हे । 
में इसे अपने साहित्यिक-जीवन की सब से बड़ी सफलता 
समझता हुँ । नागा साधुश्रों के सम्बन्ध में बह सब से बड़ा 
आन्दोलन चला कर में ने अपनी जान खतरे में डाल दी 
थी ; पर उस में सफलता न मिली। परन्तु साहित्य का 
यह सब से बड़ा काम में ने अपनी जान जोखिम में डाले 
बिना सफलता से सम्पन्न कर लिया ; किन्तु अपने ऊपर 
एक बड़े संगठन का कोप तथा कुछ बहुत बड़े लोगों का बेर 
बढ़ा लिया ! इस मूल्य पर भी सौदा सस्ता रहा । 

हिन्दी-जगत्‌ के परमाचार्यं पं महावीर प्रसाद द्विवेदी 
को समय-समय पर उनके सहयोगी-साहित्यिकों ने जो पत्र लिखे 
थे, उन में से दो चार भी आपको देखने को मिल जाएँ, तो केसा 
रहे ? आचार्य द्विवेदी को लिखे गए पत्रों में क्या हो गा, इस 
की कल्पना भी आप नहीं कर सकते। पात्र के अनुरूप ही 
चीज मिलती हृ। एक ही लेखक मुझे कुछ और लिखे गा 
और आचार्य द्विवेदी को उस ने कुछ और ही लिखा होगा। 
दोनों तरह के पत्रों में उतना ही अन्तर हो सकता हे, जितना 
इन पंक्तियों के लेखक में और आचार्य द्विवेदी में उस समय 
किस-किस शब्द पर आपस में क्या-क्या विचार-विमर्श TA- 
व्यवहार द्वारा हुए थे ; किस समय किस ने किसे क्या साहित्यिक 
परामर्श दिया था; उस समय की साहित्यिक ग्रन्थियों को 

सुलझाने के लिए किस ने किस से क्या सहयोग माँगा था; 
यह सब उत पत्रों से मालूम हो सकता हे; जो एक दूसरे को 
लिखे गए थे । परन्तु बे पत्र मिले कहाँ? एक पत्र की भी 
खोज कर लेना मामूली काम नहीं हे! एसी स्थिति में यदि 
इकटूठे बहुत से पत्र आप को अनायास मिल जाएं, तो केसा 
रहे ? कया कहना ! और साथ ही उस समय के साहित्यिकों 
की पाण्डुलिपियाँ मिल जाएँ, तो ? 

तब तो चुपड़ी ग्रौर दो-दो ! देखने को मिले कि बावू 
anaga दास और महाकवि 'हरिश्रोध' आदि किस तरह 
लिखते थे। महाकवि श्री मेथिली शरण गुप्त की लिखी 
कविताओं का कहाँ क्या संशोधन द्विवेदी जी ने किया था; | 
यह सव भी किसी पाण्ड्लिपि में देखने को मिल जाए, तो एक 
नक्शा सामने आ जाए। द्विवेदी जी अपने समकालीन 
लेखकों की रचनाश्रों में केसा संशोधन करते थे , देखने की चीज 
हे। पर मिले कहाँ ? 


द्विवेदी जी की एक बड़ी देन 


आचार्य द्विवेदी ने हिन्दी भाषा और हिन्दी साहित्य के लिए 
क्या-किया, सब जानते हें। यदि वे अपने संस्मरण लिख 
जाते, या अपने साहित्यिक जीवन का क्रमवद्ध वर्णन कर 
जाते--'आत्मकथा' लिख जाते, तो लगभग पचास वर्षों का 
हिन्दी-जगत्‌ मतिमान्‌ हो उठता । इस के लिए कई प्रकाशकों 
ने कई बार उन से प्रार्थना भी की--बड़ी-बड़ी रकमें भेंट करने 


z 

को कहा ; पर वे तयारन हुए! इस लिए तयार न हुए कि वे 
अत्यन्त उदात्त - वृत्ति के पुरुष थे। उन की आत्म-कथा में 
जो कुछ आता, आप समझ सकते हें। उन की उस समय 
हिन्दी में सर्वोच्च सत्ता थी। वह सब अपनी कलम से कँसे 
वे लिखते ? परन्तु वेसा न करने से हिन्दी को वड़ा घाटा 
रहता, जो नहीं रहा; क्योंकि उन्हों ने वह सब सामग्री संजो 
कर रखी, और उसे वे काशी नागरी-प्रचारणी सभा को भेंट 
कर गए हे, जो कि उनकी 'आत्म-कथा' का ही दूसरा रूप हैं । 


'सभा' को दान 


आचार्य द्विवेदी ने 'नागरी-प्रचारिणी सभा काशी' को 
अपनी जो चिर-संचित साहित्यिक सामग्री भेंट की, उसे तीन 
भागों में रख सकते हे-- 

१--पुस्तक-संग्रह ` 

२--पत्र-व्यवृहार तथा अन्य कागज-पत्र 

३--संशोधन - सहित पाण्डुलिपियाँ 

पुस्तक-संग्रह तो 'सभा' को बहुत पहले ही दे दिया था। 
प्रदत्त सभी पुस्तकों पर द्विवेदी जी के हस्ताक्षर F1 समा- 
लोचनार्थ प्राप्त पुस्तकों पर तारीख पड़ी हैँ और जिस तारीख को 
जिस की समालोचना की गई, वह भी दी हुई हे । कहीं-कहीं 
द्विवेदी जी ने हाशिए पर या नीचे-ऊपर अपने नोट दिए हें। 
में ने एक 'हिन्दी-प्राइमर' भी उस पुस्तक-संग्रह में देखी-- 
'वर्ण-बोध' । बच्चों की इस पुस्तक पर भी द्विवेदी जी ने 

जगह-जगह अपने मन्तव्य दिए हें! नीवें लगा रहे थे न! 
जिस समय aq श्यामसुन्दर दास के गहन साहित्यिक 
लेखों का संशोधन कर रहे थे और श्री मंथिलीशरण गुप्त 
को कविता का पाठ पढ़ा कर जब राष्ट्र-कवि बना रहे थे, उसी 
समय 'हिन्दी प्राइमर' का भी संशोधन कर रहे थे वे! ईट- 
पत्थर SHES करना, चूना-सीमेंट तयार करना और फिर कत्ती 
हाथ में ले कर इमारत बनाना एक ही व्यक्ति का काम ! 
कारीगर भी बे तयार करते थे और उनसे फिर काम लेते थे । 
सो, द्विवेदी जी का यह पुस्तक-संग्रह वड़े काम की चीज 
'हे--*रिसर्च' के लिए । 
दूसरे और तीसरे विभागों की चीजें अत्यधिक महत्त्वपूर्ण 
हे, जो संक्षेप में 'द्विवेदी जी के कागज-पत्र' कर के प्रसिद्ध हें । 
द्विवेदी जी ने एक विशेष ढंग से ये अपन महत्त्वपूण कागज-पत्र 
'सभा'को भेजे थे। 'सभा' के मन्त्री को एक पत्र भजा था आपन, 
faa में लिखा कि मेरे संगृहीत कागज-पत्रों का संग्रह आगे 
इतिहास के लेखकों के काम आए या । इसे देख कर लोग 
! समझ सकें गे कि आज के धुरन्धर साहित्यकार किसी समय 
fea तरह राह पर लाए गए थे। द्विवेदी जी ने इस पत्र में 
लिखा कि 'सभा' को ही में इन कागज-पत्रों के पाने का अधिकारी 
समझता हूँ । उन्हों ने इसी पत्र में यह लिखा कि ये सब 
कागज-पत्र सेफ में रखे जाएँ और ताली मंत्री जी स्वयं अपन 
पास रखें। sel ने आज्ञा IAL मरन क वाद ही ये 
बंडल खोले जाएँ | 

इस पत्र के साथ वे सब कागज-पत्र द्विवेदी जी ने aar 
को भेज दिए। यह समाचार में ने किसी समाचारपत्र 
में पढ़ा था। इस के बाद में दो बार द्विवेदी जी के दर्शन करने 
उन के गाँव (दौलतपुर) गया श्रौर कई-कई दिन वहाँ ठहरा । 
परन्तु उन कागज-पत्रों के बारे में कोई चर्चा में ने न चलाई। 
उचित न समझा ; क्योंकि उस समाचार-पत्र में यह भी में ने 
पढ़ा था कि 'मेरे मरने के बाद ही यें बंडल खोले जाएं यह आज्ञा 
द्विवेदी जी ने दी हे! तब उनके वारे में केसे कुछ पूछता ! 
न उन्हों ने ही कोई चर्चा की । 

द्विवेदी जी के दिवंगत हो जाने के बाद यह जानने को 
इच्छा रही कि उन बंडलों में वे 'सभा' को जो कागज-पत्र दे गए 
हें, उन में कया हे! कुछ दिन प्रतीक्षा में रहा कि 'सभा' 


के अधिकारी बंडल खोलें गे, तो सब विवरण प्रकाशित कराएं. 


गे। परन्तु बहुत दिन बीत जाने पर भी कोई जानकारी न 
मिली । aa Fa एक कार्ड 'सभा' को भेजा और पूछा कि 
द्विवेदी जी के दिए हुए कागज-पत्रों के वे वंडल खोले गए कि 
नहीं ? खोले गए, तो उन में क्या निकला ? उत्तर न मिला; 
दूसरा पत्र भेजा । इस का भी कोई उत्तर न मिला! 


“सम्मेलन” का काशी-अधिवेशन 


कुछ दिन वाद सन्‌ १९३६ में हिन्दी साहित्य-सम्मेलन का 
अधिवेशन काशी में हुआ। पं० अम्बिका प्रसाद वाजपेयी 
अध्यक्ष थे। बाबू व्यामसुन्दर दास भी उस समय वर्तमान 

ये। में भी काशी गया। 'सभा' के पीछे बड़ा भूमि- 


भाग हे ; उसी में मण्डप बनाया गया था । प्रतिनिधियों को 


ठहराने का प्रबन्ध वहाँ से थोड़ी दूर था। सम्मेलन में 
जाते दोनों समय 'सभा' के अधिकारियों से में मिलता और 
द्विवेदी जी के कागज-पत्रों के वारे में पूछता । परन्तु किसी ने 
कुछ भी न बताया। 'सभा' के सहायक मन्त्री से मिला। 
sel ने भी सिर हिला दिया--मुझे तो कुछ पता नहीं ! 
इतनी बड़ी चीज और यों बे-पते ! बहुत बुरा लगा ! अधि- 
aaa का अन्तिम दिन था; कई प्रस्तावों में मेरी अभिरुचि 
थी; पर सब भूल गया। एक प्रस्ताव तयार किया कि 
द्विवेदी जी के दिए हुए वे कागज-पत्रों के बंडल इस समय खोले 
जाएँ ; जिस से कि सम्मेलन के प्रतिनिधि भी देख सकें । 
परन्तु 'सम्मेलन' के बड़े लोगों को यह प्रस्ताव पसन्द न 
आया ; क्योंकि सभा” एक स्वतन्त्र संस्था g और 
wap सम्बन्ध में कोई प्रस्ताव 'सम्मेलन' में लाया जाए; 
यह ठीक नहीं । ऐसा समझ Ht Geel ने प्रस्ताव रखना ठीक 
न समझा। में दूसरे की बात तो न मानता ; पर राजपि 
टंडन की बात में कंसे टालता ? मान गया । प्रस्ताव फाड़ 
कर फेंक दिया और उठ कर एक प्रेस गया । आठ-दस 
रूपये खर्च करने की सोच ली; यद्यपि उन दिनों बहुत तंगी में 
था । सामने बेठे-बेठे एक छोटा सा-- 
लाल पर्चा छपवाया 
यह पर्चा ला कर सम्मेलन-मण्डप में अपने हाथों में ने 

बाँट दिया । इस में यह लिखा था कि आचार्य द्विवेदी ने 
“सभा! को जो कागज - पत्र कई बंडलों में बन्द कर के दिए थे 
बे इस अवसर पर खोले जाने चाहिए। इस पच न कुतूहल 
के साथ एक बबंडर उस समय पेदा कर दिया था 1 जगह: 
जगह कानाफूसी होने लगी। 'सभा-भवन का दावार स 
सटे बाबू श्यामसुन्दर दास जी कई साहित्यिकों से वात 
कर रहे थे, जिन में श्री दुलारेलाल भार्गव भी थे। में सामन 
से निकला, तो भागव ने हँसते हुए मुझ बुला लया । आग 
बढ़ कर में ने 'बाव जी! को अभिवादन किया। चर्चा जारी थी। 
बाबू साहब (बाबू श्यामसुन्दर दास) कह रहे थे कि, कुछ 
पत्रों के बंडल द्विवेदी जी ने भेजे तो थे और वे उन्हीं (द्विवेदी 
जी) की आज्ञानुसार खोल कर एक साहित्यिक को दिखाए 

पी गए थे ; परन्तु उसके वाद क्या हुआ, मुझे पता नहा | 
वाव साहब की इस बात से मुझे सन्तोष भी हुआ और आशंका 
भी हुई कि आगे क्या हुआ ! बहुत पता लगान पर भी कोई 
भेद न खुला । 


पत्रों में चर्चा 
काशी से लौट कर में ने विभिन्न पत्रों में द्विवेदी जी के 
उन कागज-पत्रों की चर्चा की और 'सभा' से माँग की, उन 
बंडलों को खोल कर सब प्रकट करने की | इसके उत्तर 


में aa के अधिकारियों ने छपाया.कि “द्विवेदी जी के कोई 
बंडल तो सभा में नहीं हें ; हाँ, एक लिफाफे में कुछ नोट seat 

ने अभिनन्दन - महोत्सव पर जरूर दिए थे, जो उन को 
आज्ञानुसार ही खर्चे कर दिए गए थे | l 

qar के इस नोट का जवाब में ने छपाया कि नोट तो 
द्विवेदी जी ने लिफाफे में दिए थे ; पर अपने कागज-पत्र बड़े- 
बड़े बंडलों में दिए थे और में उन्हीं बंडलों की चर्चा कर रहा 
हूँ । भले ही बंडल को आप «बड़ा लिफाफा' ही कह लें ; 
परन्तु अभिनन्दन-उत्सव पर दिए नोटों के उस लिफाफे से इस 
का कोई मतलब नहीं हे ! 

में ने चर्चा जारी रखी ; परन्तु पत्र-पत्रिकाओं ने मुझे 
सहयोग देना बन्द कर दिया ! मालूम नहीं, 'सभा' ने निर्देश 
भेजा; यायों ही ‘aur को सच और मुझे झूठा समझ 
लिया ! यही नहीं, कुछ पत्र साफ-साफ मुझे झूठा बतलाने 
लगे और 'सभा' का समर्थन करने लगे ! आगरे के 'साहित्य- 
सन्देश' में बाबू गुलाब राय एम० Uo (सम्पादक) ने 

'लिफाफा-आन्दोलन' 
शीर्षक से एक सम्पादकीय टिप्पणी प्रकाशित की थी, जिस 
में मेरे विपक्ष 'सभा' का पक्ष जोरों से लिया गया था। में 
किकत्तंव्य-विमूढ़ हो गया ! भाग्य की बात, इसी समय 
आगरे से 
‘aera’ साहित्यिक पत्र 


निकला । इसके संचालक कनखल आए और मुझ से कहा 
कि 'आप इस पत्र के प्रधान सम्पादक बनें, तो बहुत अच्छा. 

हो; परन्तु में सेवा थोड़ी ही कर सकूं गा। मुझे पत्र 
एक चाहिए ही था। कहा-- भाई, में आगरे न जाऊंगा; 
यहीं से सम्पादकीय लिख कर भेज दिया करू गा । शेष सब 
काम दूसरे सम्पादक (डा० श्यामसुन्दर दीक्षित) करें गे ।” 
में ने खर्च के लिए यह कह दिया किजो भी दो गे, ले लूं गा । 

बात पक्की हो गई। 'मराल” में नियमित रूप से लगा- 
तार सब निकलने लगा । तव इलाहाबाद के 'देशदूत' ने 'सभा' 
का पक्ष लिया। इस पर में ने 'मराल' में केवल इतना 
लिखा कि “यह इण्डियन प्रेस का पत्र हे, जिसे 'सभा' का 
प्रकाशन प्राप्त हे, पुराने मधुर सम्बन्ध हें । इस लिए अपने 
मालिक के इशारे पर सब लिखा गया हो गा और एसी स्थिति 
में उत्तर देना अनावश्यक हे । बेचारे सम्पादकों को स्थिति 
हम समझते हें ।” 

'मराल' के इस नोट ने प्रयाग में आग लगा दी ! लोग 
भड़के और देशदूत! के सम्पादक Go ज्योति प्रसाद मिश्र निर्मल” 
तथा ठाकुर श्रीनाथ सिह का एक संयुक्त-- 


अदालती नोटिस मुझे मिला 


लिखा था--आप ने हम लोंगो का अपमान किया हे, बल्कि 
'मराल' की उस टिप्पणी से इंडियन प्रेस के मालिकों का भी 
अपमान हुआ हैं, इस लिए माफी माँगो , अन्यथा अदालत में 
मानहानि का दावा किया जाए गा। 

नोटिस पढ़ कर उसी दिन जवाब लिख कर भेज दिया-- 

आप जरूर अदालत में मानहानि का दावा करें । में यही 
चाहता gl वहीं सब बातें खुलेंगी ।' 

परन्तु कौन दावा करता हूँ! चुप हो गए। हाँ, इसके 
थोड़े ही दिन वाद आगरे से सेठ जी का पत्र आया--मराल' 
आगे चलाने का इरादा नहीं हे। बन्द किया जा रहा हैं।' 
झूठ समझा हो, या सच; समझा में यही उस समय कि मराल' 


वन्द कराया गया हे। मराल' के प्रकाशक एक पुस्तक- 
प्रकाशक हैं और इन के द्वारा प्रकाशित पुस्तके सरकारी परी- 
क्षात्रों में चलती रहती हें। ऐसे आदमियों पर न जाने कहाँ- 
कहाँ से केसा-केसा प्रभाव डलवाया जा सकता हूँ। यह भी 
सम्भव हे कि लाला जी ने 'मराल' चलाना अपने आप वन्द 
'किया हो! मतलब यह कि यह सुन्दर सन्देश-वाहक हाथ 
A जाता रहा। 


अब क्या किया जाए? 


सोचा, अब क्या किया जाए? कोई मेरी चीज छापता 
न था। सब बकवास समझते थे। उस समय सुदूर लाहौर 
से एक साप्ताहिक 'विझववन्धु' निकलता था। उस को 
भेजने ami सम्पादक थे ‘aaa’ जी, सब छापने लगे । 
कुछ दिन बाद 'सभा' से एक पत्र 'विश्‍ववन्धु'-सम्पादक के 
नाम पहुंचा । लिखा था--आपको सभा के विरुद्ध ऐसे 
'कुप्रचार में योग न देना चाहिए। 'विश्ववन्धु' के सम्पादक 
A इस पत्र का उल्लेख कर के कहा--'सभा' को अपनी स्थिति 

स्पष्ट करनी चाहिए। वाजपेयी जी की तर्क-संगत चीज 
हम छापते हें और सभा” का भी उचित उत्तर छापेंगे ।” 
इस से मुझे वल मिला । परन्तु अब विद्ववन्धु' में भी 
बार-बार वे ही बातें घुमा-फिरा कर कहाँ तक लिखी जाएं । 
इसी समय 'सभा' के प्रधान मंत्री पं० रामवहोरी लाल 
शुक्ल का पत्र आया। लिखा था--सभा' के रिकार्डों से 
मुझे द्विवेदी जी के कागज-पत्रों का कुछ भी पता नहीं चलता 
और सभा के पुराने अधिकारी कुछ बतला नहीं रहे हें । 
यह पत्र अत्यन्त सोम्यं था। परन्तु 'सभा' के दूसरे 
प्रधान मंत्री Fo लल्ली प्रसाद पाण्डेय ने तो मेरे विरुद्ध युद्ध 
घोषणा ही कर दी थी । यही नहीं, वे द्विवेदी जी के 'कागद- 
पत्तर' लिख-लिखकर मजाक भी उड़ाने लगे। में उदास हो 
गया । 
|ˆ इस समय मेरी उदासी पराकाष्ठा को पहुँच चुकी थी । 
दो वर्ष तक संघर्ष किया। किसी तरह कठिनाई से बाल- 
बच्चों को रूखी-सूखी रोटियों का प्रबन्ध कर रहा था ; उस 
La से भी बचा कर काफी पेसा इस ऋषि-श्राद्ध में लगा दिया 
था। उलझा एसा रहा कि और कोई काम भी गति का न 
कर पाया। लोगों में झूठा बना और बड़े लोगों की farg- 
कियाँ खाई । सभा! की देश में प्रतिष्ठा है और बड़ा फेलाव' 
हे। न जाने किस-किस ने बुरा माना! और इतने पर 
भी वे कागज-पत्र न बरामद हो पाए, जिन के लिए यह सब 
कुछ हुआ। | 

बड़ी faang रहता था कि क्‍या कहूँ! एक दिन 
आलमारी से सरस्वती” का द्विवेदी स्मृति-अंक निकाला । 
कई दिन तक उसे ही उलटता-पलटता रहा। आखिर मा 
सरस्वती एक दिन प्रसन्न हो गई और मुझे एक बहुत बड़ी 
चीज उन की कृपा से मिल गई। निश्चय ही इस साहित्यिक 
युद्ध में विजय प्राप्त करने के लिए मुझे-- 


ब्रह्मास्त्र सिल गया ! 


'सरस्वती' के इस विशेषाङ्क में एक बंगाली सज्जन का 
एक लेख पढ़ा, जो उन दिनों इण्डियन प्रेस (प्रयाग) की काशी- 
शाखा के मॅनेजर थे। इस लेख में उन्हीं कागज-पत्रों का 
जिक्र था, जिन का अस्तित्व मनवाने के लिए 'सभा' से मेरा 
लम्बा संघर्ष चला । लिखा था कि द्विवेदी जी के स्वर्गवासी 
हो जाने के बाद में एक दिन 'सभा' के कार्यालय में गया, तोः 
देखा कि द्विवेदी जी के वे कागज-पत्र खोले-देखे जा रहे हैं 
जिन्हें वे कई बंडलों में बन्द कर के सभा' को दे गए थे। 
लेखक ने यह भी उस लेख में लिखा है कि मेरे साथ मेरे एक 
मित्र भी उस समय थे और हम दोनों ने उन कागज-पत्रों में 
से कई पत्र उठा कर पढे भी। लेखक ने इन कागज पत्रों को 
बहुत महत्त्वपूर्ण बतला कर इन के सदुपयोग की अपील 
हिन्दी संसार से की थी । 
में हर्ष से उत्फुल्ल हो उठा। कई बार इस लेख को 
आदि से अन्त तक पढ़ा । पता लगाया, तो मालूम हुआ कि 
| 

लेखक ने अपने जिस “मित्र' का उल्लेख किया हे, बे पं० लल्ली 
प्रसाद पाण्डेय हें । पाण्डेय जी भी उन दिनों इं० To की 
'काशी-शाखा में ही काम करते थे। सरस्वती” का द्विवेदी 
स्मृति-अंक' निकलने के बहुत दिन बाद में ने उन कागज-पत्रों 
के लिए वह चर्चा शुरू की थी और चर्चा काफी चल चुकी थी, 
जब कि पाण्डेय जी 'सभा' के प्रधान मंत्री चुने गए प्रधान 
संत्री के रूप में ही seal ने द्विवेदी जी के कागज-पत्रों का सभा' 
में अस्तित्व अस्वीकार किया था। बड़ी विचित्र बात थी ! 

में तो दो मूठ पर खेल ही जाता था उस समय । य 
लिखित मजबूत आधार मिल जाने पर में ने-- 


'सभा' को अदालती नोटिस दे दिया 


लिखा कि अब पक्का सबूत मेरे हाथ लग गया हे, यह 
साबित करने के लिए कि द्विवेदी जी ने 'सभा' को अपने महत्त्व- 
पूर्ण कागजों के बंडल जो दिए थे, उन्हें सभा' के अधिकारियों 
ने (द्विवेदी जी का स्वर्गवास हो जाने के बाद) खोला था और 
"पूरी देख-भाल की थी। निश्‍चय ही वह सामग्री हिन्दी- 
संसार की हे, जो 'सभा' के पास एक अमानत के रूप में थी । 
मालूम नहीं क्यों, 'सभा' ने उन कागज-पत्रों को नष्ट कर दिया 
2; ऐसा जान पड़ता हे। अथवा, सभा उन्हें नष्ट करते 
का इरादा रखती हे । निश्‍चय ही यह थाती नष्ट कर देने 
का संगीन मामला है और इस लिए में 'सभा' पर अदालती 
कार्रवाई शुरू करने जा रहा हूँ। वस्तु-स्थिति स्पष्ट करने 


ह्‌ 

लिए पन्द्रह दिन की अवधि सभा' को दे रहा हूँ। 
अपने नोटिस में उपर्युक्त बातें लिख कर रजिस्टरी सभा 
के प्रधान संत्री के नाम भेज दिया । तीर की तरह इस नोटिस 
का असर हुआ AIT एक सप्ताह के भीतर ही जवाब आ गया | ह 
कि 'सभा' में द्विवेदी जी के कागज-पत्र सुरक्षित हे, जो उन्हो ने 
कई बंडलों मे भर कर दिए थे। कोई भी सभा' में आ कर 
इन कागज-पत्रों को देख सकता हें। इसी आशय का वक्‍तव्य 
सभा' के मंत्री ने सैमाचार-पत्रों में छपवा दिया। एक 
बड़ा यज्ञ इस तरह पूर्ण हुआ--सफल हुआ | 


सें ने वह सामग्री देखी १ 


अब में काशी गया और अपनी आँखों वह सब सामग्री 
देखी । ठहरने की सुविधा न थी, भोजन आदि का कोई 
प्रबन्ध न था। सभा” के एक चपरासी की कोठरी में बिस्तर 
और बाजार में भोजन! फिर भी, चार-पाँच दिन में ने 
सामग्री देखने में लगाए । प्रति दिन चार-पाँच घंटे लगातार 
बैठता था। 'सभा' के सहायक मंत्री अपने सामने बेठा कर 
देखने देते थे। रत्न कूड़े में डाल रखे गए थे! एक बड़े 
अधखुले बंडल को जोर से पटक कर धूल TASS झाड़ने लगा, 
तो भीतर से छिपकली के अंडे निकल पड़े! एसी व्यवस्था 
उन कागज-पत्रों की, जिन्हें द्विवेदी जी ने उतने दिन संजोए 
रखा और फिर उस निर्देश के साथ सभा' को सुरक्षित रखने 

लिए सौंपा था। 


1 
i 

समय परिमित था; इस लिए जल्दी-जल्दी में सब 
देखता जाता था। कभी किसी पत्र का कोई अंश पढ़ लेता 
था, कभी कोई पत्र पूरा पढ़े बिना जी मानता न था। संग्रह 
में उस समय के सभी साहित्यिकों के पत्र हं--१--मह्यि 
‘do मदन मोहन मालवीय २--वाबू श्यामसुन्दर दास 
३--महाकवि 'हरि्रौध' ४--श्री मेथिली शरण गुप्त ५-- 
'पं० पद्म सिह शर्मा ६--कविवर पं० नाथूराम 'शंकर' ७-- 
go गौरी शंकर हीराचन्द Wat ८--राजा रामपाल सिह 
(काला काँकर) आदि महानुभावों के कुछ पत्र मेंने पढे । 

महषि मालवीय ने उस समय 'अभ्युदय' निकाला था । 
'उस में सहयोग देने के लिए द्विवेदी जी को जो लम्बा पत्र 
उन्हों ने लिखा था, उस से उस समय की साहित्यिक तथा 
राजनेतिक गति-विधि पर पूरा प्रकाश पड़ता हु । 

गुप्त जी का बड़ा लम्बा पत्र-व्यवहार हे । 'हरिश्रोध' 
जी का जो पत्र में ने पढ़ा, उस से जान पड़ा कि शब्द-विमर्श 
में भी वे शक्ति रखते थे। एक शब्द-प्रयोग पर चर्चा हें । 
महाकवि ने अपने पक्ष में अच्छे तक दिए हैं और फिर अन्त में 
द्विवेदी जी का ही पक्ष सही मान लिया हे । 

बाबू श्यामसुन्दर दास जी का एक पत्र पढ़ा, जिस से 
मालूम हुआ कि जब आप ने 'साहित्यालोचन' लिखा, तो संशो- 
“धन कर देने के लिए आचार्य द्विवेदी से प्रार्थना की । द्विवेदी 
जी ने स्वीकार कर लिया और पुस्तक का काफी अंश देख कर 
संशोधित कर दिया । परन्तु इसी समय उन्हें किसी तरह 

यह खबर मिली कि वावू साहब इधर-उधर कुछ दूसरी तरह 
की बातें करते हे ! द्विवेदी जी ने इस पर पुस्तक का संशोधन 
रोक दिया और बाबू साहब को पत्र लिखा। द्विवेदी जी 
के ऐसे ही किसी पत्र के उत्तर में वावू साहब का यह पत्र हें, 

हो में ने पढ़ा। इस में आप ने बड़ी ही विनम्रता से लिखा 

कि आप को गलत सूचना दी गई हे । अपनी श्रद्धा-भक्ति 
प्रकट कर के पुनः संशोधन करने की प्रार्थना वाबू साहब ने 
की हे। 

एक पत्र में ने श्री खानखोजे महोदय का पढ़ा, जो अब 

विज्ञान के 'डाकटर' हें। पूरा नाम में भूल गया। ये सव 
संस्मरण में स्मरण के ही सहारे लिख रहा हूँ। यह पत्र अम- 
रीका के किसी विश्वविद्यालय से लिखा गया था । पत्र बहुत 
लम्बा हे, और बड़े काम का हे। इस में यह भी लिखा हैं 
fa कृषि-विज्ञान आदि के पारिभाषिक शब्द हिन्दी में संस्कृत 
धातुओं से किस तरह बनाने चाहिए। पत्र के प्रारम्भ में 
स्वामी सत्यदेव जी का जिक्र हे। लिखा हे कि उन्हीं की 
SUT सं में राष्ट्रभाषा हिन्दी की ओर झुका हूँ ; वेसे मेरी 
मातृभाषा मराठी हे । खानखोजे महोदय उस समय कृषि _ 
विज्ञान के छात्र थे और इसी विषय पर कोई लेख “सरस्वती” 
को आपने भेजा था। पत्र में लिखा हे कि “गरीब हूं, किसी 
तरह श्रम से काम चला लेता हूँ । लेख को सचित्र करने के 
'लिए चित्र कहाँ से लाऊ ! पुस्तकों से ही कुछ चित्र फाड़ कर 
भेज रहा हृं--ब्लाक बनवाने के लिए। 

बाबू रासलाल वर्सा 

द्विवेदी जी के कागज-पत्रों में कुछ ऐसी सामग्री भी 
एक जगह मिली, जिस से काशी के बाबू रामलाल वर्मा 
के बारे में बहुत कुछ मालूम हुआ। उक्त वर्मा जी साहि- 
त्यिक' भी थे और 'प्रकाशक' भी ; पुस्तक-विक्रेता भी। 
प्राय: उपन्यासों का काम करते थे। कभी-कभी बिना किसी 
के मंगाए ही वी० पी० भेज दिया करते थे! सौ बी० पीर 
भेजने पर पचीस भी छूट आएँ, तो नफा ही है। परन्तु 
एक बार बेचारे फंस गए। 

पूरा किस्सा यों हे, जो सामग्री से मालूम हुआ-- 

द्विवेदी जी जिस मकान में जुही (कानपुर) में रहते थे, 
उसी के एक भाग में कोई पण्डित जी भी रहते थे। पण्डित 
जी का एक नौकर था, जो कदाचित्‌ द्विवेदी जी की भी सेवा 
करता था। द्विवेदी जी प्रयाग गए हुए थे और वे पण्डित 
जी भी कहीं बाहर गए थे। केवल नौकर घर पर था। 
उसी समय पण्डित जी के नाम काशी के बाबू रालाल वर्मा ने 
एक उपन्यास वी० पी० से भेज दिया । नौकर ने वी० पी० 
ag ली, यह समझ कर कि मालिक ने मंगाई होगी । कुल 
giz) की वी० fto थी। 

जब पण्डित जी आए, तो वह ato पी० उन को दी गई। 
खोलने पर एक उपन्यास निकला; सो भी, कुरुचि-पूर्ण ! नौकर 
ने कह दिया कि में ने यह समझ कर वी० पी० छुड़ा ली कि 
आपने मंगाई होगी । पण्डित जी वेचारे कया करते? 

जब द्विवेदी जी आए, तो सब किस्सा उन के सामने रखा 
गया। द्विवेदी जी व्यवहार में बड़े खरे थे। उन्होंने 
यह मामला अपने हाथ में ले लिया और पुस्तक वी० पी० से 
बाबू रामलाल वर्मा के नाम काशी भेज दी। एक पत्र भी 
पृथक भेजा, जिस में लिखा कि आप गन्दे उपन्यासों से देश 
को गन्दा कर रहे हें, और फिर बिना मंगाए ही वी० पी० भेज 
देते हें! कितना बुरा काम हे! उन्होंने लिखा कि मेरे 
पड़ोसी को आप ने ऐसी वी० पी० भेज दी हूँ। सो, मेरी 
भेजी हुई वी० पी० कृपा कर छड़ा लीजिए गा। द्विवेदी 
जी ने यह भी लिख दिया था कि ato पी० फार्म,पर जो कुछ 
छपा हे, उसे पढ़ लीजिए। बिना मंगाए वी० पी० भेजना 
जुर्म हे । 

बाबू रामलाल वर्मा ने वी० पी० लोटा दी। तब 
द्विवेदी जी ने इस विषय पर एक लेख लिख कर बंबई के 'श्रीवेकं- 
टेश्वर-समाचार' में छपवाया, जिस में अपराधी का|नाम-गाम 
छापे बिना उपर्युक्त घटना का उल्लेख किया । उन के लेख की 
कतरन में ने पढ़ी । द्विवेदी जी यहीं चुप न हो गए। उन्‍्हों 
ने पोस्ट-मास्टर जनरल को लिखा। उक्त अधिकारी ने 
सब जाँच-पड़ताल कर के बाबू रामलाल वर्मा से gui) 
वसूल करवाए और द्विवेदी जी की ही मार्फत पण्डित जी को 
भिजवाए। पोस्ट-मास्टर जनरल ने एक धन्यवाद का पत्र 
भी द्विवेदी जी को भेजा, जो सामग्री में मौजूद हे। पत्र में 
लिखा है कि देश की ये बुराइयाँ अवश्य दूर हो जाएं, यदि आप 

जैसे कर्मठ लोग कुछ इसी तरह सामने आएं। इस के वाद 
फिर उक्त वर्मा जी काशी छोड़ कर कलकत्ते चले गए ओर 
वहाँ 'आर० एल० वर्मन' के नाम से काम शुरू किया । फिर 
उन्होंने वेसा काम कभी नहीं किया और खूब रुपया भी कमाया, 
पुस्तकों से और दवाओं से। ' 

आचार्य द्विवेदी ने जो अपना वसीयतनामा लिखा था, 


a 


वह भी इस सामग्री में हें। 


सामग्री का उचित उपयोग 


इस प्राप्त सामग्री का उचित उपयोग यह हे कि अत्यन्त 
महत्त्वपूर्ण कागज-पत्रों के ब्लाक बनवा कर छपाए जाएं। 
शेष महत्त्वपूर्ण सामग्री का साधारण प्रकाशन हो। पाण्डु- 
लिपियों का संशोधन द्विवेदी जी ने कहाँ किस तरह किया 
हैं; इसे बताने के लिए एक-एक पृष्ठ का या उस के अंश का 
ब्लाक बनना जरूरी Fl इस तरह यह सामग्री नमूने के रूप 
में हिन्दी-संसार के सामने आ जाएगी। फिर जिन्हें अधिक 
छानबीन करनी हो गी, वे 'सभा' में जा कर सब प्रत्यक्ष देखने 
का प्रयत्न करें गे। 

खेर, कुछ भी हो, सामग्री प्रकट हो गई। इस काम 
से मेरा ऋषि-ऋण अवश्य हलका हुआ हो गा। अब आगे 
'सभा' जाने और हिन्दी-संसार जाने । 

कुछ दिन हुए, यह सामग्री 'सभा' ने area कला-भवन' 
को दें दी और उस के साथ ही वह सब काशी-विश्वविद्यालय 

पहुँच गयी थी। परन्तु फिर 'सभा' के अधिकारियों ने कुछ 
“सोचा, वह सब सामग्री वापस लाए और उसे सुरक्षित रखते 
सेफ! खरीदे । अब वह वहाँ सुरक्षित हें 


खा। सम्मेलन! तथा 

कांग्रेस' से में अपने जीवन के प्रारम्भ में ही जुड़ गया था। इस 

समय तक बहत से अधिवेशन देख चुका था और 'स्थायी समिति' 

में महत से काम करने का सोभाग्य भी प्राप्त कर चुका था 
परन्तु अबोहर-अधिवेशन का महत्त्व मेरी दृष्टि में सर्वोपरि 
उसी अधिवेशन ने राष्ट्रभापा की समस्या हल को । 
बात यह हुई कि सन्‌ १६३०-३४ के राष्ट्रीय आन्दोलन 
के बाद महात्मा गान्धी हिन्दुस्तानी भाषा क समथक हो गए थ | 
हिन्द्स्तानी' एक तरह की सरल उर्दू या संस्कृत क प्रभाव स 
रहित हिन्दी समझिए, जिस में फारसी आदि क वे शब्द भी 
सम्मिलित हे, जिन्हें हिन्दी ने ग्रहण नहीं किया ह॒। परन्तु 
भाषा के स्वरूप-भद से भी बढ़ कर बात यह थी कि दोनों 
(नागरी तथा अरबी) लिपियों को “राष्ट्रीय लिपि! का पद' 
दिया जा रहा था! महात्मा जी के कारण "हिन्दुस्तानी 
की चर्चा बहुत बढ़ गई थी ; यहाँ तक कि श्री जेनन्द्र कुमार 
जैसे लोग 'हिन्दुस्तानी' का समथन करन लग थ, जिन की 


~ | , 

„| 'अतिसंस्कृतमयी' हिन्दी का मजाक हम लोग उड़ाया करते 
Liai जैनन्द्र जी के ग्रन्थों में भाषा का स्वरूप देखिए ग्रौर 
„| फिर 'सम्मेलन' के जयपुर-अधिवेशन पर उन की दी हुई 
“स्पीच? पढ़ए । जान पड़े गा कि हिन्दी में दो जेनन्द्र हुए हैं ! 
परन्तु साहित्यिक जनों में जैनेन्द्र अधिक न हुए। हा, 
राजनेतिक महत्त्वाकांक्षा रखनेवाले लुढ़क-पुढ़क गए थ। 
जन्म भर हिन्दी की सेवा जिन्हों ने की, जिन का 
जीवन-ब्रत था हिन्दी की सेवा करना, वे भी हिन्दुस्तानी 
वात करने लगे थे। 'सम्मेलन' के मंच को साम्प्रदायिक 
कहा जाने लगा था। उस बड़े भारी तूफान में रार्जाष 
'डन हिमालय की तरह अडिग रहे। बाबू सम्पूर्णानन्द 
R ने भी इस समय अपना तेजस्वी रूप प्रकट किया 
“£ और खुल कर हिन्दी का ऐसा समर्थन किया कि मिनिस्टरी 
8 ५ भी दावं पर लगा दी थी। प्रान्त मे कांग्रेसी मंत्रि-मण्डल 
वनते ही 'हिन्दुस्तानी-आन्दोलन ने जोर पकड़ा था। 
“हिन्दुस्तानी'-पक्ष के प्रमुख सेनापति थे काका कालेलकर... 
'और श्री सुन्दर लाल. जी। प्रयाग-विश्वविद्यालय के 
प्रमुख प्राध्यापक डा० ताराचन्द भी मेंदान में आ कदे थे और 
ग्रग्रेजी-उर्द अखबारों मं बरावर लेख लिख-लिख कर fga- 
स्तानी' को ऐसा वल दे रहे थे कि देश भर के 'शिक्षित' लोग 
हिन्दी के विरोधी बन जाते, यदि उसी विश्वविद्यालय के 
वाइस चांसलर' डा० अमरनाथ झा महोदय हिन्दी का पक्ष 
ले कर मेंदान में न उतर आते। डा० ज्ञा महोदय के लेख 


£ 


N 

जब हिन्दी के पक्ष में एक के बाद एक लेख बरावर छपने लगे, 
तब पाँसा फिर पलट गया । हिन्दुस्तानी” ने डा० ताराचन्द 
जो नहला फेंका था, उस पर हिन्दी ने यह डा० झा के रूप 
दहला मारा । विश्वविद्यालयों की विगड़ती हुई हवा 
ल गई। यह अचरज की बात हे कि इसी विश्वविद्यालय ) 
हिन्दी-विभाग के अध्यक्ष डा० धीरेन्द्र वर्मा तथा संस्क्ृत- | 
विभाग के अध्यक्ष (और 'सम्मेलन' के प्रमुख कार्यकर्ता) डा० | 
MITA सक्सेना जेसे लोग उस समय चुप रहे! इस 
चुप हो जामेवाले हिन्दी-हितेपी लोग aga अधिक उस समय _ 
थे। कोई जानता न था कि क्या हो गा ! aa सम्पूर्णानन्द 
के अनन्तर हिन्दी-पक्ष में जिन का नाम लिया जा सकता हू 
वे हें श्री Fo मा० मुंशी, जो इस समय हमारे उत्तर प्रदेश क 
राज्यपाल St आप ने भी हिन्दी का अच्छा पक्ष लिया था । 
वाकी सब दब गए थे। डा० राजेनद्र प्रसाद तो हिन्दीमय 
हैं ; परन्तु महात्मा जी के प्रति अनन्य श्रद्धावान्‌ होने के 
कारण वे भी 'हिन्दुस्तानी'-दल में हो गए थे! डा० 
ताराचन्द जी को तो बहुत दिन बाद अपनी सेवाओं का पुर- 
स्कार मिला, जब कि स्वराज्य प्रतिष्ठित हो जाने पर हमारे 
गिक्षा-मंत्री मौलाना अबुल कलाम आजाद ने उन्हें अपने 
विभाग के प्रमुख सचिव-पद पर बेठाया ; परन्तु डा० अमर- 
नाथ झा को हिन्दी-जगत्‌ ने उसी समय सिर-माथे ले कर 
सर्वोपरि सम्मान दे दिया था ; 'सम्मेलन'के अबोहर-अधिवेशन 
qt 

डा० झा सभापति हुए | 
इसका महत्त्व इसलिए बहुत बढ़ कर हे कि डा० TTT 
प्रसाद को चुनाव में हरा कर डा० झा विजयी हुए थे। संच 
| पूछो तो डा० प्रसाद पर Sto झा की यह विजय न थी, ‘fers 
स्तानी' पर हिन्दी की विजय थी । इससे पहले डा० राजेन्द्र 
प्रसाद एक बार 'सम्मेलन' के और एक बार कांग्रेस, के अध्यक्ष 
हो चुके थे। हम लोगों का सम्मान उनके प्रति बरावर वेसा 
ही था ; परन्तु हिन्दी को केसे छोड़ सकते थे ? नागरी के साथ 
अरबी लिपि को भी राष्ट्र के बच्चों पर संदा-सर्वदा के लिए 
थोप देना इष्ट न था । इस लिए, मेरे जैसे लोगों ने भी डा० 
राजेन्द्र प्रसाद के विरुद्ध डा० अमरनाथ झा का समर्थन किया | 
खूब धूमधाम से सम्मेलन हुआ। हिन्दुस्तानी के समर्थक 
ने देख लिया कि राष्ट्र क्या चाहता है। उन की हिम्मत 
पस्त हो गई! अबोहर काका कालेलकर पहुँचे थे जरूर ; 
परन्तु बहुत अनमने । साथ में एक शिष्य और दो शिष्याएं । 
राजधि टंडन और बाबू सम्पूर्णानन्द जी जिस कमरे में ठहरे 
थे, उस से अलग, दूसरी पंक्ति के एक सामने वाले कमरे में, 
वे ठहरे थे। 'सम्मेलन' में कोई खास दिलचस्पी इस दल नें 
न ली। 
यों हिन्दी की विजय तो हुई ; परन्तु काका जी के अबो- 
हर पहुँचने पर और उन की बातें सुनने पर मुझ ऐसा लगा 
कि 'सम्मेलन' में अभी एक टक्कर और हो गी। मेरे मन 
में आया कि काका आदि 'हिन्दुस्तानी' के समर्थक 'ग्रंजुमन-ए- 

तरककी-ए-उर्दू' में क्यों नहीं जाते? उस प्लेटफार्म को ही ** 


'हिन्दुस्तानी' के लिए क्यों नहीं अपनाते? सम्मेलन में 
रोज का डंटा अच्छा नहीं । मेरे मन में आया कि यदि 'हिन्दु- 
स्तानी' का मंच एक तीसरा बन जाए, 'सम्मलन' तथा 'श्रजुमत 


के वीव में, तो बहुत अच्छा हो। परन्तु यह सलाह किसे: 


दी जाए! केसे दी जाए ! 


घर वापस लौटते समय यही उवेड-वुन रही। घर | 


आ कर एक शिगूफा में ने छोड़ा। अखबारों में नीचे लिखे 
[शाय का मजमून छपने भेज दिया-- 
“हिन्दुस्तानी-प्रचार सभा? की स्थापना 
वर्धा की एक चिट्ठी 
वर्धा से एक मित्र ने मुझे एक पत्र द्वारा सूचना दी है कि 
काका कालेलकर आदि राष्ट्रवादी विद्वान्‌-- हिन्दुस्तानी का 
प्रचार तथा समर्थन करने के लिए aga जल्दी "हिन्दुस्तानी 
प्रचार सभा' नाम से एक अखिल भारतीय संस्था बनान वाल 
हैं, जो 'सम्मेलन' तथा 'अंजुमन' के मध्य में काम कर के दोनों 


1 
x 


को किसी समय आत्मसात्‌ कर ले गी। 

पता नहीं कि मेरा यह मजमून काका काललकर आदि 
ने पढ़ा, या मेरे साथ-साथ उन के मन में भी स्वतः वसा विचार 
पहले ही पैदा हो चुका था; कोई डेढ़-दो मास के भीतर 
ही खबर छपी कि वर्धा में हिन्दुस्तानी प्रचार-सभा की 
स्थापना की गई है। मुझे बड़ी खुशी हुई कि सम्मेलन 


` 


एक झगड़े से बचा । 

८ ` 'सम्मेलन' में सदा ही गुटबन्दी रही हे और कांग्रेस में 
तो गुटबन्दी ने घृणित से घृणित रूप समय-समय पर प्रकट 
किया हे ; परन्तु यह सब गन्दगी नाक दबाए सहता रहा, 
(वहाँ काम करता रहा। राष्ट्रभाषा के लिए तथा राष्ट्र- 

`” स्वातंत्र्य के लिए खुल कर सब से आगे काम करने वाली 
'संस्थाएं इन के अतिरिक्त और थीं नहीं कि वहाँ चला जाता ! 
(ea स्वराज्य मिलते ही कांग्रेस को और हिन्दी राष्ट्रभाषा 


J 


बनते ही 'सम्मेलन' को नमस्कार कर लिया! एक वोल्ञ 
सिर से उतर गया । 'सम्मेलन' के भी संस्मरण बड़े मनोरंजक 
हैं। कभी दिए जाएँ गे। 


“हिन्दुस्तान! की प्रतियाँ में ने जलाई 


साहित्यिक जीवन के इस उन्मेष का जब अन्तिम सिरा 
(आया, तो एक काम में ने ऐसा किया, जिस के उल्लेख से इस 
|जन की उद्दण्ड प्रकृति का पता आप को चल जाए गा । वह 
काम यही हे कि दिल्ली के 'हिन्दुस्तान' अखबार की पाँच 
प्रतियाँ खरीद कर में ने जला दीं, राख को पावों से छितरा 
दिया और उस पर थूक भी दिया ! इस पत्र पर में ने इतना 
रोष क्यों प्रकट किया ? आज तक अन्य किसी भी पत्र-पत्रिका 
पर कभी भी इतना गुस्सा मेरे मन में आया नहीं हे । मेरी 
जलन का कारण हिन्दुस्तान का एक सम्पादकीय मन्तव्य 
था, प्रमुख “सम्पादकीय'। शीर्षक था-- 

“देशद्रोही सुभाष |” 

सम्पादकीय विचार क्या था, नौकरी का धिनौनापन 
था। इसी अखबार ने किसी समय श्री सुभाषचन्द्र बोस 
की राष्ट्रभक्ति के प्रति सिर झुकाया था, प्रशंसा के गीत गाये 
ओ। नेताग्रों में मतभेद होने पर वे आपस में उलझें-सुलज्ञे, 
अखबारों को अपना सन्तुलन न खो देना चाहिए। हमें 
तो यह देखना चाहिए कि कौन-सी नीति ठीक जो 
नीति अच्छी न जान पड़े, उस का विरोध करो ; परन्तु नंता | 
ति सम्मान रख कर । न जाने किस समय किस की जरूरत 
जाए। उस समय महात्मा गान्धी श्री सुभाषचन्द्र वोस 
की नीति का कड़ा विरोध कर रहे थे और इसी लिए अखबार 
वाले बोस की उपेक्षा तक करने लगे थे ; परन्तु उन्ह दिश: 
रोही! देश के किसी भी अन्य समाचार-पत्र न न कहा AT! 
हिन्द्रस्तान' के प्रधान सम्पादक उस समय श्री सत्यदेव विद्या-. 
लंकार नाम के कोई सज्जन थे। शायद अपने मॅनेजिंग 
डाइरेक्टर (महात्मा गान्धी के सुपुत्र) श्री देवदास गान्धी 
को प्रसन्न करने के लिए ही वह वैसा शीर्षक दिया हो और 
वह अनर्गल प्रलाप किया हो। मालूम नहीं, श्री गान्धी उन 
से प्रसन्न हुए, या अप्रसन्न ! में यह भी नहीं कह सकता कि 
चाट्कारिता ही उस लेख का प्रयोजन था। सम्भव हूं, 
सम्पादक जी के अपने विचार ही उस समय वस हो गए 
मन ही तो ठहरा ! ` परन्तु म॑ आप स बाहर हो गया और 
यदि उस समय विद्यालंकार जी कनखल में होते, या में दिल्ली 


Sy 

होता, तो जरूर हम दोनों में मारपीट तक हो जाती । में 
उबल पड़ा था। सो, उस अखबार की पाँच प्रतियाँ उस 
तरह जला कर ही शान्त हो गया और यह समाचार अखबारों 
में भी छपा दिया था। 

'हिन्दुस्तान' के उस सम्पादकीय लेख में श्री सुभाषचन्द्र 
वोस के उस विचार को ही लक्ष्य बनाया गया था, जो उन्हो ने 
बम्बई की एक सभा में शराब-बन्दी के सम्बन्ध में प्रकट किया 
था। बोस ने यही कहा था कि शराव-बन्दी के सम्बन्ध में 
जो नीति अपनाई जा रही हैं, उस में दूरदशिता का अभाव हैं 
ale निश्‍चय ही किसी समय इसे वापस लेना पड़े गा । वस, 


बोस के इतना कहने पर ही 'हिन्दुस्तान € उस तरह भड़क 


उठा था। 
इस समय श्री सुभाषचन्द्र बोस को कांग्रेस-अध्यक्षता छोड़ 
देने के लिए विंवश होना पड़ा था और उन्होंने एक पृथक्‌ दल 


‘mas ब्लाक' नाम से स्थापित कर लिया था, जिस की नीति 


को ले कर वे देश का दौरा कर रहे थे। आगे उन की बड़ी 


अवज्ञा कांग्रेस-संगठन में की गई, जिस से मेरे जैसे लोग अत्यन्त 
दुखी हुए । इस से पहले जो इस संगठन में लोकमान्य तिलक 
की तथा लाला लाजपत राय आदि की उपेक्षा-दुर्देशा की गई 
थी, वह भी आँखों के सामने आई और महषि मालवीय को जो 
दूध की मक्खी की तरह निकाल बाहर किया गया था, वह सवः 


आँखों देखी चीज थी। समझ में सब आ रहा था ; परन्तु 
दुश्मन (अंग्रेज) सिर पर लदा था; इस लिए अपने एक- 

मात्र इस राजनैतिक संगठन का विदलेषण करना उस समय 
उचित न था--'नं बुद्धिभेदं जनयेत्‌ । स्वराज्य प्राप्त हा . 
जाने पर में ने feo ह्यम की परस्परा' स्वतंत्र भारत के प्रथम 
राष्ट्रपति--श्री सुभाषचन्द्र वोस” तथा कांग्रेस का संक्षिप्तः 


इतिहास” लिख कर वह सव भेद प्रकट जर किया । 


t 


इदं कविभ्यः पुर्वेश्योः नमोवाकं प्रज्ञास्महे' 

तृतीय उन्मेष 
१९४१-५० 


वस्तुत: इसी तृतीय उन्मेष के उत्तरांश को मेरे साहित्यिक 
जीवन में निर्माण का श्रीगणेश समझना चाहिए; क्योंकि इस समय 
देश स्वतंत्र और हिन्दी भी राष्ट्रभाषा उद्घोषित हो चुकी 
और मेरे साहित्यिक विचार भी परिपक्व हो चुके; तब मेने 
'नमूने के रूप में कई छोटी-छोटी पुस्तकं लिख कर हिन्दी-जगत्‌ 
को भेंट की । सोचा, अब 'कांग्रेस' तथा 'सम्मेलन' के काम 
'से छुट्टी मिली atx अब स्वकीय “शस्त्रेण रक्षिते राष्ट्रे शास्त्र- 
"चिन्ता प्रवतेताम्‌' । मेरी इन चीजों की क्या स्थिति-गति 
हुई, यह बाद में बताया जाए गा ; क्योंकि यथाक्रम चलना 
A ठीक हे । हाँ, स्वराज्य-प्राप्ति से पहले 'ब्रजभाषा का 
“व्याकरण” जरूर लिखा गया था, जो अपने विषय का आधार 
भत ग्रन्थ हुँ। इस की भी एक कहानी है। परन्तु इस से 
“पहले की कुछ घटनाएँ उल्लेखनीय हैँ । 
काइमीर में हिन्दी-प्रचार 
अवोहर-'सम्मेलन' में एक अच्छी खासी धनराशि काइमीर_ 
_ हिन्दी-प्रचाराथं निकाली गई थी। में सरकारी नौकरी 


अलग था ही और यथा-तथा घर-गृहस्थी का खर्च चला 
रहा था। राजष टंडन का ध्यान चारो ओर रहता हे । 


Ay {52 

में 'सम्मेलन' को ओर से काश्मीर में हिन्दी-प्रचार के लिए 
नियुक्त किया गया। गरमी के दिन थे; घर के खर्च से 
चिन्ता-राहित्य, हिन्दी की सेवा और काइमीर की सेर! 
और चाहिए क्या? इधर-उधर बात करने से मालम हुआ 
कि काइमीर में बरसात के दिन अच्छे रहते हं--खूब फल 
खाने को मिलते हें। तव तक टंडन जी की आज्ञा हुई कि 
पहले पंजाब में काम करो, तब काश्मीर जाओ्रो। पंजाब 
में काम करने को यह दिया कि आर्यसमाज, सनातनवर्म-सभा 
तथा देव-समाज आदि के स्कूलों में शिक्षा का माध्यम हिन्दी 
कराया जाए। 'लोकसेवक-मण्डल' (लाहौर) के श्री afa- 
न्त्यराम जी मुझे जानते थे; क्योंकि अबोहर-अधिवेशन के 
तुरन्त बाद राजषि टंडन के साथ में वहाँ गया था और कई 
दिन तक ठहरा था। फिर भी टंडन जी ने एक परिचय-पत्र 
लिख दिया था, जिस में यह भी लिखा कि वाजपेयी क॑ काम 
में पूरा योग-सहयोग देने की जरूरत gl टंडन जी इस 
संस्था के तब भी अध्यक्ष थे। 
लाहौर पहुंच कर मेंने उसी ऐतिहासिक कोठी के एक 
कमरे में डेरा लगाया, जो राष्ट्रीय दृष्टि से हमारा एक तीर्थ 
हे ; क्योंकि लाला लाजपत राय के रहने की वह कोठी हे 
जव लाला जी लाहोर में वकालत करते थे, तब इसी कोठा 
रहा करते थे, जो डी० To Fo कालेज के सामने ही हैं । 
जब लाला जी ने 'लोकसेवक-मण्डल' की स्थापना को, तो 
यह कोठी उसी को दे दी थी । इसी कोठी से सटी हुई वह 

भव्य इमारत है, जो बाद में लाला'जी की स्मृति में बनवाई 
गई थी । इसी इमारत में 'मण्डल' के सब कार्यालय आदि 
थे। जिस कोठी में उस समय में ठहरा, उसी में बंठकर किसी 
समय सरदार भगतसिह ने शिक्षा ग्रहण की थी। सत्‌ 
२०-२४ के आन्दोलन में या उस क बाद दश भर म कई 
संस्थाएं राष्ट्रीय पद्धति पर शिक्षा देने के लिए स्थापित हु 
श्रीं---काशी-विद्यापीठ, गुजरात-विद्यापीठ, तिलक-विद्याय 
आदि। उसी समय लाला जी ते नेशनल कालज का स्थ 
'पना की थी, जो व्यवहारतः एक विश्वविद्यालय के रूप में था । 
इस की अपनी परीक्षाएं होती थीं। 'चाँद' के सुप्रसिद्ध 
सम्पादक to नन्द किशोर तिवारी इसी संस्था के बी० To! 
ži शायद इस कमरे में भी सरदार भगतसिह बेठ कर 
कभी पढ़े हों, जिस में में रह रहा हूँ ; यह अनुभव करक सुख 
हो रहा था। 
अव हिन्दी का काम शुरू किया, जिस का पहले कसी 
अनुभव न था। उन स्कूल-कालेजों के संचालक बड़े-बड़े 
“राय वहादुर' आदि थे। मेरा उन पर कोई प्रभाव न पड़ता 
था। रंग-रूप, बेश-विन्यास, बोलचाल, सभी में भदरंग 
qt) गोस्वामी पं० गणेशदत्त जी से बातचीत की ; पर वहाँ 
ft दाल न गली । 'देवसमाज के केन्द्र में गया, तो veal ने 
वहत आशा दिलाई; पर इस समाज की संस्थाएं३बहुत न 
थीं । में बहत निराश हुआ और पन्द्रह-बीस दिन में अनुभव 
कर लिया कि यह काम मुझ से हो गा नहीं। तब काश्मीर 

a 


को सर म॑ सम्मंलनः जसी राष्ट्रीय संस्था का पेसा व्यर्थ क्यों 
aq किया जाए; सोचा । टंडन जी को चिट्ठी लिखी 
कि “मुज्ञ से यह काम न होगा? मेरा कोई प्रभाव नहीं पड़ रहा 
-AA तथा रहन-सहन एसा नहीं कि “राय aac 
पर कुछ प्रभाव पड़े। में अनुभव कर रहा हूं कि 
खर्चे किया गया पैसा व्यर्थ जाए गा; इस लिए काइमीर | 
जाने की इच्छा नहीं हे । मुझे वापस आने की आज्ञा दीजिए ।' 

राजषि ने इस पत्र का उत्तर कुछ गुस्से में दिया, मुझे 
झिइका भी ग्रोर aa से काम करने की सलाह दी। लिखा 
था--मुझे विश्वास हैं, तुम्हारे द्वारा खर्चे किया गया पैसा 
व्यथं न जाए गा। फल देर में ही निकलता हें। तुम तो | ५” | 
चीज डाल रहे हो, फल तुरन्त कंसे दिखाई दे गा? काम 
करो ।” प्रभाव के बारे में उनका कहना था--'मेरा 
शरीर क्या aga भारी-भरकम हें? क्या मेरा रहन-सहन 
तड़क-भड़ ?' टंडन जी ऋषि हें और में एक साधा- 
रण व्यक्ति, इस भेद को समझाने के लिए में ने बहस का कोई 
उत्तर न दिया और कागज-पत्रों का बस्ता बाँध सम्मेलन! 
वापस पहुँचा । राजषि बहुत नाराज gui फिर दूसरा 
काम बताया, 'सम्मेलन' के अगले अधिवेशन के प्रवन्ध में 
मदद करने के लिए-- 

“मणी साहब' जाओो 

“भेणी area’ लुधियाना जिले में नामधारी सिक्खों का 

अत्यन्त प्रतिष्ठित गुरुद्वारा है, जहाँ से 'सम्मेलन' को अगले 

अधिवेशन के लिए अबोहर में निमंत्रित किया गया था। 
निमंत्रण सर्वसम्मति से स्वीकार हुआ था, यह सोच कर कि 
इस का प्रभाव सिख-समुदाय पर बहुत अच्छा पड़ेगा । साधारण 
सिख लोग उस समय उर्दू से प्रेम करते थे, हिन्दी से विदकते 
थे। इस सम्बन्ध में एक अनुभव लायपुर में हुआ--जव इस 
प्रचार-यात्रा में 'लाजपतराय-भवन' (लाहोर) से में दो दित 

के लिए लायपुर गया था। उस समय श्री हंसराज एम० ए० 
वहाँ गवर्नमेंट कालेज में अध्यापक थे और हिन्दी-प्रचार क 
अच्छा काम कर रहे थे । प्रोफेसर साहब ने गवर्नमेंट कालेज 

में मेरा व्याख्यान कराया । सभा में हिन्दू-मुसलमान, सिख, 
ईसाई आदि सभी तरह के छात्र थे, कुछ प्रोफेसर भी । हिन्दी 

का समर्थन में ने राष्ट्रीय दृष्टिकोण से किया ; परन्तु सिखों के 
सम्बन्ध में कुछ धामिक पुट भी दिया । . में ने कहा--“सिख 
लोग हिन्दी नहीं पढ़ते हें ; इसी लिए गुरू-ग्रन्य साहब का अर्थ 
करना भी भूले जाते हैँ; क्यों कि गुरुओं की वाणी अस्सी 
प्रतिशत हिन्दी हे ।” इस पर एक उच्च श्रेणी का छात्र खड़ा 

हो गया और वोला--'पंडित जी, जबान का मजहूब से क्‍या 

“ ¦ ताल्लुक?' में ने कहा, वेठिए सरदार जी, सुनिए। देखिए, 
८" ` गुरुगोविन्द सिंह को यदि कोई “उस्ताद गोविन्द सिह' कहे, 
| या 'गुरूग्रन्थ' को उस्ताद की किताब” या 'किताबे उस्ताद 
| आदि कुछ कहे, तो आप को केसा लगेगा ? 'अमृत' को 'आबेह- 
) यात' आप कहें गे क्या, जिसे 'छक कर' सिख होते हे ? ” इसपर 
उस नौजवान सिख का चेहरा उतर गया और उसने हिन्दी का 

विवशत: मूक-समर्थन किया । यही बात आम तौर पर सिखों 


में थी, अव भी हे । केवल नाम-धारी सिख कुछ हिन्दी at! | 


ओर आकषित हुए थे, राष्ट्रीय दृष्टिकोण को ले कर । सिखों | 
का यह वर्ग राष्ट्रीयता को ले कर ही प्रादुर्भूत हुआ था और 

इस देश में सब से पहले इन्हीं (नामधारी) सिखों ने अपने गुरु 

के आदेश से प्रवलतम असहयोग अंग्रेजी राज से किया था। 

इसी परम्परा का प्रभाव था कि 'भैणी साहब' में 'सम्मेलन' 

निमंत्रित हुआ था। परन्तु 'मेणी साहब” एक छोटा सा गाँव 

हे--रेलवे स्टेशन (लुधियाना) से काफी दूर ! वहाँ 'सम्मेलन' 

के विधि-विधान तथा इस की परम्पराग्रो की जानकारी किसी 

को थी नहीं। इसी लिए श्रद्धेय टंडन जी ने मुझे वहाँ भेजा 

था। 

“भेणी aga’ का वातावरण एकदम सात्त्विक हे । 
गुरु का लंगर' चौबीसो घंटे जारी रहता हे, चाहे जो, चाहे 
जिस समय आए, भोजन उसके लिए तयार मिले गा । 

में वहाँ पहुंच कर काम शुरू भी न कर पाया था कि-- 


सन्‌ ४२ का आन्दोलन 


शुरू हो गया ! अगस्त की ६-१० तारीखों के अखबार तेज 
खबरों से धधक रहे थे। मेरा मन काबू से बाहर हो गया ! 
कूद पड़ने को जी मचल पड़ा। गुरु जी ने कहा, देखिए तो 
सही कि आगे होता क्या हे। परन्तु तारीख ११ तथा १२ 
को देश भर से गरम खबरें आई । में ने गुरु जी से. निवेदन 

किया कि इस समय अधिवेशन होना सम्भव नहीं हैं और 
हुआ भी तो निर्जीव हो गा । और, में तो अब काम कर ही नर 
सकता। मेरा मन ही न लगे गा! में ने निवेदन किया कि 
काम रोक दो, फिर देखा जाए गा । उन्होंने कहा कि यदि 
ऐसी बात है, तो आप ही 'सम्मेलन' को एक पत्र लिख दीजिए, 
जिस पर में भी हस्ताक्षर कर दूं गा । 

गरु जी की सलाह से 'सम्मेलन' को में ने पत्र लिखा क्रि 
“देश की वर्तमान स्थिति में 'सम्मेलन' के अधिवेशन की चच 
जोर न पकड़े गी, लोगों का ध्यान दूसरी ओर हो गया हैं , इस 
लिए कुछ दिनों की प्रतीक्षा आवश्यक समझ कर कार्य स्थरि 
करना-स्वागत-समिति जरूरी समझती हैँ । सूचनाथे निवेदन है 

इस पत्र पर गुरु जी के हस्ताक्षर कराए ग्रौर में ने कहा 
कि आज १३ तारीख हे, पर डाक तो निकल चुकी हे, इस 
लिए १४ तारीख डाल दीजिए। कल (१४ तारीख को) 
रजिस्टरी लिफाफे में भेज दीजिए गा। गुरुजी ने अपने 
हस्ताक्षरों के नीचे तारीख डाल दी । फिर में ने हस्ताक्षर किए 
और १४ ato डाल दी। लिफाफे पर पता लिख दिया । 
दूसरे दिन डाकखाने की तारीख-मुहर भी लगी ही हो गी। 
उस समय संध्या के ५ बजे थे। रात में एक ही गाड़ी पंजाब 
से हरिद्वार को चलती है, उसी के लिए में तुरन्त स्टेशन को 
चल पड़ा। हरिद्वार पहुंच कर में जिस बबंडर में फंसा, 
उस से मुझे उस “१३ तारीख' ने खूब बचाया, बड़ी मदद की । 
बात यह हुई कि-- 

१४ अगस्त को हरिद्वार भड़क उठा ! 

में सबेरे ही हरिद्वार पहुंचा। पलीता तयार था। दस 
'बजते-वजते आग लग गई। वह सभी कुछ हुआ, जो देश में 
अन्यत्र हो रहा था ! गोली भी चली और उस में ऋषिकुल , 
आयुर्वेदिक कालेज का एक छात्र तुरन्त ठंडा हो गया! इसी | * 

का गले ज के छात्रों ने सब से तेज काम किए थे। दो दिन तक 

एर, कनखल तथा ज्वालापुर में 'स्वराज' इस अर्थ में रहा 
अंग्रेजी राज समाप्त था! डाकखाने जले-भुने पड़े थे। 
सन्नाटा था। फिर फौज आई, आतंक az गया और 
गिरफ्तारियाँ हुई । इस समय मेरी गिरफ्तारी इस धूमधाम 
से हुई थी कि घरवाले घबरा गए थे! चारो ओर से घर i 
को सशस्त्र पुलिस ने घेर लिया था और बड़े थानेदार खूब 
लैस हो कर 'बड़ी सावधानी से' मेरे कमरे में घुसे थे । न 
जाने क्‍यों इतना डर समा गया था ! थानेदार ठाकुर राम- 

चन्द्र सिह (जो इस समय सुपरिटेण्डेंट हें) मुझे बहुत पहले से 
जानते थे। वे जानते थे कि में अहिसावादी कांग्रेसी नहीं 
हु, तिलक तथा सुभाष के मार्ग का समर्थक रहा ह । परन्तु 
केवल सिद्धान्त की बात थी। व्यवहार में सदा ही में पीछे 
रहा--फाँसी के लिए तयार न था! कुछ तो मेरे विचार 

और कुछ देश की तथा स्थानीय वैसी स्थिति ; सो पुलिस को 

वैसी तयारी करनी पड़ी! मेरे पास रखा ही क्‍या था! 
| तलाशी हुई और कुछ नहीं.! परन्तु श्रीमती जी, चि० मधुसुदन 
| तथा चि० सावित्री, ये तीनो ही इस समय घबरा गए थ 


@ 

न जाने क्या हो गा ! परन्तु आँसू किसी ने भी नहीं निकाले, 
ag मेरे लिए गौरव की वात । चलते समय संभलाने को 
था ही क्या? कह दिया कि मायके चली जाना। मुझे तो 
विश्वास था कि ता० १४ की घटनाओं से मेरा सम्बन्ध किसी 
तरह जोड़ा नहीं जा सकता; क्यों कि उस दिन मेरी 
उपस्थिति 'भेणी साहब' में प्रमाणित हो जाए गी ! 

खैर, मुझे पहले तो सीधे जेल भेज दिया, जहाँ में अपने 
नजरबन्द साथियों के साथ लगभग एक सप्ताह रहा। 
“हवालात में बन्द करते' 'यदि मुकदमा चलाना होता' यह सोच 
कर निश्चिन्त हो गया, परन्तु इधर पुलिसवाले मुकदमा 
तबार कर रहे थे और घटना पर 'काम' करने वालों से पृथक्‌ 
मेरा मामला रखना चाहते थे--प्रेरक होने का अपराध समझा ! 
एक दिन पुलिस का दस्ता जेल के फाटक पर पहुँचा। जेलर 
ने मुझे बुला कर कहा, पुलिस तुम्हें ले जाने के लिए खड़ी हैं, 
तयार हो जाओ । यह सुन कर मेरे साथी भी चिन्ता में पड़ 
गए--सब के चेहरे उतर गए ! परन्तु बस किसी का क्या था ! 
फाटक पर पहुँचा, तो पुलिस के हवलदार ने कहा--'दाहिना 
हाथ बाहर निकालो ।' केवल एक हाथ में हथकड़ी पहनाई , 
परन्तु कलाई में वह बहुत ढीली बेठी ; तब रस्से से मजबूती 
लाई गई और तब मुझे फाटक के बाहर किया गया ! रुड़की 
ला कर उन हवालातियों के साथ बन्द कर दिया गया, 
जिन्हें 'काम' करते पकड़ा गया था। परन्तु मेरा मुकदमा 
उन से पृथक्‌ पहले ही पेश हो गया । पुलिस मामला साबित 

न कर सकी, तव एक अपराध रह गया । कहा गया कि 'गेर 
कानूनी जमात (कांग्रेस) के ये डिक्टेटर रहे। मजिस्ट्रेट 
ने इस पर मेरी सफाई माँगी, पर में ने स्वीकार कर लिया 
कि हरिद्वार यूनियन कांग्रेस का में डिक्टेटर वना था । स्वीकार 
करना ही था, लिखित प्रमाण था । मुझे अपने छूटने का कतई 
विश्वास न था। मुकदमा सुनने के लिए जो हरिद्वार-कनखल 
की भीड़ जमा थी, उस में मेरा लड़का चि० मधुसूदन भी खड़ 

1, जो मझे हथकड़ी पहने देख कर न जाने कया सोच रहा 


J | 


gi गा! 
सेरा अंग्रेजी-ज्ञान 
मेरी अंग्रेजी भाषा बेंसी ही हे, जेसी कि टाँगेवालों की या 


Na Ss ` 


रेल के कुलियों की होती हैं ; परन्तु विश्वास इतना कि मुझे 
गलत कोई GAT नहीं सकता हुँ--बात समज्ञ A AT जाए AT | 
किन्तु कभी-कभी यह विश्वास धोखा दे जाता हूँ। जिस 
मुकदमे का उल्लेख पीछे हुआ हे, उस में भी एसा ही हुआ | 
अंग्रेजी-ज्ञान की मेरी बात सुनकर अंग्रेज मजिस्ट्रेट, पुलिन- 
इंस्पेक्टर ठाकुर रामचन्द्र सिह श्रौर कोर्ट-इंस्पेक्टर ही नहीं, वहाँ 
इकट्ठे सभी लोग हंस पड़े ! बात यह हुई कि जब और अप- 
राध साबित न हो सके और एक ही अपराध रह गया (जिसे 
में बड़ा समझता था ; परन्तु अदालत ने बहुत हलका समझा) 
तो, जुर्माना ही काफी सजा समझी गई। मजिस्ट्रेट और 


` 


पुलिस के आदमी आपस में अंग्रेजी में सलाह कर रह थ कि 

कितना जुर्माना वसूल हो जाए गा। पुलिस-इंस्मेकटर ने 
मेरी हैसियत बताई होगी और कहा कि पचास रुपये खाट- 
खटोलों से वसूल हो जाएँ गे। तलाशी में सब देख गए थे । 
घड़ी तथा मेज-कुर्सियाँ ध्यान में थीं, इस लिए पचास वसूल 
हो जाने की बात कही । में ने उन लोगों की बात-चीत में 
'फिफ्टी'--'फिफ्टी' जो बार-बार सुना, तो यह समज्ञा कि पुलिस- 
वाले यहाँ भी शैतानी कर रहे हैं और मजिस्ट्रेट को यह बता 
हें कि इसे ५०) रु० मासिक वेतन मिलता ar! पत्रास 
ऊपर वाले को तब 'बी' क्लास जेल में मजिस्ट्रेट की दी 


| हें! में गरम हो उठा और कड़क कर बोला--'फिफ्टी नहीं, 

\सिक्सटी'! मेरी बात सुन कर मजिस्ट्रेट तथा पुलिसवाले चक्कर 
में पड गए--वे कुछ समझ न सके कि बात क्या हे । मजिस्ट्रेट 

ने पुलिस-इंस्पेक्टर की ओर जिज्ञासा की दृष्टि से देखा। 

वह क्या उत्तर देता! तब उस ने मुझ से पूछा कि आप ने क्या 

समझ कर 'फिफ्टी नहीं, सिक्सटी' कहा हे ? में ने कहा कि “आप 
अदालत को धोखा दे रहे हे ।” इस पर मजिस्ट्रेट का कुतूहल 

और भी बढ़ गया। उस ने समझा कि मुलजिम वस्तुतः 

सत्य और अहिंसा का पुजारी है, इस लिए कह रहा है कि 
“सिक्सटी? वसूल हो सकता है। ठाकुर रामचन्द्र सिंह मेरी 

अंग्रेजी की योग्यता जानते थे। उन्हों ने फिर पूछा--'हम ने 

क्या धोखा अदालत को दिया ? 

--“यही कि मेरा वेतन आप पचास रुपए वता रहे ह । यह 
थोखा नहीं हे क्या ?” 

“वेतन की वात नहीं , जुर्माने की वात हे कि पचास रुपया 
वसूल हो सकते हें ।” 

‘al यह्‌ वात है! तब जुर्माना तो एक कोड़ी भी वसूल 
न होगा । 

इस पर मजिस्ट्रेट तुरन्त बोला-- 

“वो सब हो जायगा । अदालत उठने तक तुम को केद 
की भी सजा दी गई।” 

मुझे यों अदालत उठने तक वहीं बैठा रखा और पुलिस 
मेरा समान कुर्क करने चली गई । घर जा कर पुलिस तथा 
उस के सहायक लोगों ने मेरी स्त्री को समझाया कि पचास 
रुपए दे दो, तो वाजपेयी जी अभी छूट कर आ जाएं । यह भी 
कहा कि रुपये न हों, तो हम दे दें ; फिर वाजपेयी जी से हम 
लेते रहें गे। परन्तु मेरी गृहणी ने यह कुछ स्वीकार न किया । 
तब पुलिस मेरा सामान कुर्क कर ले गई, जो लगभग डेढ़ सौ 
का था। कनखल-हरिद्वार में किसी ने नीलाम पर 'बोली' 
ही न बोली, तब वह्‌ सब रुड़की लद गया था । वहाँ नीलाम 
हुआहोगा। 

उधर अदालत उठने से पहिले ही में ने अपने लड़के (fao 
मधुसुदन) से कहा कि “गाँधी आश्रम से एक झंडा जा कर मोल 
ले आश्रो और मकान पर लहरा्रो , में आ रहा हूं ।' उस 
समय तक गाँधी-आश्रम सरकारी प्रबन्ध में न गया था। 

मेरे घर पर जो तिरंगा झंडा लहरा रहा था, उसे गिरफ्तारी के 
समय ही पुलिस वाले उतार लाए थे! में छूट कर जव घर 
पहुंचा , तो झंडा लहराया जा रहा था, लोग खड़े देख रहे थे । 
उस समय कनखल , हरिद्वार तथा ज्वालापुर में केवल एक 
ही झंडा हवा में लहराता था। लोग कुतूहल, भय तथा 
उत्साह से देखते थे। 
'सस्मेलन' का वह अधिवेशन ? 

अब मुझे शान्ति थी, अपना भाग अदा हो चुका था। 
अब दूसरा काम सोचा। 'सम्मेलन' का अधिवेशन जरूर 
होना चाहिए । कुछ जागरण ही हो जाए गा । परन्तु जनता में 
एकदम सन्नाटा तब तक छा गया था। 'भेणी साहब' अधि- 
वेशन न कर सका । तब लाहौर में 'प्रान्तीय सम्मेलन” वालों 
ने करना चाहा ; किन्तु फिर वे भी आगे न बढ़ सके ! तव 
लायलपुर के साहित्यिकों ने कहा कि यहाँ हो गा ; किन्तु आगे 
वे भी चुप हो गए। तब 'सम्मेलन' की कार्य-समिति ने ते * 
किया कि यह अधिवेशन प्रयाग में ही कर लिया जाए। इस 
निश्चय पर स्थायी समिति' की मुहर लगनी थी, जिसकी 
बैठक बुलाई गई। में भी इस बैठक के लिए प्रयाग पहुंचा 
और पं० दयाशंकर दुबे के यहाँ ठहरा ! दुबे जी उस समय 
परीक्षा-मन्त्री थे। आप प्रयाग-विश्वविद्यालय में अर्थ 
शास्त्र के प्राध्यापक हें, गाँधी जी के पूर्ण भक्त और पूर्ण 
सनातनी हें । दारागंज में बहुत बढ़िया और विशाल 
आप का मकान हे। उसी के नीचे के एक भाग में मेरे 

gua faa श्रौर रिश्तेदार पं० भगीरथ प्रसाद दीक्षित रहते 
थे और ऊपर एक कमरे सें साधुमना श्री भगवान्‌ दास केला 
अपनी साधना में रहते थे । भोजन दुबे जी के यहाँ में ने किया, 
साथ में दीक्षित जी भी थे। बातचीत में 'सम्मेलन'--अधि- 
वेशन की चर्चा आई।' दुवे जी ने कहा कि अब तो अधिवेशन 
प्रयाग में ही होगा । में ने कहा भाई, यह तो ठीक न हुआ कि 
सम्मेलन' की पूछ-पछोड़ करनेवाला कहीं कोई न मिला और 
आर यों उसे स्वयं ही अधिवेशन का प्रवन्ध प्रयाग मं करना 
पड़ा! “और फिर गर्मी के दिन हें। लोग भुन जाएं गे, 
जो बाहर से आएँ गे।'--दीक्षित जी ने कहा। में ने भी 
अनभव किया । तब दुबे जी ने कहा कि हरिद्वार मे afa- 
वेशन कर लो न! get ने मजाक में कहा होगा । दीक्षित 
जी ने अन्‌मोदन कर दिया । में ने भी मजाक-मजाक म कह 
दिया कि हरिद्वार में ही कर लो, क्या हजे है ! परन्तु उन 
लोगों ने बात पकड़ ली और फिर मुझे इस के लिए प्रेरित किया। 
उत्साह तो मुझ में था ही, प्रेम भी था, परन्तु पहले से कोई 
चर्चा न थी, यहाँ किसी से कोई सलाह कर कं न गया था ! 
'एक विश्वास था कि अधिवेशन पर रुपयों की कमी न पड़ने 
पाए गी, क्‍यों कि कनखल-हरिद्वार तथा ज्वालापुर म॑ मेरी 
इतनी सामाजिक सेवाएं हें और ईमानदारी तथा सचाई 
की इतनी गहराई है कि किसी भी अच्छे काम के लिए में यहाँ 
की साधारण जनता से दस-पाँच हजार रुपये चाहं जब ले सकता 
हुँ--लकड़ी बेचनेवाला -गरीब मजदूर भी प्रसन्नता मेरी 

झोली में एक अठन्नी डाल देगा । यह विश्वास अनुभव पर 
कसा जा चुका है। सन्‌ ४२ के अपने साथियों का मुकदमा 
में ने हाई कोर्ट तक लड़ा था, जेल से छूट कर, जब कि साधारण 
जनता' से कुछ न ले कर और 'बड़े' आदमियों से बात भी न 
कर के अपने चार-पाँच मित्रों से ही काम चला लिया था। 
फिर वह तो 'सरकार' के विरुद्ध 'बागी' लोगों की मदद का 
सवाल था, जहाँ aS’ आदमी झाँक भी न सकते थे । 'सम्मेलन' 
के लिए तो में उन से भी ले सकता था और मुझे विश्वास था कि 
कोई एक ही श्रद्धावान्‌ सम्पूर्ण खचे कर सकता है, जैसा कि आगे 
` मरे विद्या-शिष्य महन्त झान्तानन्दनाथ ने कर भी दिखाया । 
सो, अपने विश्वास पर में ने निमंत्रण दे ही दिया । 
मुझे पता न था कि सम्मेलन में पुस्तकव्यवसायियों के 
बल पर जो दलबन्दी चलती रहती हे, उस का सम्बन्ध अधि- 
वेशन से भी हैं श्रौर दुबे जी भी किसी दलमें हें। जब “स्थायी 
समिति’ में निमन्त्रण पर चर्चा हुई, तब वह सब ज्ञात हुआ! ' 
दुबे जी के विरोधी अधिवेशन प्रयाग में ही करना चाहते थे 
और दुबे जी चाहते थे कि किसी तरह प्रयाग में न हो । में बीच 
में फंस गया । जब निमन्त्रण दे ही दिया , तब पक्ष भी पड़' 
गया। बड़ी खौंचतान हुई। मेरा भी बल था ही। 
अन्ततः एक मत अधिक मेरे पक्ष में रहा ओर हरिद्वार का 
निमन्त्रण स्वीकार हो गया: ! 
हरिद्वार में अधिवेशन खूब धूम-धाम से हुआ, महन्त 
` शान्तानन्द जी ने सब खर्च संभाल लिया और प्रबन्ध भी खूब 

किवा । 'सम्मेलन' की स्वागत - समितियों में वदस्तूर जेसे 
झगड़े सत्र होते रहे हे, यहाँ भी हुएथे। ऐसे झगड़ोंके 
कारण मुख्य ये हें--१--सम्मेलन की नियमावली में अधिवेशन 
की स्वागत-समिति के लिए कोई विधि-नियम नहीं है, कोई 
निर्देश नहीं, नियंत्रण की कोई व्यवस्था नहीं हे। २ 
स्थानीय जन अपनी-अपनी प्रसिद्धि तथा अन्यान्य स्वार्थो के लिए 
धम्रा-चौकड़ी मचाते हें। ३--सम्मेलन की गुटबन्दी स्वागत- 
समिति तक पहुँच जाती है और उसे भी विषाक्त कर देती हृ! 
“स॒म्मेलन' में जो विविध दल लड़ते-झगड़ते रहे हैं, उन को जड़े 
वे इलाहावादी पुस्तक-व्यवसायी हें, जो बड़े-बड़े प्रेसों के मालिक 
तथा 'कोर्स' की पुस्तकों के 'प्रकाशक' हैं । सम्मेलन-परीक्षाओ्रों 
में अपनी पुस्तकें लगवाने के लिए वे लोग कुछ साहित्यिक 
नौकर रखते हे, 'सम्मेलन' में गुट बनाने के लिए । प्रकाशकों 
के पैसे पर ये लोग अधिवेशनों में जाते हैं, स्वागत-समितियों 
को प्रभावित करते हैं, संब कुछ करते हे कि स्थायी समिति" 
पर अपना कब्जा रहे! ये ही उस भयंकर बीमारी के कीड़े 
हैं, जिसे 'सम्मेलन' का तपेदिक कहते हैं और आज जिस में वह . 
जकड़ गया है । अन्यत्र विस्तार से इस की चर्चा को जाएं गी । 
हाँ, तो हरिद्वार-सम्मेलन खूब धूम-धाम से हुआ । मेरे 
सम्वन्ध में इतना समझिए कि साहस, धैर्य, बुद्धि तथा सहिष्णुता 
का प्रयोग मैं ने इस यज्ञ में जितना किया, और कभी भी, कहीं 
भी जन्म भर में नहीं किया ! साहस तो अन्यत्र भी, परन्तु बुद्धि 
तथा सहिष्णुता का ऐसा उद्रेक मुझ में और कभी नहीं हुआ ! 

ब्रज भाषा का व्याकरण 
“सम्मेलन का अधिवेशन सुसम्पन्न हो जाने पर में प्रयाग 
गया, इस टोह में कि अब कुछ काम sear चाहिए रोटी का ! 
जो कुछ था, समाप्त हो चुका था, कर्ज भी हो गया था और 
गृहिणी के जो दो-तीन गहने उस के पिता के दिए हुए थे, वे भी 
बेच खाए थे! उस समय 'सम्मेलन' के प्रधान मन्त्री थे डा० 
रामप्रसाद त्रिपाठी, जो आजकल सागर-विश्वविद्यालय के वाइस 
चांसलर हें । मे त्रिपाठी जी से मिलने उन के बंगले पर गया । 
बात-चीत में त्रिपाठी जी ने स्वतः कहा--“आप सम्मेलन के 
'लिए कुछ पुस्तकं लिख दें, तो अच्छा रहे ।” प्रश्‍न करने पर 
में ने निवेदन किया कि “रस, अलंकार तथा व्याकरण पर में 
मौलिक पुस्तकें लिख सकता हूँ और हिन्दी में इन विषयों की 
बड़ी ही दुर्गति हे ।” त्रिपाठी जी ने स्वीकार किया और 
मुझे एक पत्र लिख दिया, सम्मेलन के साहित्य-मन्त्री के 
नाम | साहित्य-मंत्री उस समय थे--श्री रामचन्द्र टण्डन जी 
हिन्दुस्तानी एकडेमी' के वेतनिक अधिकारी थे । वहीं में उन 
से मिलने गया। मेरे साथ पं० भगीरथ प्रसाद दीक्षित भी 
'थे। जा कर नमस्ते आदि हुई और तब में ने उन्हें प्रधान 
मंत्री का वह पत्र दिया। उन्हों ने पूछा--“तो, पहले आप 
किस विषय पर लिखना चाहें गे ?” 
-- पहले तो व्याकरण ही लिखना ठीक होगा , तब 
अलंकार और रस । यही क्रम ठीक रहे गा ।” 
--“व्याकरण पर आप क्या मौलिक चीजें देंगे! 

व्याकरण तो Go कामता प्रसाद गुरु का हे ही 
--“में उन व्याकरणों को जानता हूँ, तभी तो कहता | 
हूँ क्रि हिन्दी में एक व्याकरण-ग्रन्थ की जरूरत गुरु / 


देश भर में चल रहे हैं, एकदम कूड़ा हि कर्कट gl अज्ञान ) 


--“क्या सभी व्याकरण गलत हुं ? आप तो बड़ी विचित्र 
वात कह wee!” 

--“जी हाँ, हिन्दी के सभी प्रचलित व्याकरण गलत हैं । 
वस्तुतः हिन्दी का व्याकरण अभी तक बना ही नहीं हे ! ” 

टंडन जी ने मेरी ये बातें इस तरह सुनीं, जेसे कि कोई 
सनकी कुछ कह रहा हो और एक विज्ञ-श्रोता सुन रहा हो ।; 
वे बोले-- 

“जहाँ तक रस अलंकार की बात हे, आप को में अथारिटी' 
मान सकता हूँ। परन्तु व्याकरण तो ऐसी चीज नहीं । 
इस में क्या बदले गा? पर आप जब कहते हैं, तो ठीक ! 
पहले आप इस व्याकरण-विषय पर हिन्दी के विद्वानों से 
परामर्श कर लें, तब आगे बात चले ।” 

--“बे कौन से विद्वान्‌ हैं, जिन से व्याकरण के विषय में. 
में परामर्श करूं?” 

“ये ही विद्वान्‌--डा० धीरेन्द्र वर्मा, Sto AAA 
सक्सेना आदि । हे 


CC-0. In Public Domain.Funding by IKS 


| 


Digitized by Sarayu Trust Foundation, Delhi and eGangotri 


[ ११० ] 


--“परन्तु मेरे तत्त्व तो मौलिक हैं। कहीं ऐसा व हो 
fe में परामर्श करूँ और मेरी चीज कोई ले उड़े ! में पुस्तक 
लिखने में लगा रहूँ और और मेरी मौलिक चीजें पहले ही कोई 
किसी लेख में कहीं प्रकाशित करा दे, तब में क्या करूँगा ? यदि 
ऐसा न भी हुआ, और पुस्तक में ने लिख भी दी, तो भूमिका में 
आप प्रकाशक की हेसियत से लिखेंगे कि अमुक-अमुक विद्वानों 
2 परामर्श से यह पुस्तक लिखी गई है ! इतना लिख देते पर 
मैं तो एक कलक भर हिन्दी-जगत्‌ में समझा जाऊंगा। उन 

“डाक्टर? विभागाध्यक्षों से में दब जाऊं गा। इस लिए में 
-वैसा परामर्श किसी से न करूं गा ॥” 

__"तो फिर व्याकरण पर आप से कुछ लिखवाना वेंसा 
-ठौक नहीं है । सभी व्याकरणों को उलट कर आप कोई चीज 
“लिखना चाहते हें और फिर किसी का परामर्श भी नहीं |” 

--“जिन से परामर्श लेन के लिए आप कह कह रहे हैं 
“उन के ग्रन्थों का भी निराकरण सम्भावित हे 1” 

--“हो सकता हे । परन्तु तब आप से हमारा (संमेलन, 
'का) काम न चलेगा ।” 

इस पर में उठ खड़ा हुआ, दीक्षित जी भी चुपचाप खड़े 
हो गए । में सम्मेलन-भवन (सत्यनारायण-कुटीर) जा कर 
सोच में पड़ गया ; क्या करना चाहिए ! परन्तु निश्चय कर 
लिया और श्री “रामनारायणलाल' के यहाँ ( कटरा ) जा 
कर 'लेखन-कला' बेचने की चर्चा की। wel ने तुरन्त 
नगद पाँच सौ रुपए दे दिए। में ने वे रुपए लिए। उन 

से दो सौ घर भेज दिए, पचास अपने खर्च के लिए रखे और 
Te सो रुपए कागज खरीदने के लिए "हिन्दी प्रेस' के मालिक 
1 दे faci 'ब्रजभाषा का व्याकरण” लिखने लगा और 
वह साथ-साथ छने भी लगा । सम्पूर्ण व्याकरण लिख जाने 
पर अपने एक रिश्तेदार साहित्यिक (लखनऊ के पं० गिरिजा 
त्रसाद द्विवदी) से पता चला कि डा० धीरेन्द्र वर्मा का भी एक 
ब्रजभाषा-व्याकरण हे! में यह सुन कर कुछ घबराया ! 
कहीं में पिष्ट-पेषण तो नहीं कर गया ! जब में छोटा था, 
तभी से ब्रजभाषा - व्याकरण की माँग सुनता आ रहा AT | 
इसी लिये श्रम किया था । मुझे मालूम होता कि डा० वर्मा 
अजभाषा का व्याकरण लिख चुके हैं, तो में क्यों उधर मरता ! 
खेर, पुस्तक प्राप्त की, तो वह कर्कट का ढेर निकली ! तव 
परिशिष्ट में उस का परिचय दिया ! भूमिका में qe’ आदि के 
व्याकरणों की ऐसी आलोचना की, जिस से कि एक भूचाल 
आ गया--उथल-पुथल मच गई! तव से वाच्य-परिवर्तन 
कराने के प्रश्‍न आने बन्द हो गए और हिंदी के नए व्याकरण 
की माँग होने लगी । 

ब्रजभाषा का व्याकरण” हिन्दी-जगत्‌ के लिए एक युग- 
परिवर्तनकारी चीज के रूप में प्रसिद्ध हे; इसलिए इस पर 
कुछ अधिक कहना व्यर्थ हूँ । 

पोद्दार जी का अभिनन्दन 

सेठ कन्हैयालाल Ter का अभिनन्दन '्रजसाहित्य- 

मण्डल? के तत्त्वावधान में, मथुरा में सम्पन्न हुआ, जिस में 


cij 


J 

में भी गया था। 'मण्डल' के सम्बन्ध में जो कुछ कहना हे 
इकट्ठे कहूँ गा, जब 'सभा' 'सम्मेलन' 'एकडेमी' तथा 'हिन्दु- 
स्तानी-प्रचार सभा' आदि संस्थाओं के संस्मरण कभी लिखूंगा । 
इस अभिनन्दन-उत्सव पर घटित एक घटना का उल्लेख 
करना हे । 

इस अभिनन्दन-उत्सव की अध्यक्षता पं० श्रीकृष्णदत्त 
पालीवाल ने की थी, जिन के साथ श्री महावीर त्यागी भी 
वहाँ उपस्थित हुए थे। पालीवाल जी को में 'साहित्यिक' 


i | भी समझता हूं, इसी लिए उत्सव में सम्मिलित होना में ने 


अस्वीकार नहीं किया। यदि कोई 'केवल राजनेतिक' नेता 
अध्यक्ष होते, तो में कभी भी वहाँ न जाता। कारण, में ने 
बहुत पहले समझ लिया था कि राजनेतिक नेता लोग कभी भी 
साहित्यिक का वेसा मान इस देश में नहीं चाहते, जो उनसे 
बढ़ कर जनता की आँखों में समाए। बहुत पहले काशी के 
साहित्यकारों ने श्री मेथिलीशरण गुप्त के सम्मान का एक 
आयोजन किया था, जिस में उन्हें अभिनन्दन-पत्र समपित 
करना था। उस समय देश के एक सर्वमान्य पुज्य नेता 
वहाँ पहुंचे हुए थे। लोगों ने सोचा कि इन के हाथों यदि 
अभिनन्दन-पत्र समर्पित कराया जाए, तो सोने में सुगन्ध पैदा 
हो जाए। निवेदन स्वीकार हुआ ग्रौर सभा-मंच पर जव 
महान्‌ नेता ने आशीर्वाद देना शुरू किया, तो पहले यही कहा 
-- ऐसे समारोह तो मृत्यु के बाद ही अच्छे लगते हें ! ” में 
उस समय उस समारोह में न था, समाचार-पत्रों में यह पढ़ा था । 

दिल को चोट इसलिए लगी कि राजनैतिक नेताओं के सम्मान में 
एक से एक as कर आयोजन तव होते रहते थे और जिन 
पूज्यवर ने वे शब्द कहे थे, उन के अभिनन्दन तो बहुत धूम- 
धाम से होते थे। गुप्त जी का तो वह एक प्रासंगिक या 
नैमित्तिक अभिनन्दन था ! यह वात मुझे याद थी। 

परन्तु उत्सव में एक ऐसी घटना घट गई, जिस ने मुझे 
उत्तेजित कर ही तो दिया। वात यह हुई कि उत्सव के 
प्रारम्भ में ही संयोजक महोदय ने बधाई के तार-पत्र आदि जो 
पढ़े, उन में हमारे राज्य (उत्तर प्रदेश) क मुख्य मंत्री का भी 
एक तार था, जो उन की और से उन के प्राइवेट सेक्रेटरी ने 
भेजा था। बधाई थी। प्राइवेट सेक्रेटरी ने मुख्य मंत्री | 
की ओर से तार भेजा हे, यह सुन कर मुझे गुस्सा आ गया । 
में पन्त जी के शील-सौजन्य से परिचित हूं। सन्‌ १६३१ 
में जव गान्धी-इविन पैक्ट के अनुसार पुनः उसी जगह 'सविस' 
में जाने को मुझे अवसर मिला, तो एक राष्ट्रीय विजय समझ 
कर मैंने इसे ग्रहण किया था और 'सरकारी' अधिकारियों ने 
अपनी पराजय समझी थी, जिन्हों ने पहले 'आस्तीन का साँप' 
कह कर बर्खास्त किया था । उन्हों ने मुझे पुनः सविस में लेने 
से इनकार कर दिया था। यद्यपि मुझे आगरे के डी० ए० 
वी० हाई स्कूल में अच्छी जगह मिल रही थी; पर में ने 
हरिद्वार पहुंचना ही उचित समझा, विशेषतः तब, जब कि उस 
अधिकारी ने मना कर दिया। में ने वायसराय, प्रान्त के 
गवर्नर, अ० भा० कांग्रेस कमेटी, प्रान्तीय कांग्रेस कमेटी तथा 


G ~ 

महात्मा जी को सूचित किया कि 'गान्थी इविन पेक्ट' को कया 
दुदेशा सरकारी अधिकारी कर रहे हं। मेरो यह चिट्ठी 
श्री महेन्द्र जी ने अंग्रेजी में टाइप की थी, 'सेनिक-कार्यालय में, 
जहाँ वे उस समय काम करत थे। कुछ दिन वाद प्रान्तीय 
कांग्रेस से उत्तर आया कि आप का मामला पं० गोविन्द वल्लभ 
पन्त को सौंपा गया है, उन्हीं से आप 'हलद्वानी' के पते पर 
पत्र-व्यवहार करें। में पन्त जी को पत्र लिख भी न पाया 
“था कि उन के हाथ का लिखा हिन्दी में सुन्दर काड मुझे मिला, 
अत्यन्त आत्मीयतापूर्ण। लिखा था कि “एक पत्र आप 
डाइरेक्टर को भेज दीजिए, कल-परसों में नेनीताल जा रहा 
हूँ। वहाँ गवनंमेंट-हाउस में आप की चर्चा करूंगा । काम 
बहुत जल्दी ठीक हो जाए गा।' 
वह सव उसी तरह हुआ था। कहने का मतलब यह 
कि मुझे व्यक्तिगत रूप से तो पन्त जी पर श्रद्धा ; परन्तु इस 
| तार-प्रकरण से मेंचिढ़ गया । क्या उन्हें तार पर हस्ताक्षर 
| करने की भी फुर्सत नहीं ! क्‍या रोज-रोज पोद्दार जी का 
अभिनन्दन होता है? क्या Tere जी की सेवाएं इस योग्य 
हें कि प्राइवेट सेक्रेटरी एक चलतू रिवाज पूरा कर दे? जल- 
भुन गया और जब पालीवाल जी ने मेरा नाम बोलने के लिए 
लिया, तो उठ कर इसी प्रकरण पर पहले आध घंटे तक में 
बोला । पालीवाल जी उस समय सर्व त्यज कांग्रेस भज' 
की दीक्षा देश को दे रहे थे और 'मण्डल' वाले सरकारी दान 
_ की आशा में थे; इस लिए मेरे भाषण पर कुड़मुड़ा रहे थे ; 

पर करते कया? में ने कहा कि ऐसे राजनेतिक नेताओं के 
सन्देश मंगाए ही क्यों जाएं, तो साहित्यिक को पहचानते नहीं! ) 
यदि भूल से मंगाया गया, तो इस तरह सेक्रेटरी का भेजा हु at 


देख कर फाड़ क्यों न दिया गया ? सभा में सुनाया क्‍यों गया ?/ 


सुनाया गया और हमें जलाया गया, तो फिर सुनने को भी) 
तयार रहना ही चाहिए । Z 

वहाँ तो कोई नहीं बोला ; परन्तु सभा विसजित होने 
पर हम लोग जब आवास पहुँचे, तो पालीवाल जी बिगड़ उठे 
ओर हम दोनों में खासी झड़प हों गई। परन्तु पालीवाल 
जी ने मेरे कथन का ग्रौचित्य स्वीकार किया। वे केवल 
यह कह रहे थे कि आप ने सभा में ही aa नेता को वैसे शब्द 
कहे, यह ठीक नहीं किया । मेरा कहना यह था कि सभा 
में ही जब पोद्दार के रूप में सम्पूर्ण साहित्यिक जगत्‌ की वेसी 
स्थिति प्रकट हुई, तब वहाँ वह सब कहना ठीक था और वहीं 
कहना ठीक था। 

अस्तु, इस प्रकरण से भी में ने बहुत से अपने विरोधी ही 
बनाए। समझा गया कि 'मण्डल' की प्रगति में ऐसे भाषण 
वाधा डालते हे । 


एक श्रौर पुस्तक ! 


ब्रजभाषा का व्याकरण लिख कर में ने जबर्दस्त अपने 
विरोधी बना ही लिए थे, जो अपने शिष्य-प्रशिष्यों के सहित 
देश भर के विश्वविद्यालयों पर तथा 'सम्मेलन' के परीक्षा- 

विभाग पर अनन्त काल के लिए काविज हें; अब एक और 
पुस्तक लिख कर में ने एक बहुत बड़ी शक्ति को तथा हिन्दू जाति 
के एक शक्तिशाली वर्ग को अपने विरुद्ध सदा के लिए कर लिया! 
यह पुस्तक 'साहित्यिक' नहीं कही जा सकती, सामाजिक 
समझिए। में ने कभी इस तरह की कोई चीज न इस से 
पहले लिखी थी, न इस के बाद लिखी । वह उसी तरह को 
एक पुस्तक की वज्र-प्रतिक्रिया थी । इन दोनों पुस्तकों के नाम- 
रूप एक हें, जिन की याद भुला देना ही अच्छा । वह सब 
भुला देने के लिए ही मेरा वह वज्ञ-प्रहार था। अब सव 
ठीक हे । वह क्षणिक विकृति दब गई। यदि न दवाई 
जाती, तो समाज में बहुत खराबी पेदा करती । काम तो 
इस से देश का हुआ ; परन्तु एक शक्तिशाली वर्ग मुझ से बुरा 
मान बेठा। कुछ किस्मत ही ऐसी ले कर उतरा हूं ! 


सभापति-निर्वाचन में झमेला 


'सम्मेलन' की अतिथिशाला में ठहरा हुआ जब में अपना 
ब्रजभाषा का व्याकरण' छपवा रहा था, तो वहाँ एक अद्भुत 
घटना घटी। सम्मेलन के इतिहास में इस घटना का जोड़ 
नहीं और इस तरह जीती मक्खी कभी पहले निगली नहीं गई 
थी। 'सम्मेलन' के अगले (जयपुर में होनेवाले) अधिवेशन 
के सभापति का चुनाव हुआ । श्रद्धेय टंडन जी तब तक जेल 
से छटे न थे। चुनाव में जो मत-पत्र प्राप्त हुए, उन की 
गिनती के लिए जो सज्जन नियुक्‍त हुए, उन में एक भदन्त 


CC-0. In Public Domain.Funding by IKS 


Digitized by Sarayu Trust Foundation, Delhi and eGangotri 


[ ११७ ] 


आनन्द कोसल्यायन भी थे, जो मेरे साथ ही अतिथिशाला 
में ठहरे हुए थे। इन के अतिरिक्‍त पं० रमाशंकर शुक्ल 
“रसाल' तथा पं० वाचस्पति पाठक भी 'गणक' थे । में गणना- 
स्थल से कुछ हट कर, सामने ही एक कुर्सी पर वेठा, यों ही देख 
रहा था--कुतूहल था। गिनती करने पर दिल्ली के श्री 
इन्द्र विद्यावाचस्पति को सर्वाधिक मत मिले ; स्पष्ट हुए | 
इस परिणाम पर कुहराम मच गया ! 'सम्मेलन' की वाग- 
डोर जिस 'दल' के हाथ में थी, उसी के एक प्रमुख नेता 
चुनाव में हार गए, यह था असली कारण उस कुहराम का | 
यानी श्री इन्द्र का विरोध नहीं, प्रत्युत एक दूसरे पक्ष के प्रति 
पक्षपात जो था, उस ने गड़बड़ डाल दी। उसी समय लोग 
भागे-दौड़े और घोषणा कर दी गई कि चुनाव का ढंग अनिय- 
मित था; इस लिए चुनाव अनियमित करार दिया जाता 
हे; फिर चुनाव हो गा! चुनाव इस लिए अनियमित ; 
क्योंकि जिस नियम तथा पद्धति का अनुसरण हुआ है, वह 
गलत हे । परन्तु उस नियम को बनाया था स्वयं 'सम्मेलन' 
ने और उसी नियम से तथा उसी पद्धति पर आठ-दस वर्षों से 
चुनाव होते चले आ रहे थे। किन्तु समर्थ कया नहीं कर 
सकता ? 

“सम्मेलन? में यह गड़बड़ी जो हुई, काँग्रेस की काली छाया 
मात्र थी। कुछ दिन पहले कांग्रेस ने अपने निर्वाचित अध्यक्ष 
(श्री सुभाषचन्द्र बोस) को उखाड़ फेंका था। उसी से वैसे 
लोगों को वल मिला--अनीति करनें का साहस बढ़ा। जो 

विद्वान्‌ चुनाव में हारे थे, वे सम्मेलन' के कामों में एक मुद्दृत 
से योग देते आ रहे थे, भले ही किसी दल में हों । यही नहीं 
उन के विद्वान्‌ पिता ने भी बहुत दिन तक सम्मेलन की प्रमुख 
सेवाएं की विद्वत्ता में वे अन्तर-राष्ट्रीय ख्याति का 
महत्त्व रखते हेँ और साहित्यिकों म॑ बन्धुत्व का He रखत 
हें। इधर श्री इन्द्र जी भी एक महान्‌ राष्ट्रीय नंता क GIA 
हें, जिन्हों ने हिन्दी का अमित उपकार किया हे । स्वयं इन्द्र 
जी ने भी हिन्दी का aga काम किया हूँ; पर सम्मेलन' 
से ये प्राय: अलग ही सदा रहे हें--कभी कोई पद-भार सौंप 
दिया गया, तो उसे जरूर निभा दिया हे। साहित्यिक 
जनों से इन का बर्ताव भी सरस आत्मीयतापूर्ण वेसा नहीं हैं । 
फिर भी, मुझे वह गड़बड़ी खली, इस लिए कि इतने बड़े faat- 
चक-मण्डल से तथा 'सम्मेलन' की नियमावली से खिलवाड़ 
की गई! स्पष्ट ही में ने श्री इन्द्र के बिरुद्ध उन के प्रबल 
प्रतिद्वन्द्वी को अपना मत दिया था श्रौर मेरा पक्ष हार गया 
ati परन्तु वह धाँधागर्दी मुझे बहुत बुरी लगी। में ने 
उस का खुल कर विरोध किया और इस विरोध में स्थायी 
समिति से त्याग-पत्र दे दिया । यह सब में ने समाचार 
पत्रों में छपवा भी दिया था। इस तरह का विरोध करने 
वाला या पहाड़ से सिर टकराने वाला में अकेला ही था; 
द्यंपि बरा बहतों को लगा था। मेरे इस विरोध को लोगों 
ने अधिक बैर में ग्रहण नहीं किया, क्योंकि सब सदा जानत 
रहे हे कि में कभी भी किसी दल के दलदल में नहीं रहा । इस 

से सेरा बिगाड़ इतना ही लोग कर सके कि कभी मेरी लिखीं 
पुस्तकें 'सम्मेलन' में नहीं छपने दीं और अन्यत्र छपी पुस्तके 
cist में नहीं लगने दों । 'लेखनकला' उतने दिन तक 
इस लिए 'बिशारद' में लगी रही ; क्योंकि उस के प्रकाशक 
इलाहाबाद के ही एक पुस्तक-व्यवसायी हें । 

आखर दुबारा चुनाव हुआ । वें प्रतिष्ठित विद्वान्‌ तो 
फिर न खड़े हुए, जिन का जिक्र ऊपर में ने किया हूँ; परन्तु 
श्री इन्द्र जी पुनः खड़े हुए। इस वार इन्द्र जी फिर 
जीत जाते ; पर चुनाव से पहले ही एक गलती हो गई 1 
वीर अर्जुन? में चुनाव-आन्दोलन कुछ आर्य-समाजी ढंग का 
महीनों चला ! इस से पक्ष में कुछ हलकापन आ गया और 
दूसरी ओर सनातनी अखाड़ा भी ताल ठोंकने लगा । सच 
तो यह हे कि श्री गणेश दत्त गोस्वामी को इसी लिए लोगों ने 
खड़ा कर दिया कि सनातनी लोग इकतरफा वोटदें। में 
ने तब तक कभी भी 'सम्मेलन' में वैसा साम्प्रदायिक वातावरण 
चुनाव में न देखा था । गोस्वामी जी का समर्थन कुछ दूसरे 
लोगों ने इस मुगमरीचिका के आकर्षण से भी किया था कि 
वे रुपया माँगने में सिद्धहस्त हें और “सम्मेलन का खजाना 
ठसाठस भर दें गे। एसे लोग वाद में खूब पछताए। कुछ 
'भी हो, गोस्वामी श्री गणेशदत्त जी चुनाव में जीत गए और श्री 
इन्द्र जी हार गए । प्रयाग के उस दल के लिए इतना ही बहुत 
था कि इन्द्र जी को न होने दिया सभापति ! 

मुझे कुछ दिन वाद ही मना लिया गया था, त्याग-पत्र 

वापस लेने के लिए। में करता भी क्या, जब चारों ग्रोर 
सन्नाटा था! इन्द्र जी तो हैं ही क्या, जब कि श्री सुभाषचन्द्र 
बोस को उस तरह उलट देना भी देश ने चुपचाप सह लिया था, 
और राजषि टंडन को तो अभी कल ही शक्तिशालियों ने सिहा- 
सन से गिरा कर ही साँस ली; केवल यह मुगमरीचिका दिखा 
कर कि इस से संगठन में तथा जनता में मनोवैज्ञानिक परिवर्तन 
होंगे ।। किसी ने तब से पूछा कि कौन-कौन से परिवर्तन 
हुए हें? हाँ, साम्प्रदायिकता को प्रोत्साहन जरूर मिला है । 
ये सब प्रसंगान्तर की चर्चाएं हे, केवल उदाहरणार्थ ध्यान गया । 


काँग्रेसवाले भी भड़क उठे ! 


देश को विभाजन-पूर्वक स्वातंत्र्य प्राप्त करने पर स्थानीय 
काँग्रेसी भी मुझ से भड़क उठे और ऐसे भड़के कि मुझे 
एक बार फिर छह मास के लिए उबली हुई रोटियाँ तसले में 
खानी पड़ीं। बात यह हुई कि पंजाबी तथा सरहद्दी faat- 
सित भाइयों का एक बहुत बड़ा पहला रेला हरिद्वार आया, 
तो धर्मंशालाएं, लाजिग हाउस, देव मन्दिर तथा अन्य इसी 
तरह के सव मकान ठसाठस भर गए। उस समय साधुओं 
के बड़े-बड़े आश्रम भी खूब काम आए, जो किसी समय इन्हीं 
लोगों के पेसे से बने थे, जो आज 'वेचारे गरीब? कहे जाते थे । 
उस समय तक कांग्रेसियों को कोई आदेश ऊपर से आए न 
थे, न कोई किसी का 'केम्प' ही तब तक लगा था। जंगल 
में भी खुले आकाश के नीचे लोग पड़े थे। 


CC-0. In Public Domain.Funding by IKS 


Digitized by Sarayu Trust + Digitized by Sarayu Trust Foundation, Delhi and eGangotri ” Delhi and eGangotri 


[ १२१ ] 


इन के इस प्रकार के आगमन से यहाँ (हरिद्वार) के कुछ 
लोग बहुत भड़के और अफवाहें HAM शुरू कीं कि ये लोग 
किसी भी समय शान्ति भंग कर सकते हं; इस लिए सावधान 
रहना चाहिए। इस तरह की वातें सभाओं में कही जाने लगीं 
आर इन लोगों से नगर की शान्ति-रक्षा करने के लिए 'अमन 
सभा' संगठित की गई। 

मेरे हृदय में ये सब बातें तीर की तरह चुभ रही थीं। 
मरे पास ऐसी कोई चीज न थी, जिस से में अपने इन दुखी 
भाइयों की मदद कर सकता ; यह दुख बरावर सताता था | 
ऊपर से ये 'अमन-सभा' वाले तंग कर रहे थे। “अमन 
सभा? में जो कई वर्ग थे, उन में से मुख्य ये हे-- 

१--कांग्रेस वाले, जिन्हें डर था कि ये लोग यहाँ बस 
गए, तो चुनाव में हमें वोट न दें गे और इन्हों ने कोई ऐसी 
अशान्ति फैलाई कि मुसलमान भाग गए, तो दुगना घाटा 
उठाना पड़ेगा । 

२--मुसलमान इस लिए चिन्तित थे कि ये लोग यहाँ 
रहे, तो किसी भी समय आग भड़का सकते हैं और हमें मुसीवत 


में डाल सकते हैं। Fa 
३--वनिज-व्यापार करने वाले इस घबराहट म थ कि 
ये लोग यहाँ बस गए, तो हमारी रोटी में हिस्सेदार बन जाएं गे । 
४--जिन लोगों का गुजारा यात्रियों पर ही है, वे इस 
लिए इन से ऊब रहे थे कि यदि इन्हों ने घर्मशालाएं आदि न 


खाली कीं, तो यात्री आ कर कहाँ ठहरें गे ! यात्री आने 
कम हो गए, तो हम क्या करें गे! 

सो, चारो ओर से चार समुदाय इकट्ठे हो गए और 'अमन 
सभा? के द्वारा उन बेचारों के प्रति ऐसे भाव प्रकट करने लगे ! 
जेसे वे लोग जरायम-पेशा या पेशेवर बदमाश हों ! 

एक दिन कनखल के चौक में 'अमन-सभा' का जलसा 
हुआ । उस के सभापति थे पं० हीरावल्लभ त्रिपाठी, जो 
अब 'एम० To’ हें। त्रिपाठी जी ने सभा का प्रारम्भ करते 
हुए कहा--“ये हमारे मेहमान हें। मेहमान को आश्रय 
देना हमारा फर्ज हे । परन्तु अमन रखना जरूरी हे । अमन 
में हम गड़बड़ी न पड़ने दें गे।” मूटठी बाँध कर ge ने 
कहा-- अगर अमन में खलल पड़ा, तो हम उस का मकाबला 
सस्ती से करें गे, हमारे पास ताकत हे. ।' त्रिपाठी जी की 
ये बात मुझे अच्छी न लगीं, क्योंकि वे बेचारे जिस परिस्थिति 
म उस समय थ, सहानुभूति के शब्द चाहते थे। मझे जब 
बोलने के लिए त्रिपाठी जी ने कहा, तो मे ने अपना भाषण यों 
प्रारम्भ किया--“भाइयो, जिन के बारे में यह सभा हो रही 
हॅ, व हमार मेहमान नहीं हें, भाई हें और इस घर में, देश में 
उन का बराबरी का हिस्सा हेमं देना होगा, बिना 
अहसान प्रकट किए । और, वे लोग पूर्ण शान्ति से रह रहे 
हैं, तब अपडर सं उन के प्रति वेसी भावना प्रकट करना और 
शक्ति के द्वारा दबाने की वात कह कर उनके दुखी मन को 
और भी दुखाना इस समय उचित नहीं हे ।”--इतना ही में 
कह पाया था कि सभापति ने आगे बोलने ही न दिया, बैठ 
जाने को कहा । में चाहता, तो सभापति की आज्ञा की उपेक्षा 

कर देता और उस सभा से कुछ दूर अलग जा कर बोलने लगता, 
तो वह सम्पूर्ण सभा उखड़ कर मेरे पास पहुंच जाती । कांग्रेस- 
आन्दोलन के दिनों में अनेक बार अंग्रेज-सहायक 'अमन-सभा' 
के बड़े-बड़े जलसों को तथा “रेडीकल पार्टी' आदि की सभाझ्रों 
को इसी तरह वात की वात में यहीं (हरिद्वार-कनखल में) 
उखाड़ देता था। जनता मेरी बात सुनती हे। परन्तु 
सभापति की आज्ञा में ते.इसलिए मानली कि उन के 
सभापतित्व का प्रस्ताव में ने ही किया था। 

चुपचाप उठ कर घर चला आया और उस अमन-सभा' 
की हरकतों का मुकाबला करने के लिए, निर्वासित भाइयों 
का पक्ष-समर्थन करने के लिए, दूसरे ही दिन में ने नगर-शान्ति- 
सभा? का संगठन किया, जिस का मंत्री में स्वयं वता। इस 
'सभा' के द्वारा उस अमत-सभा' को में ने जड़ मूल से उखाड़ 
दिया--कलई खोल दी । aa यह माँग रखी गई कि इन 
(निर्वासित जनों) से शस्त्रं के लाइसेंस वापस ले-लेने चाहिए । 
में ने अपनी सभा की ओर से इस का भी विरोध किया और 
कहा कि इन के पास अखिल भारतीय लाइसेंस हें, जंगल में 
पड़े हुए हें और अपने अस्त्रों का इन्हों ने कोई दुरुपयोग नहीं 
किया है; तब लाइसेंस छीनने की सिफारिश करना ईमानदारी 
की वात नहीं हे । लाइसेंसों की वापसी की माँग भी दबी । 

कुछ दिनों में कांग्रेसियों को ऊपर से आज्ञा मिली कि 
निर्वासितों की मदद करो । इधर मारवाड़ी रिलीफ सोसाइटी 
(कलकत्ता) तथा विरला-वन्बुओं ने भी सहायता-केम्प लगा 

दिए। काम ठीक चलने लगा और अमन-सभा' के साथ 
'नगर-शान्ति-सभा' भी समाप्त हो गई। 

परन्तु काँग्रेसी लोग मुझ से बेतरह fas गए। ज्वाला- 
पुर के मुसलमान तो मुझे शत्रु की-सी बुरी निगाह से देखने 
लगे | कहते थे--'मुल्क के वाशिन्दों के खिलाफ गैरमुल्कियों 
की तरफदारी कर के यह बर्बादी ला देगा! 

ज्वालापुर हरिद्वार म्यूनि० के भीतर है श्रौर हरिद्वार- 
कनखल की सम्मिलित जन-संख्या से दुगुनी वहाँ की जन- 
संख्या थी, अब भी हे। उस समय वहाँ मुसलमानों की 
आवादी आधी थी, आधे में शेष सब थे। परन्तु जोर उन 
का इतना था कि कस्बे में लोग 'रामलीला' तक न कर सकते 
थे। वहाँ के कसाईखाने में नित्य गो-हिसा होती थी और 
कसाई लोग खुले आम कभी-कभी प्रदर्शन कर के तीर्थ-पुरो- 
हितों को तंग किया करते थे। में इन बातों से जलता था ; 
पर स्वराज्य की राह देख रहा था, सब सह रहा था । में 
ज्वालापुर से कई मील दूर कनखल में बसा; यह भी अच्छा 
ही हुआ । परन्तु इस समय मुझे ज्वालापुर के इन लोगों 
की हरकतें बहुत खलने लगीं । में ने व्यक्तिगत रूप से एक 
प्राथंना निकाली--छपवा कर बँटवाई । बँटवाई क्या, स्वयं 
जा कर बाँटी ; क्योंकि ज्वालापुर में वह पर्चा बाँटना किसी 
ने भी स्वीकार न किया। उस में यही लिखा था कि कसाई- 
खाने में गोहिसा अब बन्द कर देनी चाहिए ; क्योंकि यह 
कस्वा हरिद्वार तीर्थं का ही एक अंग है, लोगों के दिल बहुत 

दुखी होते हें । और “रामलीला” होने देना चाहिए, इस में 
रुकावट डालना ठीक नहीं हें। यह भी छापा था कि हम 
लोग जब आप लोगों का दिल दुखाने का कोई काम नहीं करते, 
तो आप को भी वही वर्ताव करना चाहिए। 

मेरी इस प्रार्थना से कांग्रेसी लोग तथा मुसलमान लोग 
बहुत नाराज हो गए और जिला-मजिस्ट्रेट से जा कर शिकायत 
की कि वाजपेयी ने रिफ्यूजियों को भड़का कर दंगा करा देने 
की नियत से यह काम शुरू किया हे--ऐसे पर्चे निकालने लगा 
हे । मजिस्ट्रेट ने मुझे बुलाया और कहा---यह पर्चा आप ने 
उपद्रव कराने की नियत से छपवाया हैं ; यह ठीक नहीं हे ।” 
में ने उत्तर में बड़े अदव से निवेदन किया---में तो उपद्रव की 
जड़ ही हटा देना चाहता हूँ। उसी के लिए वह पर्चा है। 
उपद्रव का कारण दूर करना चाहिए। तब कोई उपद्रव 
कैसे हो गा ?” मजिस्ट्रेट को मेरी बातों से सन्तोष न हुआ 
ait उस ने क्रोध में कहा--तो फिर कानून अपना रास्ता 
पकड़े गा ।-- अवश्य कानून को अपना काम करना चाहिए” 
कह कर में चलता बना । जिले के अधिकारियों ने अब तक 
अनुभव कर लिया था कि अदालत में इसे फाँस लेना बहुत 
सरल नहीं हे। सो, उस समय सब चुप हो गए। 


कुछ दिन बाद वडा भारी जन-संम्दं हो गया और उस में 
सैकड़ों आदमी मारे गए ! मुसलमान भाग गए और पंजाबी 


लोगों को जगह मिल गई। उस दंगे में मुझे फंसाने की 
चेष्टा की गई; पर न में ने कभी लाठी उठाई, न दंगे की ओर 


मुंह ही fear) यह अवसर भी चूक TAT! 

परन्तु जब महात्मा जी पर किसी 'पागल' ने गोली चला 
दी, तब देश भर से जो दस-बारह हजार हिन्दू-महासभा वाले 
तथा राष्ट्रीय स्वयंसेवक-संघ वाले पकड़ कर जेल में डाल दिए 
गए थे, उन के साथ मुझे भी पकड़वा दिया गया। न में 
'सभा' का कभी सदस्य बना था, न संघ का, न इन 
संगठनों से कोई दूर का ही सम्बन्ध था। परन्तु जेल में 
जो अभियोग-पत्र मुझे मिला, उस में लिखा था--संघ का 
कार्य करता हे कार्यकर्ता को कार्य करता” पुलिस 
वालों ने हिन्दी मे लिखा था। यों मुझे जबदस्ती कांग्रसियों 
ने दूसरी att धकेल दिया । फिर, जेल से get के बाद 
[ में ने 'सभा' तथा 'संघ' की ओर आकर्षण प्रकट किया, जो कि 
।_स्वाभिमान-रक्षा के लिए भी जरूरी था । परन्तु तो भी, आज 
तक में इन संगठनों में से किसी का भी सदस्य नहीं बना हूं । 
हाँ, इन संगठनों की कई वातें मुझे अच्छी लगती हें, यह में 
क्यों छिपाऊं ? 
मजिस्ट्रेट फंस गए 
इस वार में जेल से केसे छटा, यह वड़ा मनोरंजक किस्सा 
हें। चार-साढ़े चार मास जव जेल में नजरबन्दी काटते 
हो गए और अन्याय-संशोधन की आशा एकदम जाती रही, 
तब जिला-मजिस्ट्रेट को मार्फत में ने प्रदेश के मुख्य मंत्री के 
नाम एक लम्बी चिट्ठी लिखी, जिस में अनशन की सूचना 


~ 


थी। वह चिट्ठी जेल के रजिस्टर में चढ कर मजिस्ट्रेट 

के पास गई। मजिस्ट्रेट थे श्री रामेश्‍वर दयाल जी, जो बाद 
में दिल्ली के डिप्टी कमिशनर हुए श्रौर अव रिटायर हो गए 
हेँ। चिट्ठी में लिखा था-- 

“भाननीय मुख्य मंत्री जी, में इस समय सहारनपुर-जेल 
में पड़ा सड़ रहा हुं-अकारण। काम में ने जन्म भर वे 
ही किए हे, जो आप ने किए हें; परन्तु आप के वाल-बच्चों 
को Wal मरने की नौबत न आई हो गी । मेरे जैसे कांग्रेसियों 
के सामने यह भी आया । पर स्वराज्य में आप शासक हैँ 
और में जेल में हूं । इस का कारण यह है कि एक काम में ने 
ज्यादा किया हे । जब “मुस्लिम लीग' का 'डाइरेक्ट एक्शन” 
शुरू हुआ और उस की लपटों ने देश भर को झुलसाना शुरू 
किया, तब महात्मा जी ने तथा सरदार पटेल (गृह्‌-मंत्री) ने 
छपा कर कहा कि--'जनता को अब अपने पैरों खड़ा होना 
चाहिए, केन्द्रीय सरकार इस समय पंगु है ।' . इस आज्ञा को 
जिन लोगों ने शिरोधार्थ कर के अपने आप को जोखिम में 
डाला और गुंडों का मुकावला कर के उन्हें ठंडा किया, उन 
की प्रशंसा में ने खुल कर की--छपवा कर उन्हें बधाई दी | 
इस तरह “अपने पैरों खड़े' होने वालों में निःसन्देह उन को संख्या 
अधिक थी, जिन्हें 'साम्प्रदायिक' कहा जाता हे। परन्तु 
काँटे से ater निकाला गया । अब उस काँटे को भी तोड़ कर 
फेंक देते का अवसर आया, महात्मा जी के कारण। तब 
उन 'साम्प्रदायिक' लोगों के साथ मुझे भी पकड़ लिया गया, 
इस लिए कि उन की पीठ में ने ठोंकी थी । अवश्य में ने 

यह अपराध किया हे; परन्तु अपने नेताओं के कहने पर, 
जिन्होंने अपने पैरों पर खड़े होने को कहा | लेकिन अब में 
प्रतिज्ञा करता हूं कि इस तरह ऐसे नेताश्रों के कहने में कभी न 
आऊँगा और इस लिए मुझे जेल से छोड़ देना चाहिए । यदि 
इतने पर भी न छोड़ेंगे, तो पन्द्रह दिन तक राह देख कर में 
सोलहवें दिन से अनशन प्रारम्भ कर दूं गा ।॥” 

मुझे पता नहीं कि मजिस्ट्रेट ने यह पत्र आगे बढ़ाया, या 
अपने ही पास रोक लिया । परन्तु सोलहवें दिन जब दुपहर 
को मैंने भोजन न लिया, तो गड़बड़ी मची। जेलर तथा 
जिला-मजिस्ट्रेट ने टेलीफोन पर बात-चीत की। मुझ से 
जेलर ने आ कर कहा कि साहव कह रहें हे कि जमानत-मुचलके 
दे दो, छोड़ दिए जाओ गे । में पुराना कांग्रेसी, जमानत- 
मुचलके के नाम से चिढ़ ! तब यह कहा गया--“जमानत- 
मुचलके लिए बिना आप को छोड़ दिया जाए गा। आप की 
बात रह जाए गी । फिर एक सप्ताह में, बाहर से, जमानत- 
मुचलके का प्रबन्ध इस लिए कर दीजिए गा कि सरकारी 
कागजों की खानापूरी हो जाए।” में ने यह बात मान ली 
ग्रौर जेल से बाहर आ कर शहर गया, चाय पी तथा घर के 
लिए साग-भाजी खरीदी । रेल-खर्च जेल से मिला ही था, 
कुछ अपने पेसे जमा थे, वे सब खर्चे कर दिए। | 

घर पहुंच कर आराम से रहने लगा । जेल में रहते 
समय हिन्दी के शब्द-शास्त्र पर बहुत कुछ सोचा था, जिसे 
कागज पर उतारने का ढांचा बनाने लगा । इसी समय 

सप्ताह समाप्त हो गया और एक दिन जिला-मजिस्ट्रेट का 
हुक्म या चेतावनी ले कर पुलिस का आदमी आ-धमका । 
लिखा था-- एक सप्ताह समाप्त हो गया हे । यदि तीन 
दिन के भीतर जमानत-मुचलक न दिए, तो कानूनी कार्रवाई 
की जाए गी 

सें ने कागज ले कर लिखा--उधर देखिए । और 
उसी कागज की पीठ पर यों लिखा-- महोदय, इस हुक्म पर 
झे इतना निवेदन करना हे कि कोई बुरा काम में ने न किया 
, न करने का इरादा हे। जव वसा काम करू, तो पकड़वा 
लीजिए गा। इसलिए जमानत-मुचलके की वात ठीक 
नहीं है। फिर भी, यदि वेसा करना जरूरी आप समझें, 
तो निवेदन हे कि में जमानत-मुचलके देने को तयार नहीं हूं 
और घर का प्रवन्ध कर दिया हे--फिर छह मास जेल में रहने 
को तयार हूँ । परन्तु इस बार में हाईकोर्ट में हेवियस कार्पस 
उपस्थित कराऊंगा । सम्भव है, हाईकोर्ट मुझे न छोड़े ; 
परन्तु फैसले में यह जरूर लिखा जाए गा कि 'देश में एक| 
जिला-मजिस्ट्रेर ऐसा भी है, जो केदियों को पहले छोड़ देता। 
है और बाद में जमानत-मुचलके माँगता el” तब आप| _ 
की कया स्थिति हो गी, समझ सकते हें। इस लिए, यह | 
आप के लिए ही अच्छा हो गा कि अब ये कागज 'दाखिल- | 
दफ्तर' कर दिए जाएं--जमानत-मुचलके की चर्चा न 
उठाई जाए!” 

कागज वापस गया और सब 'दाखिल-दफ्तर' ! इस 

e 

घटना से यहाँ के कांग्रेसी fad, कहने लगे --मजिस्ट्रेट ने 
विश्वास कर लिया, उसे धोखा देना संस्कृत के पण्डितों का 
काम है! में ने कहा--यदि कभी हमारी पार्टी का शासन 
' आया, तो इस मजिस्ट्रेट को तुरन्त वर्खास्त कराऊं गा। केदियों 
पर विश्वास ! ऐसे शासक तो देश at sate गे ।” चुप 
} हो गए । 
साहित्य-निर्माण 
अब में साहित्य-निर्माण में लग गया। में ने सोचा कि 
जो-जो इमारतें में बना सकता हूँ, उन सब के नमूने (माडल) 
सामने रख दूं; लोग देखें, और फिर देश जिस नमूने को पसन्द 
कर के जो इमारत बनवाना चाहेगा, उसी में लग जाऊंगा । 
अपने आप वेसा उतना बड़ा काम में न करूंगा, यह भी सोच 
लिया। में जिन विषयों पर कुछ अच्छा लिख सकता हूँ 
वे ये हं--१--काव्य के तत्त्व, रस, अलंकार, शब्द-शक्ति 
आदि; २--हिन्दी का व्याकरण, ३--निरुक्त, ४--हिन्दी 
साहित्य का इतिहास, ५--बहुविज्ञापित हिन्दी काव्य का 
“रहुस्यवाद' ६--कांग्रेस युग का राजनेतिक इतिहास, ७-- 
धर्म-विज्ञान, ८--शब्द-शिल्प। प्रायः इन सभी विषयों के 
नमूने में दे चुका हूँ । अव यह देश पर अवलम्बित हे कि 
मुझ से कोई काम आगे ले, या न ले। 
उन नमूनों को लोगों ने केसा समझा हे; पसन्द किया हे 
या नापसन्द किया हें ; सब जानते हें। इस लिए यहाँ कुछ 
कहने की जरूरत नहीं हे । परन्तु इतना निश्चय हे कि किसी 
भी नमूने को बड़ी इमारत तब तक नहीं बनाई जा सकती, 
जब तक उस की माँग न हो, कोई बनवाने वाला सामने न हो । 


CC-0. In Public Domain.Funding by IKS 


a 


Digitized by Sarayu Trust Foundation, Delhi and eGangotri 


6 ~ 
चतुथ उन्मेष 
१९५१ से आगे 


मेरे साहित्यिक जीवन का यही असली और परिपक्व 
उन्मेष हे । जो भी विचार हे, परिपक्व हो चुके हें और लिख 
सकने की शक्ति शरीर में भी हूँ। बैठ सकता हूं; जम कर 
दो-चार घण्टे रोज और आँखें भी अभी वेसी कमजोर नहीं 
हुई हं । परन्तु इसके आगे यह वात न रहे गी। चिन्ताग्रस्त 
मन का असर शुप्क आहार से बने शरीर पर जल्दी पड़ता हे । 
उम्र का तकाजा भी वेसा ही समझिए। सो, दस वर्ष के 
भीतर-भीतर काम कर लेने के क्षण हें, यदि कोई विशेष वाधा 
न आ पड़े। इस के बाद कुछ नहीं। जिन विषयों पर 
में कुछ लिख सकता g, उन पर न लिख सकूं, तो राष्ट्र या 
राष्ट्रभाषा के प्रति यह मेरा अपराध न हो गा । इस अपराध 
के अपराधी वे लोग हैं, जो वाधाग्रों को दीवार खड़ी कर के उसे 
मजबूत करते रहते हें। - में किस्से-कहानी नहीं लिखता हूं, 
जिन की 'जनरल' बिक्री हो जाए। मेरी कोई पुस्तक निक- 
लते ही तीन-चार सौ प्रतियाँ उस की तुरन्त बिक जाती हैं 
और फिर सन्नाटा ! ये प्रतियाँ प्रायः पुस्तक-विक्रेताओं की 
मार्फत हिन्दी के बड़े-बड़े प्राध्यापक (प्रोफेसर) मंगाते हें और 
घर में चुपचाप बैठ कर पढ़ते हैं। फिर क्लास में पहुंच कर 
छात्रों के सामने उन पढ़ी हुई बातों को इस तरह प्रकट करते 

हे, जसे इन्हों ने ही मनन कर के सब सोचा-निकाला हो 
मेरी पुस्तकों का या मेरा नाम ले दें, तो प्रतिष्ठा में कमी आ 
जाए। ये ही लोग विविध परीक्षाश्नों के विधाता हें, जहाँ 
"लगे बिना कोई गम्भीर चीज प्रसार नहीं पा सकती । ये ही 
‘att उत्कृष्ट साहित्य के नव-निर्माण में प्रमुख वाधक हे । 
“इन में से कितने ही चोरी भी करते हें--मेरी पुस्तकों के अंश 
चुरा कर अपनी पुस्तकों में चुपचाप रख लिए हे, जिन में बड़े 
बड़े विश्वविद्यालयों के प्रतिष्ठित तथा पुराने प्राध्यापक भी 
हें। इन में से कई पकड़े भी गए हें, जो अर्थ-दण्ड भुगतने 
तथा माफी माँगने पर ही छोड़े गए हें इन के लिखित 
माफीनामे हमारे पास हेँ। व्याकरण पर लिखनेवाला कोई 
भी 'डाक्टर' ऐसा नहीं, जिस ने कुछ न कुछ मेरी पुस्तकों से 
न लिया हो। परन्तु थोड़ा-वहुत ले भगनेवाले का पीछा 
नहीं किया जाता । किस के-किस के पीछे दोडो! परन्तु 
जिसे पकड़ लिया, फिर वह छूट नहीं सकता । इन लोगों 
को लम्बी सूची में दे सकता हूं ; परन्तु उसे कुछ दिन बाद ही 
दूं गा। वह इस लिए कि भविष्य में आनेवाली पीढ़ी को 
इस युग को वस्तु-स्थित मालूम हो जाए ; कोई मुझे गाली 
न दे कि वह इस विषय पर लिख सकता था ; पर कम्बख्त 
साथ ही सब ले कर मर गया ! 


खण्डन का इलजाम 
में साहित्य-निर्माण में आगे नहीं बढ़ने पा रहा हूं ; इस 

में मेरी खण्डनात्मक शेली को भी दोषी ठहराया जाता हं ! 
FAR So वावूराम सक्सेना ने झुंझला कर एक पत्र में | `. 
साफ-साफ लिखा था--“आप ने सभी बड़े-बड़े लोगों की | 
पगड़ियाँ उछाली हेँ।” सक्सेना जी आर्यसमाजी हैं। में ने |, . 
उन्हें लिखा कि स्वामी दयानन्द सरस्वती से ज्यादा पोच 
बड़े-वड़े लोगों की पगड़ियाँ नहीं उछाली हें! 

आर, खण्डन किए विना साहित्य का अन्धकार मिटेगा 
कँसे ? महान्‌ दार्शनिक शंकर-रामानुज आदि ने भी पूर्व पक्षों 
का खण्डन किया हे । व्यास तथा जैमिनि ने भी दूसरों का 
खण्डन किया हे। अभी कल तक आचार्य Go रामचन्द्र } | 
शुक्ल आदि ने भी दूसरों के मत निराकृत किए हें। सो सव | 
ठीक, केवल यह वाजपेयी बुरा ! इस लिए कि यह काशी-अयाग | ५7 
में रहता नहीं है, किसी विश्वविद्यालय में प्राध्यापक नहीं हैं, j 
'डाक्टर' नहीं है, साधारण 'एम० ए०' तक नहीं हे। इसी. 
लिए बुरा । 


Tate स्वभाव 


इधर लोग यह भी कहने लगे हें कि यह गर्व बहुत करता 
है--ऐसी गर्वोक्तियाँ करता हे कि दूसरों को बहुत बुरी लगती 
हैं। यह भी प्रगति में वाधा! परन्तु निवेदन यह हे कि 
इस में मेरा दोष नहीं। गर्वं की भावना प्रकृति या भगवान्‌ 
ने पैदा की हे । देखना यह होता हे कि गर्व करने योग्य कोई 
चीज है भी कि नहीं और गर्वे उचित अवसर पर, उचित ढंग से, 

ae ॥ उचित मात्रा में प्रकट किया गया है कि नहीं । गर्व का एक- 
| दम अभाव या तो वीतराग योगी में हो सकता है, या फिर गधे 
| में । मनुष्य में तो गर्व की भावना है और वह प्रकट भी होती 
है। गोस्वामी तुलसीदास तक गर्व करते देखे गए हे । 
जब उन को सरस कृतियों का भी मजाक उड़ाया गया, तव 
काशी के उन ‘faery’ लोगों को लक्ष्य कर के उन्हों ने कहा 
है--जो ‘faq काज दाहिनेहुं बाएँ' हो कर बाधा पहुंचाते थे, 
जिन्हें वे 'भूत' कहा करते थे-- 
खल उपहास होहि हित मोरा, 
काक कहहिं कलकंठ कठोरा। 
यहाँ तुलसी अपनी वाणी को मीठी काकली नहीं बतला 
रहे हैं क्या? यह गवे नहीं हे क्या? 
इसी तरह की उपेक्षा पर सन्त कबीर ने भी वैसी गर्वो- 
क्तियाँ कौ हें। शाहजहाँ के समय में पण्डितराज जगन्नाथ 
दिल्ली में रहते थे, जिन के पाण्डित्य-प्रभाव से देश भर के 
पण्डित हतप्रभ हो गए थे। परन्तु 'स्थानं प्रधान' के कारण 
काशी के पण्डितों ने उन की उपेक्षा की। उस समय काशी 
में सरवे-श्रेष्ठ पण्डित थे श्री अप्पय दीक्षित। पण्डितराज 
जगन्नाथ ने उस समय जो तात्त्विक गर्वोक्तियाँ प्रकट की हें, 
बड़े रस के साथ पढ़ी जाती हें। और श्री अप्पय दीक्षित 
को तो पण्डितराज ने साहित्य-शास्त्र में ऐसा रगड़ दिया है किं 
क्या कहा जाए ! 
सो, गर्व तो स्वतः प्रकट होनेवाली चीज हे। उसे कंसे 

रोका जाए? देखिए यह कि गर्व के लायक चीज है या नहीं 
और गर्व प्रकट करने के कारण ( परिस्थिति आदि) हे, या 
अकाण्डताण्डव किया गया हैं 
में कया गर्व करूँ! गव प्रकट करने योग्य चीजें तो 
में अभी तक दे ही नहीं पाया g— 
सोचा में ने उषः- काल में, 
मा का भवन सजाऊं। 
अभिनव अर्थ उपाजित कर के, 
में भी भेंट REI 
किन्तु भक्त-पद-प्रक्षेपों से, 
धूल यहाँ भर आई। 
रहा बुहार उसी को तव से, | 
यों सब उम्र गेवाई! 
परन्तु तो भी, इतना तो कहाही जा सकता हूँ कि 
हिन्दी मे-- 
तद्‌ दुष्टं यन्न केनाऽपि, तद्‌ दत्तं यन्न केनचित्‌ | 
इसके साथ यह भी कि यह सब काम करने के लिए 
लोहे के चने चबाने पड़े ह-- 
“भक्‍त चाऽभुक्तमन्यन 
अब जी भर गया हे और दिल भर आया हृ । अब 
उस दिशा को छोड़ रहा हूँ। में लिखना अब छोड़ रहा 
हूं; इसका मतलब यही हे कि दिशा बदल रहा हृ । इसक 
आगे अब गम्भीर विषयों के चिन्तन-लेखन मं समय न 

लगाकर दूसरे कुछ सार्वजनीन विषयों पर ही लिखूँ गा ; जैसे 
-“साहित्यिक पूर्वजों के और अपने संगी-साथियों के संस्मरण, 
आचार्य द्विवेदी तथा राजषि टंडन आदि विभूतियों के जीवन- 
वृत्त, संस्कृत के प्राचीन तथा' अर्वाचीन असाधारण विद्वानों 
के जीवन-संस्मरण, नागरिक जीवन, दाम्पत्य-जीवन, पौराणिक 
» | कहानियाँ आदि । ये भी काम की चीजें हें और इन विषयों 
| पर लिखी चीजें कोस की मुहताज न हों गी। वे स्वतः 
जनता में चलें गी। यह सब बतलाने के लिए ही यह 
संस्मरण-पुस्तक हे । इसे सार्वजनिक रूप से प्रकट की गई 
मेरी सफाई या वसीयतनामा भी आप समझ सकते हें । 
पिछले एक लम्बे युग में में ने क्या किया, क्या न कर सका 
इन सव बातों का लेखा-जोखा राष्ट्र को देवा ही चाहिए 
एसा न करने से भ्रम रहता । लोग समझ न पाते कि 
| वाजपेयी के 'असफल' रहने का कारण क्या है। इस से 
) समझ म आ जाए गा कि इस व्यक्ति का झगड़ालूपन ही 
वसी असफलता का कारण हे । कितने झगडे ! एसे व्यक्ति 


( को, इस युग में, कंसे वैसी सफलता मिले ! ऐसे मार्ग से 
pm चाहिए । 

वाजपेयी जो के कुछ अन्य ग्रन्थ 


ब्रजभाषा का व्याकरण 
अपने विषय का अद्वितीय ग्रन्थ, 'महाकवि हरिग्रौध' कविवर बाबू 
मैथलीशरण गप्त, विद्ृद्वर डा० सुनीतिकुमार चाटुर्ज्या, बाबू सम्पुर्णानन्‍द 
तथा डा० अमरनाथ झा श्रादि के द्वारा प्रशंसित । मूल्य तीन रुपए 
राष्ट्रभाषा का प्रथम व्याकरण 
(उत्तर प्रदेश की सरकार द्वारा पुरस्कृत) 
हिन्दी का यह ग्राधारभूत व्याकरण हे । इसके पहले हिन्दी-व्याकरण 
एक तमाशा भर था । मूल्य चार रुपए । _ 
हिन्दी-निरुक्त (भाषा-विज्ञान) ५ 
(उत्तर प्रदेश सरकार द्वारा पुरस्कृत) 


हिन्दी का विकास तथा भापा-विज्ञान समझने के लिए १००% 
मौलिक ग्रन्थ । मूल्य, सवा दो रुपए । 


साहित्य-निर्साण 


(उत्तर प्रदेश सरकार द्वारा पुरस्कृत) 
साहित्य-निर्माण की शिक्षा । मूल्य दो रुपए । 


राष्ट्रभाषा का इतिहास 
हिन्दी को राष्ट्रभाषा बनाने के लिए किस ने स्वप्न देखा, किस ने क्या 
काम किया, किस ने वाधा डाली, संविधान में हिन्दी का क्या रूप स्वीकृत 
हुआ हैं ; इत्यादि का सप्रमाण विस्तृत विवरण । मूल्य तीन रुपए । 
तथा 


>g 


कांग्रेस का संक्षिप्त इतिहास १1) 
सानव-धर्म-मीमांसा २।) 
स्वतन्त्र भारत के प्रथम राष्ट्रपति श्री सुभाषचन्द्र बोस m) 
काव्य में रहस्यवाद i=) 
fao ह्यूम को परम्परा (मि० ह्यूम==कांग्रेस के पिता) u) 


मँगाने का पता-- 


हिमालय एजेंसी, कनखल (उत्तर प्रदेश) | 


Jessen? 

